
PSI saniru Şiperco, reporte- 
rul inspirat şi plin de vervă, 
cu o experiență bogată, pe 
care îl cunoaştem din anterioa- 
rele sale „Note de drum din 
Suedia, Franţa, Italia şi Mexic” 
ne poartă, de astă dată, de-a 
lungul şi de-a latul pitoreștei 
țări de la poalele Olimpului. 

Poposind în marile oraşe, 
dar și în cătunele risipite pe 
pantele aride ale munţilor, dis- 
cutind cu oameni simpli, dar 
şi cu personalităţi dintre cele 
mai marcante ale vieţii pu- 
blice, admirind aici ruina unui 
monument antic, dincolo na- 
tura atit de „elenică” a Gre- 
ciei, evocihd prețuirea reci- 
procă dintre greci şi romini, 
cu rădăcini adinci în trecutul 
istoric al celor două popoare 
sau redind aspecte sugestive 
din viaţa de azi a Greciei, 
care aduce aminte de unele 
aspecte ale Rominiei antebe- 
lice, scriitorul ştie să realizeze 
printr-un ritm alert, schimbind 
des planurile, o imagine preg- 
nantă şi complexă, 

Pasiunea, evidentă, a lui 
Al. Şiperco pentru artă, ii dă 


ar 


posibilitatea nu numai de a 
elogia comorile - antichităţii, 
dar şi de a sesiza în unele sau 
altele dintre cele mai însem- 
nate vestigii ale civilizaţiei 
vechii Elade, trăsături semnifi- 
cative ale poporului grec. 

Atent şi sensibil la tot ce au 
putut da aşezările vizitate te- 
zaurului universal al culturii, 
scriitorul ştie să descopere sub 
poleiala fațadelor, adevărata 
lume a urmaşilor miîndrilor 
ahei care, în marea lor majo- 
titate, sint oameni muncitori, 
luptind cu greutățile vieții. 
Din însemnările lui Şiperco 
reiese clar că acești oameni îşi 
mărturisesc dorinţa aprinsă de 
primenire a intregii lor exis- 
tenţe. 

Turistul este permanent du- 
blat de un observator atent 
care ştie să dea la o parte 
crusta prea albă sau prea 
neagră care acoperă locurile 
vizitate, îmbinind cu iscusință 
evocarea unui trecut încărcat 
de glorie cu prezentul atit de 
frămintat al Greciei contem- 
porane. 

In jurul lumii- 


LA OBIRŞIA GRECIEI 


Ruine risipite pe coasta abruptă a dealului 
scurmat de arheologi, rămășițe de ziduri masive în- 
cercuind creasta de stînci sure care se înalță dea- 
supra platoului vălurit al Argolidei, sterp și arid ca 
pustiul dobrogean din jurul Histriei... 

Sînt la Micene. Poarta din blocuri uriaşe de piatră 
prin care am trecut urcînd dalele şlefuite ale „Dru- 
mului Regilor“ este ciclopica „poartă a leilor“ care 
duce la palatul Atrizilor. Vă amintiţi „Electra“ lui 
Sofocle ? 

„Priveşte, Oreste ! În faţa ta e Micene cea bogată 
în aur și iată şi palatul ucigaș al urmaşilor lui 
Pelops !“ 

Soarele, abia răsărit, n-a apucat să transforme 
totul în jur într-o plită încinsă și pe şoseaua ce şer- 
puiește în vale n-au apărut încă caravanele de tu- 
riști. E linişte în jur, o liniște parcă nefirească, 
subliniată de ţiriitul greierilor și de ţiuitul ușor, 
prin iarba uscată, a vîntului dimineţii, care aduce 
din cînd în cînd, de peste vale, clinchetul clopo- 
ţeilor unor capre păzite de o fetiţă în picioarele 
goale. O fi știind ea că tunelul, a cărui gură abia 
se zăreşte pe coasta dealului din faţă şi care-i ser- 
veşte drept adăpost în arșița amiezii, este intrarea 
în Panteonul subteran al ultimului dintre regii 
atrizi, al marelui Agamemnon, conducătorul oştilor 
ahee în războiul Troii ? 

De ce oare e atita pustietate în jurul marilor 
centre istorice ale omenirii ? Parcă amintirea pră- 

buşirii lor, întotdeauna tragică, continuă să bîntuie 
locurile părăsite de cei scăpaţi cu viaţă. După ge- 
nerații şi generaţii, ceva obscur în conștiința colec- 
tivă a oamenilor parcă îi împiedică să-și aşeze lo- 
__cuințele în preajma ruinelor. E același pustiu ca 

în jurul primului oraș al lumii, Jeriho, al Babilonu- 
lui, al Anghor-Vatt-ului, al Cnossos-ului cretan... 

Sînt la izvorul civilizaţiei elene. Sosiţi din nord, 
-strămoșşii grecilor, vechii ahei, s-au așezat aici, la 
periferia lumii civilizate de atunci, au supus pe lo- 
calnici, au întemeiat mici stătuleţe ai căror șefi s-au 
înconjurat de obișnuitul fast barbar, s-au îmbogă- 
țit ori s-au prăbușit războindu-se între ei și ocu- 
pîndu-se de piraterie şi. negoţ. Nu reprezentau în 
„ochii negustorilor fenicieni care-i vizitau nimic mai 
mult decît oricare din puzderia de mici formaţiuni 
efemere din jurul Mediteranei, care apăreau și dis- 
păreau ca licuricii pe marea hartă istorică a lumii, 
la granițele marilor puteri ale antichităţii — Egip- 
tul, Babilonul, regatul Hittit. 

Și deodată — chiar dacă acest „deodată“ a durat 
secole — ceva ciudat, de neînțeles a izbucnit pe 
aceste meleaguri ca şi pe acelea ale Cretei vecine 
și înrudite: o cultură nouă, neobișnuită, calitativ 
diferită de aceea a lumii din jur. 

Cu multe secole înaintea apariţiei culturii cla- 
sice greceşti care şi-a pus pecetea de neșters pe 
întreaga noastră civilizaţie, într-o omenire deja 
pătrînă, trăind închistată sub jugul preoţimii atot- 
puternice, lumea aheilor de pe continent şi a cre-: 
tanilor apare proaspătă, cu un iz inegalat de tine- 
reţe, de primăvară a vieţii, stîrnind în noi un senti- 
ment straniu, de înrudire, de apropiere, peste abisul 
de milenii care ne desparte. 

Totul n-a fost desigur decît o crustă subţire pe 
un cazan în clocot de barbarie ancenstrală, care s-a 
prăbușit sub loviturile năvălitorilor dorieni. Cenuşa 
incendiilor a acoperit: rămășițele templelor, palate- 
lor, așezărilor omenești ale perioadei miceniene. 

Şi totuşi flacăra unei noi culturi aprinsă de ve- 
chii cretani şi ahei a supravieţuit, a continuat .să 


pilpîie și după secole de la focul care a mistuit pà- 
latul înţeleptului Nestor, gazda lui Telemah, fiul lui 
Ulise, a erupt din nou în vilvătaia orbitoare care a 
luminat omenirea în secolele de aur ale clasicismu- 
lui grec. Restul se știe: elenismul universal, civili- 
zaţia romană dospită toată pe drojdie grecească, 
Bizanțul, Renașterea, prezenţa culturii greceşti în 
tot ce este civilizaţia noastră de azi... 

De la ultimul suspin de agonie al vechii Grecii, 
de la sfîrşitul ultimelor Jocuri Olimpice şi dărîma- 
rea ultimului templu elen de către preacreștinul 
împărat Teodosie al Bizanțului, a trecut un mileniu 
şi jumătate. Au fost aici războaie, cuceriri, răscoale, 
s-au săvirșit fapte eroice, s-au clădit şi s-au dărimat 
orașe, cetăți şi mănăstiri — toate acestea n-au mai 
privit însă de acum încolo decît pe locuitorii acestor 
meleaguri care au continuat prin inerție să se nu- 
mească greci și să vorbească o limbă greacă barba- 
rizată. Parcă reflectorul istoriei care se oprise în- 
delung asupra acestui petec de pămînt, ca să asiste 
la naşterea civilizației noastre, ar fi părăsit pentru 
totdeauna pămîntul vechei Elade şi s-ar fi îndreptat 
în altă parte, prinzînd în cercul său de lumină, care 
se deplasa de-a lungul: veacurilor, Bizanțul, impe- 
riul romano-german, Roma papală, imperiile spa- 
niol și portughez, marele imperiu pirateresc şi co- 
lonial al Angliei, revoluţia franceză, Marea Revoluţie 
din Octombrie... 

Oare de astă dată a murit chiar totul? Întreba- 
rea m-a urmărit din clipa cînd am păşit pe pămîn- 
tul Greciei. Oare în cele 15 secole de întuneric care 
au trecut, stăpînitorii străini — goții, avarii, crucia- 
ţii, venețienii, turcii — au reuşit să smulgă ele- 
nismul cu rădăcină cu tot din solul grecesc? Sau 
în drumul său subteran firul izvorului nemuritoa- 
rei culturi s-a împletit cu alte şuvoaie ce i s-au ală- 
turat şi e pe cale să-şi croiască din nou drum la 
lumină, răzbătînd prin toate piedicile care i-au stat 
și-i mai stau în cale? Va însemna oare cîndva 
Grecia de azi mai mult decît o ţărişoară cu nouă 
milioane de locuitori care ocupă doar cîteva pagini 

rează cu nici un „cel 
* al marilor reviste 


forfota ii NR ÎN iona) al 
urcînd parcă veacurile, îl termin în zorii 

, aici, la Micene, leagănul Eladei antice şi tot- 
al civilizației noastre, a tuturor. La prînz voi 
în plină vîltoare a afale Greciei de azi, jar 
apte mă voi reîmbarca în una din marile nave 
ne, care în mugetul celor 30 000 de cai putere 
i garelor sale va decola a enre alte zări. Şi în- 


PRIMELE IMPRESII 


Atena l.. Acropole cu Partenonul şi... şi... se 
căzneşte interlocutorul, răvășind amintirile din 
şcoală cu privire la capitala vechei Elade. 

Tocmai că acest „și“ nu prea există. Atena e o 
capitală oarecare, fără stil deosebit, cu blocuri mo- 
derne în centru, cu cartierele sale vechi, mai bine 
zis vetuste, şi periferii sărăcăcioase. E un oraş eu- 
ropean cu trăsături orientale ca... uite, îți dai de- 
odată seama că n-ai cu ce-l compara. Înainte de 
război ţi-ar fi venit pe limbă București, Sofia, Bel- 
grad... Azi, Sofia e un oraş nou, Belgradul de ase- 
menea, iar în ce priveşte București a ajuns, în anii 
din urmă, să fie mai „european“ decît ale multe ca- 
pitale europene. Pare-se deci că prin eliminare, 
Atena rămîne totuși, pînă la urmă, cu fizionomia sa 
proprie, de capitală a unei ţări balcanice, în accep- 
țiunea veche a cuvîntului. 

Desigur, de cum intri în oraș privirea îţi fuge 
după Acropole. E acolo, la locul său, trunchi măreț 
de stîncă, părînd cioplit cu lovituri largi de bardă 
de Zeus însuși, purtînd pe virful lui teşit Parte- 
nonul, zvelt, aerian, plutind parcă deasupra orașu- 
lui. Degeaba cauţi însă în jur,: din goana ma- 
şinii care te aduce de la aeroport, urmele vechei 
Atene, a „cetăţii lumină“ a antichităţii — mahala- 
lelor obișnuite le iau locul străzile centrale, cu 
blocuri de arhitectură convenţională, construite în 
bună parte în anii de după cel de-al doilea război 
mondial. E un oraş nou; acum 130 de ani, cînd din 


Considerente de tradiție istorică a fost declarată câ- 
pitala noului stat grec independent, Atena nu era 
decît un tîrgușor neînsemnat, numărînd vreo 300 
de căsuțe, din care nici 100 locuite. 

În ansamblu, urbanistica orașului nu prezintă ni- 
mic deosebit. Scheletul lui e format din două bu- 
levarde paralele, care se împreună la amîndouă 
capetele în Piaţa constituţiei, cu clădirea parlamen- 
tului, Mormîntul eroului necunoscut şi sediul Asfa- 
liei — siguranța grecească — loc obișnuit de mani- 
festaţii monarhiste şi ultranaţionaliste şi, opus ei, 
Piaţa Omonia, un fel de „Place de la Republique“ 
ateniană, loc tradiţional de demonstraţii populare. 

La sud de Piaţa constituţiei, dincolo de parcul 
Zappeion, singurul spaţiu verde mai întins din oraş, 
începe şirul monumentelor istorice, atîtea cîte sînt, 
avînd Acropole în centru, pe coastele căruia se în- 
ghesuie cartierul Plaka, rămășiţa tîrgușorului de 
odinioară. Partea de nord-vest a orașului, pînă sub 
colina Lycabette. ce face fața Acropolei, este ocu- 
pată de cartierele bogătașilor. Dincolo de acest pe- 
rimetru e o rețea nesfîrşită de ulicioare care se în- 
tretaie în unghi drept, cu căsuțe mici, acoperind o 
vastă întindere vălurită, fărîmiţată de coline şi pre- 
lungiri ale înălțimilor muntoase ce cuprind Atena 
din trei părţi. 

Denumirile străzilor vădesc străduinţa de a 
reaminti grecului originea sa veche elină, de a 
arunca o punte între Grecia de azi şi Elada antică. 
E un adevărat inventar a tot ce înseamnă mitologia 
şi cultura veche greacă, cu cîte un „Amerikis street“ 
ŞI „„Churchil street“ rătăcite printre ele. Moneda 
este drahma ateniană, biletele de bancă poartă 
chipurile lui Pericle şi Sofocle, banca comercială a 
Greciei are ca simbol efigia lui Hermes. 

Efortul făcut în această direcție e meritoriu, 
deşi rezultatele se mai lasă încă așteptate. Cele. 
cîteva clădiri publice, ca Academia, Biblioteca de 
stat, Universitatea, Muzeul naţional, Politehnica, 
construite de edilii din trecut, din donațiile bogă- 
taşilor greci din străinătate, într-un stil pseudo- 

clasic elin, cu risipă de coloane, metope, statui, 
par oarecum stinghere, nelalocul lor, înnecate în 
masa blocurilor standard. 

Omul de pe stradă refuză deocamdată cu obsti- 
nație să folosească denumirile clasice şi preferă pe 
acelea populare, expresie a trecutului mai apropiat. 
Dintre munţii din jurul Atenei, Parnasul — poe- 
ticul lăcaș al lui Apolo şi al muzelor — continuă să 
fie cunoscut sub numele de Oza, încîntătorul Himet 
a rămas tot Trellos (nebunul), Poekilos este Zakha- 
ritsa, iar  Anchesmos — Turcovunia (muntele 
turcilor). 

Străzile Atenei... de unde sentimentul ciudat de 
lucru văzut şi trăit? Continui să vînturi în minte 
capitalele lumii prin care ai trecut. Nu... nu... nici 
asta nu, și, deodată, te străfulgeră o imagine: 
Bucureştii vechi, dinainte de război, pe care l-am 
cunoscut noi cei care am intrat în cea de-a doua 
jumătate a vieţii noastre, aşa cum ar fi arătat azi, 
după război, cu un număr ceva mai mare, față de 
trecut, de blocuri de raport pe străzile centrale, cu 
circulaţie mai vie, cu reclame mai multe, cu puz- 
derie de magazine de suveniruri — numai de lipsa 
unor motive de inspiraţie nu se pot plinge meșteșu- 
garii greci — şi de oficii de turism în afişele cărora, 
chiar aici la Atena, domină de departe apeluri stă- 
ruitoare adresate străinilor de a-și petrece vacanţa 
în Grecia, faţă de invitarea grecilor de a vizita ţări 
străine. Librării sînt tot atit de puţine ca și la noi 
pe vremuri, în schimb dai peste tot de chioșcuri lu- 
minate cu neon care s-au răspîndit în ultimul timp 
în toată Europa şi în care găsești zi și noapte ziare 
în toate limbile, reviste „sexy“, cărți de aventuri, 
chewing-goom, ciocolată, răcoritoare. 

Cum te depărtezi un pic de centru, orientul 
reintră în drepturi. Lipscanii, Gabrovenii şi Șelarii 
noştri din trecut nici măcar în perioada de maximă 
înflorire a micului comerț particular nu puteau da 
decît o imagine palidă a cartierului comercial al 
Atenei. Un bazar multicolor, gălăgios, ameţitor, cu 
mărfurile îngrămădite pe tejghelele scoase afară, 

ba cu pînzeturile atîrnate deasupra trotuarelor încît 
treci pe sub ele ca sub rufele întinse la uscat. Ra- 
dioul urlă din ferestrele deschise, fabricantul de 
„gogoşi înfuriate“ loveşte cu lingura sa de marginea 
cazanului, văcsuitorii de ghete bat asurzitor în lă- 
dița lor și te apucă de pantaloni, vînzătorii te în- 
tîmpină pe la colțuri şi te trag fiecare spre du- 
gheana lui. Dacă nu știi să te tîrguieşti, ieşi zdravăn 
jumulit, negustorii considerind încă, după vechiul 
obicei oriental, că prețul mărfii se măsoară nu după 
valoarea ei, ci după punga clientului. Cum în restul 
Europei prețurile sînt fixe, străinii se feresc să se 
ia la întrecere cu abilitatea vînzătorilor de la peri- 
ferie şi preferă să cumpere în centru pe preţ dublu, 
dar eliberaţi de complexele omului dus de nas. 

Cu taxiurile lucrurile stau cam la fel. Pentru o 
cursă mai lungă e bine să te înţelegi dinainte 
asupra prețului și să nu te încrezi în aparatele de 
taxat pe care se pare că şoferii atenieni le-au dresat 
să arate cît le indică stăpînul. Rămii în ciştig și tu 
şi el, pe socoteala proprietarului mașinii, bine- 
înțeles. Unii susțin că ieşind la ore mici din vreo 
tavernă de pe străduţele de la poalele Lycabett-ului, 
ți se poate întîmpla să te freci la ochi cu gîndul la 
vinul de Mavrodafni degustat, asistind la spectaco- 
lul neobișnuit al unor automobile umblînd de colo 
pînă colo de-a-ndaratelea, ca racii scăpaţi din oală — 
metodă originală a şoferilor atenieni de a reduce 
kilometrajul. 

În general acei turiști care nu sînt lipsiți de umor 
manifestă o neascunsă admirație față de dezinvol- 
tura, graţia chiar, cu care au fost trași pe sfoară de 
cei ce trăiesc de pe urma lor, și aceasta fără ca 
nimic în atitudinea lor să vădească servilismul 
celor care cerșesc un bacșiș. Ba pînă la urmă rămii 
cu impresia că sînt îndemnați în aceeași măsură de 
dorinţa de cîştig, ca și de ambiția de a se dovedi 
mai deștepți decît victima lor. 

O notă orientală imprimă periferiilor și cafene- 
lele, simigeriile, plăcintăriile, patiseriile ca și mi- 
cile iaurgerii cu mese neînfățate, în care clientul îşi 

dispută cu muștele dreptul de a degusta minunatul 
iaurt grecesc. La fel de orientali sînt și vînzătorii 
ambulanți, în ale căror coşuri compartimentate gă- 
sești de toate : halva, alune, stafide, dulciuri cu susan. 
Copii zădrenţăroși vînd „rahat şi apă rece“ cărînd o 
oală poroasă, nesmălțuită, iar bragagii înhămaţi în 
alămuri au aerul de stegari ai legiunilor romane. 

Ba orientul e mai prezent decît în vechiul Bucu- 
reşti. Cel puţin n-am văzut zarafi pe străzile 
noastre. Aici zarafii, parcă coboriîţi din cadrele ve- 
chilor gravuri, stau aşezaţi sub umbrele, la intrarea 
băncilor, în faţa unor măsuţe-dulăpioare vechi, cu 
grămezi de monede de aur risipite sub capacele lor 
de sticlă. Ca pe vremea turcilor, se cumpără şi se 
vind monede vechi, subțiate:  piaştri, ludovici, 
taleri, poate şi ţechini, toate cîntărite cu grijă în 
mici balanţe farmaceutice. 

Oriciît de multă cafea se bea la noi, totuşi e de- 
parte de ritul „kafelaki-ei“ de aici. De toate sortu- 
rile, prăjită și măcinată în diferite feluri, de la 
„turkiko“ cea mai groasă la „filtrul“ cel mai fin, 
cafeaua însoțește viața grecului ca infuzia de ceai 
pe aceea a chinezului şi tot ca aceasta se prezintă 
sub o infinitate de forme, de la „sketo“ amară, 
pînă la greaua și dulcea „vari gliko“ şi uşoara 
„Bliki vrasto“. Ghidaţi de unda de miros îmbietor, 
cafegii înveteraţi se opresc fascinaţi în faţa prăvă- 
liei de lîngă Piaţa Omonia, unde, în aer liber, într-o 
rîșniță uriașă de doi metri diametru se vîntură şi 
se rumenește cîte o baniţă de boabe cafenii dintr-o 
dată. 

Hotărît nu se poate lucra în orele de amiază. Ochii 
te dor de lumina reverberată de pereţii albi, aerul, 
ca și în alte capitale occidentale, e de nerespirat. 
Te sufocă mirosul de gaze de eşapament al miilor de 
mașini, de ulei încins, de asfalt pe cale de a se topi, 
de cauciuc ars, care lasă la fiecare frînă dîre negre, 
groase pe caldarîm. 

Cei de aici trag concluziile ce se cuvin în materie 
vestimentară şi afirmaţia din reportajul lui Paul 
Morand despre Bucureștii dintre cele două războaie, 

cum că uniforma de vară a bucureșteanului este 
cămaşa, pare valabilă şi pentru atenieni. Şi în 
această privință, curios lucru, atenianul îi seamănă 
bucureșteanului, trecînd peste sofieni şi belgrădeni, 
care, ca şi moscoviţii, consideră nepotrivit să nu 
poarte veston, măcar de alpaca, chiar în zilele de 
cea mai mare arșiţă. 

Circulaţia pe bulevardele centrale şi pe artera 
care duce spre Pireu nu este mai prejos de aceea a 
marilor orașe din occident. Vara, sezonul cînd tu- 
riştii sosesc în Atena, iar atenienii mai înstăriți 
pleacă din oraş să scape de zăpușeală, maşinile 
străine predomină și un turist are şanse serioase să 
fie lovit de o mașină din propria sa țară; mai ales 
dacă e belgian, adaugă gurile rele, permisul lor alb- 
roşu obţinut fără examen, în mod automat, la cum- 
părarea automobilului, stîirnește panică în toată 
Europa. 

Dacă ziua în amiaza mare Atena nu predispune 
la efuziuni poetice, în schimb rar spectacol ca acela 
al „Atenei dimineţilor triumfătoare“ cum a nu- 
mit-o Victor Hugo, cînd soarele strălucitor, dar 
încă nu fierbinte apărut pe o boltă neînchipuit 
de limpede și luminoasă, deasupra crestei muntelui 
Himet care desparte Atena de cîmpia istorică a Ma- 
ratonului, prinde să se reflecte în albul fațadelor. 
Nu e reverberaţia azurie a Toscanei şi nici puri- 
tatea înmiresmată a aerului pădurilor de brazi ale 
nordului. E cerul strălucitor al uscatei şi sterpei 
Atice,  oglindind deopotrivă verdele aspru al 
munţilor ce străjuiesc Atena şi albastrul adînc al 
Mediteranei. 

Apropierea muntelui Pentelicon cu admirabila sa 
marmoră albă a imprimat Atenei, celei din trecut şi 
celei de azi, fizionomia ei specifică. Dacă în altă 
parte marmora e asociată cu ideea de fast, de lux, 
de monumentalitate, aici e doar o piatră obișnuită 
de construcție extrasă din uriașele cariere ale mun- 
telui, şi orașul, privit de pe una din colinele sacre 
„ale Atenei, Lycabette, apare ca o mare de cuburi 
albe, strălucitoare — de la albul marmorean al clă- 

dirilor oficiale pînă la albul căsuţelor văruite de la 
periferie. E un peisaj unic în felul lui ca prospeţime 
și în același timp ca puritate, s-ar putea spune cla- 
sică, a liniilor. 

La fel de frumoasă apare Atena și în orele de 
amurg, cînd primele adieri ale brizei marine 
încep să miște faldurile uriașului drapel ridicat 
deasupra Acropolei, iar soarele apunînd în vilvătăi 
purpurii și portocalii de după muntele Aegaleos 
aprinde milioane de scîntei pe fişia de mare ce se 
zăreşte în depărtare și dă o patină caldă, roşcată, 
Partenonului, care domină întinderea nesfirşită de 
căsuțe, înstelată cu mii de luminiţe reflectate în 
geamuri. 

Seara, viaţa continuă să bată din plin în luminile 
şi zgomotul unui mare oraş din sud. Trotuarele sînt 
tixite de măsuţele scoase în stradă şi, pierdut în re- 
vărsarea lor care ajunge pînă în centrul Pieţii con- 
stituţiei, îți trebuie timp ca să-ți dai seama de care 
din cafenelele din jur e vorba. Și grilajele de lemn 
vopsite în verde şi felul de a petrece este aidoma 
ca la noi: o sticlă de vin cu sifon băut încet, cu 
plăcere, cu glume, cu rîs, cu taraful în surdină. 

Și cafenele ca cele bucureștene, de pe timpuri, de 
la renumita și simandicoasa „,Floca“ din fața parla- 
mentului, un fel de „Cafe de la Paix“ balcanică, 
care prezintă condescendent pe una din tejghelele 
sale strălucitoare dulciuri orientale pentru delec- 
tarea snobilor străini în căutare de exotism local, 
pînă la micuţe „bombe“ de cartier. Cafeneaua, 
aproape dispărută la noi, îşi păstrează încă în 
Grecia rostul ei, de a fi un fel de club de cartier, 
unde bei o cafea, citeşti ziarele, schimbi păreri, 
joci biliard sau table, mai ales table, binecunoscu- 
tele noastre table, exoticul „tric-trac“ pentru occi- 
dentali. Aria lor de răspîndire se sfirșește exact la 
granițele ţării noastre, și dacă noţiunea de Balcani 
ar trebui caracterizată şi prin altceva decît ‘prin 
frontierele naturale ale unei regiuni a Europei, răs- 
pîndirea tablelor ar fi şi ea o trăsătură comună ca- 

racteristică lor ca și lingurița de şerbet într-un 
pahar de apă rece, brînza albă de oi şi rachiul de 
prune. 

Poate nicăieri nu e atît de greu resimţită pentru 
noi, romiînii, bariera limbii ca în Grecia. Cu alţi 
meridionali : italieni, francezi, spanioli, de bine-de 
rău ne înțelegem. Aici, deşi ne leagă multă simpatie 
reciprocă, trebuie să te rezumi la mimică şi gesturi, 
pe care, nu-i vorba, ne pricepem şi unii și alții să 
le folosim din plin. Ce e drept însă, dacă limba vor- 
bită rămîne de neînțeles, apoi în ceea ce priveşte 
inscripțiile, după ce ţi-ai stors temeinic creierul, 
amintindu-ţi unele noțiuni vagi de greacă învățată 
la școală, parcă, parcă începe să-ți mijească în faţă 
o geană de lumină. E adevărat că greaca populară 
de azi, „demotică“ nu-i tocmai greaca lui Demos- 
tene, ci e un fel de bizantină provincială, la rîndul 
ei derivată din limba populară vorbită în întreg im- 
periul lui Alexandru cel Mare, împestrițată de cu- 
vinte latine, franceze, albaneze, turcești, de care 
filologii greci de azi nu mai termină s-o curețe ca 
s-o apropie cît de cît de elina veche. Oricum ar fi 
însă, grecii pot fi mîndri că limba lor, într-o mă- 
sură, e vorbită în întreaga lume. În Grecia, tele- 
graf, telefon, televizor nu sună impersonal, ci gre- 
cește însemniînd: „scrie departe“, „vorbeşte de- 
parte“, „vede departe“. Și pe lîngă atîtea cuvinte 
familiare din domeniul științei, artei, filozofiei, sînt 
unele care-ţi trezesc fără voie pasiunea de filolog 
amator : „Simfoni ?“ te întreabă unul. Adică „ne-am 
înțeles ?“ „To logariasmo“ — ceri socoteala în res- 
taurant cu gîndul la tabelele de logaritmi. 

O fi ea cum o fi, scîlciată și barbarizată limba 
greacă de azi față de cea elină, dar chiar cînd e 
vorbită de un văcsuitor de ghete ai impresia că re- 
cită hexametre — e totuși limba pe care au vor- 
bit-o zeii ! 

Din punct de vedere al puterii de atracţie, Atena 
nu intră în comparaţie cu marile centre turistice 
ale lumii. Are însă această bijuterie unică, de ne- 
asemuit, Acropole. Nu e suficient şă rețină pe 

cineva săptămîni în şir, să-l facă să-și irosească 
vacanța în cuptorul dogoritor al Atenei, e de ajuns 
însă pentru a stirni ispita irezistibilă a unei escale 
scurte în programul tuturor croazierelor ce brăz- 
dează Mediterana să reţină pentru o zi pe turiștii 
zburători de genul americanilor care-și progra- 
mează vizitarea întregii Europe în două săptămîni, 
cu escale în fiecare capitală. 

Nu-i de mirare deci ca în centru, în jurul ma- 
rilor hoteluri şi în preajma Acropolei, străinii să 
roiască la fel ca în centrul Romei. Numai că acolo 
întreg oraşul e un muzeu asaltat de turişti, pe cînd 
aici un străin rătăcit pe la periferie stirneşte sen- 
zaţie — vechimea mahalalelor ateniene se măsoară 
în gradul de decrepitudine, nu în patina pe care 
o dau veacurile cartierelor medievale din occident, 
iar pitorescul oriental este prea tocit, europenizat, 
ca să prezinte interes. 

Mai există însă în Grecia o categorie de străini 
mai puţin bătătoare la ochi, care găsesc totdeauna 
camere libere la oricare din cele trei hoteluri de 
lux din centru, cu nume englezeşti: „Great Bri- 
tain“, „King George“ şi „King's Palace“, deşi mu- 
ritorii de rînd trebuie să-şi rezerve locurile cu 
luni înainte. Curios, îţi trece prin minte, nici mă- 
car pe timpul burgheziei noastre cosmopolite, cu 
toate păcatele ei, nu întilneai în București denumiri 
străine astfel etalate. Un răutăcios ar găsi că e sim- 
bolic felul cum stau faţă în faţă, în Piaţa consti- 
tuţiei greceşti, clădirea parlamentului şi statul 
major al celor ce au de spus un cuvînt greu, greu 
de tot, în treburile ţării: hotelul „Great Britain“. 
De ochii lumii i s-a adăugat pe frontispiciu și tra- 
ducerea în greceşte a' numelui, dar hiîrtia de sceri- 
sori şi plicurile cu entâte-ul aurit al hotelului, pe 
care le găseşti în mapele de piele de pe mesele 
camerelor de lux, o ignoră. Greceşte n-am auzit 
vorbindu-se în hotel, nici măcar de către funcţio- 
narii lui. E o lume în care omul de pe stradă nu 
pătrunde niciodată și a cărei existenţă nici nu o 
bănuieşte măcar, un colț al Marii Britanii aşa cum 

a fost ea pe vremuri, cu accentul pe „Mare“, al 
țării simbolizată de leul ținînd-globul pămîntesc în 
labe. Nu e ultramodern, privit din punct de ve- 
dere al lustrului de parvenitism, dar e singurul din 
Grecia care-şi poate permite să nu-şi facă publici- 
tate, să nu figureze pe prospectele turistice şi să 
refuze fără explicaţii pe clienţii consideraţi că nu 
s-ar potrivi cu rangul său. Fiindcă a locui la „Great 
Britain“ este o marcă de snobism, de afirmare 
socială. Holuri uriașe, covoare grele, fotolii de piele, 
lampadare cu lumini tamisate, restaurant cu servici 
ireproșabil şi menu franțuzesc la nivelul marilor 
capitale, „Great Britain“ era unul din punctele de 
escală de pe glob în care un vicerege englez în 
drum spre Indiile de est sau de vest se simţea 
acasă. Aici nu se dansează twist, nici rock'm roll; 
gentlemeni cărunţi, ducînd bătrinele lady de braţ, 
schimbă din mers cuvinte amabile cu un maha- 
radjah din Pakistan, diplomat al Oxfordului, Maria 
Callas ia masa în restaurant cu „protectorul“ ei, 
marele armator Onassis. În hol, un consilier al 
preşedintelui Statelor Unite stă de vorbă cu un 
șeic de pe Coasta piraţilor, pe pămîntul căruia s-a 
descoperit recent petrol, și cu un prinț nigerian, 
educat la Cambridge, nepot de rege sclavagist şi 
fiu de actual ministru în dominionul african, a cărui 
față prinde a luci de plăcere cînd poate prezenta 
într-o englezească fără accent pe secretara sa per- 
sonală, culeasă de pe trotuarele Pigalle-ului. Aici, 
engleza „oxfordiană“ este aceea care domneşte şi 
vorbirea ei corectă reprezintă una din barierele cele 
mai greu de trecut de care se înconjoară înalta 
societate anglo-americană şi cei puţini din afară, 
admiși să facă parte din ea. 

Acest „Great Britain“ a fost singurul petec de 
pămînt grecesc stăpînit de Anglia în zilele memo- 
rabile ale iernii 1944—1945, cînd detașamentele 
Elas-ului, care-şi vărsaseră sîngele timp de patru 
ani în lupta cu invadatorul hitlerist şi ajunseseră 
să stăpînească întreaga Grecie, se opriseră neho- 
tărite în fața barajului de tancuri engleze „aliate“ 

te apăra hotelul transformat în statul major al ge- 
neralului  maiestăţii sale, Scobie, de sîngeroasă 
memorie. ,„Acţionaţi fără șovăire, aşa cum aţi ac- 
ționa într-un oraş cucerit... Trebuie să menţinem 
Atena şi să ne asigurăm acolo autoritatea“ — tele- 
grafiase atunci Churchill lui Scobie. l-a costat 
scump pe rezistenţii greci momentul acela de ne- 
hotărîre. 

Nu-i de mirare că hotelul nu se bucură de sim- 
patie deosebită şi cei care ţin să nu-şi înstrăineze 
opinia publică grecească îl evită, cum a făcut-o 
arhiepiscopul Macarios în trecere din insulele Sey- 
chelles, unde fusese deportat de englezi, spre Cipru, 
unde urma să devină președintele statului. Şi to- 
tuși „Great Britain“ rămîne statul major neoficial 
al celor ce trag o bună parte din sforile afacerilor 
publice greceşti. 

În jurul marilor hoteluri, ca peste tot unde se 
adună turişti străini, roieşte aceeași lume specifică 
care trăieşte pe seama străinilor, o lume cu legile 
ei, cu „vaduri“ păzite cu strășnicie, cumpărate cu 
sume mari. Te năpădesc de cum ai coborit trep- 
tele peronului. „Țineți minte: „Silver-dollar bar !“ 
îți repetă insistent un tînăr, vîrîndu-ți în mînă un 
bileţel cu adresa bombei cu reputaţie îndoielnică. 
„Fete tinere şi ieftine, sir!“ îţi şopteşte la ureche 
un altul. Am tresărit fără să vreau cînd l-am 
auzit pe un tînăr care mi s-a alăturat din mers 
că-mi suflă la ureche într-o şoaptă fierbinte : „Do- 
riți o fată, sir? Ieftin, foarte ieftin! O fată minu- 
nată... My sister!“ (Sora mea!) adaugă la urmă 
apăsat, uitîndu-mi-se în ochi. Nu era prima ofertă 
de acest fel pe care am auzit-o în diversele capi- 
tale ale lumii. Îl dădui la o parte, cînd auzii un: 

— Cît? al însoţitorului meu grec, tot pe engle- 
zeşte. 

— 200 drahmas, sir, numai 200 drahmas. 

Celălalt făcu un semn negativ din cap. 

— 150 arahmas. 

Iarăşi acelaşi semn. 

— 120 drahmas, nu pot mai puţin. 

Ne oprim şi însoţitorul meu, cu o plăcere vizi- 
bilă, îi toarnă o frază lungă şi întortocheată în 
greceşte, care-l face pe celălalt să pălească, să facă 
feţe, feţe şi să se dea înapoi de-a-ndaratelea. 

— Ce i-ai spus? îl întreb. 

— L-am trimis... în fine, e o formulă consacrată 
pe toate meridianele. Fir-ar al dracului de ne- 
trebnic. Nu-i decît un codoş obișnuit, care-şi oferă 
marfa. S-au deprins americanii cu hidoșeniile din 
orient, şi ca să-i impresionezi trebuie să le oferi 
ceva senzaţional, din Sommerset Maugham, tragic- 
uman şi pervers totodată. 

Tragic-uman... mi-am adus aminte de Bombay, 
de cartierul Balan Road, de noaptea în care şoferul 
ne arăta din mers, de o parte și de alta a străzilor, 
case cu toate ferestrele luminate, menţionînd cu 
glasul flegmatic al unui ghid de profesie preţul 
mărfii umane : 20 rupii, 10 rupii, 5 rupii... aşteptînd 
de la noi un semn să oprească. Noi însă îi tot ce- 
ream să meargă înainte. Pînă la urmă, dînd din 
umeri, nedumerit probabil de capriciile sahibilor, 
coti într-o stradă largă între două şiruri de case 
de cîte 3—4 etaje. Erau construcţii bizare, cu fa- 
țade aidoma unor faguri de miere, numai deschi- 
zături, fără uşi, în lungul cărora treceau niște pa- 
sarele. Deschizăturile corespundeau unor chilioare 
în pragul cărora, în văzul tuturor, stăteau femei, 
fetițe de 10 ani, mame tinere alăptînd, bătrîne. În 
spatele fiecăreia, o perdea ascundea cealaltă ju- 
mătate a chiliei, cu o saltea pe jos. Un etaj avea 
zeci de camere de astea, o casă avea sute, strada 
avea mii. Încetinisem şi ne uitam îngroziţi la spec- 
tacolul de neînchipuit, cînd, deodată, am fost în- 
conjuraţi de o mulţime de bărbaţi vociferînd, dînd 
din mîini, căutînd să-şi vîre capul pe geamul ma- 
şinii şi arătindu-ne pe degete 2—3 chiar şi o 
rupie, preţul femeii oferite. Şi printre ei un băiat 
de vreo 14 ani, cu nădejde și disperare în ochii 
imenşi, pe o faţă suptă, întindea spre noi mîna sub- 
țire cu un deget ridicat în sus: „one rupi“, „one 

rupi“, repeta el cu o voce implorătoare, „my sister, 
my sister, 11... 11“, arăta cu degetele virsta fetiţei. 

— Dă-i drumul! am ţipat cu toţii şoferului, care 
se pregătea să oprească, băgînd în mîna băiatului 
rupiile ce le aveam prin buzunare. Și m-a urmărit 
vocea lui și ochii lui de copil şocat, zile şi ani în- 
tregi. Asta zic şi eu tragism, din cel „autentic“ şi 
de „culoare locală“, pe care degeaba încerca să-l 
imite întreținutul atenian. 


Am spus că Atena e relativ săracă în monumente 
istorice. Din ceea ce a rămas din splendorile Atenei 
antice merită să fie văzute rămășițele templului 
lui Zeus, cel mai mare templu al Greciei antice, 
măsurind peste 100 m lungime, înconjurat odini- 
oară de 128 de coloane de cîte 17 m înălțime, cele 
mai înalte coloane din lume făcute dintr-o bucată. 
Azi nu mai sînt decît 15 în picioare. Restul le-au 
utilizat turcii ca material de construcţie. Alături 
de el e arcul lui Hadrian. Aici nu turcii au inter- 
venit, ci romanţioasa și sentimentala Amalia, ne- 
vasta primului rege — neamţ ca şi al nostru, așezat 
de marile puteri pe tronul Greciei — care a pus să 
se dărîme timpanele etajului superior pentru a-i 
da o înfăţişare mai pe gustul ei. 

Stadionul și templul lui Teseu încheie şirul ma- 
rilor monumente dinafara zonei Acropolei. Primul, 
reconstruit în întregime din marmoră de Herodus 
Atticus în sec. II e.n., distrus din temelii în de- 
cursul timpului de locuitorii căzuți în semi-barba- 
rie, a fost refăcut la sfîrşitul secolului trecut de 
către un grec bogat, Averoff, urmînd să adăpos- 
tească primele jocuri olimpice ale erei moderne, 
cele din 1896. Uriaş pentru timpul său, cuprinzînăd 
50 000 de locuri, stadionul fusese considerat pe 
atunci una din curiozităţile lumii, motiv de mîndrie 
pentru atenieni. Strîns între două coline împădu- 
rite, de un pitoresc fără seamăn, îmbrăcat tot în 
marmoră albă, strălucitoare — cred că este cea mai 
mare construcție de marmoră din lume — te doare 
sentimentul cumplitei lui inutilităţi. Copie fidelă 

a anticului stadion atenian, forma lui de potcoavă 
îngustă, alungită îl face azi impropriu atît fotba- 
lului, cît și întrecerilor atletice. 

Templul cunoscut ca cel al lui Teseu este monu- 
mentul arhitectural cel mai bine conservat al Gre- 
ciei antice — datorită probabil faptului că din pri- 
mele timpuri ale creștinismului a fost folosit ca 
biserică. Coloanele, pereţii, toate sînt la locul lor, 
fără decoraţii interioare, bineînţeles. Doar intrarea 
principală a fost zidită,  deschizindu-se o uşiţă 
strîimtă în zidul exterior ca să împiedice turcii să 
intre călare în biserică și s-o profaneze — distrac- 
ţia lor preferată. 

Încolo, vestigii antice sînt multe, pe măsura im- 
portanței Atenei vechi și pentru un arheolog capabil 
să reconstituie în minte uriașa bibliotecă a lui 
Adrian, care ocupa o suprafaţă de un hectar, por- 
nind de la un fragment de zid de pe o străduţă 
comercială a Atenei de azi, plimbarea prezintă mult 
interes. Unui turist oarecare însă, toate acestea 
nu-i spun mare lucru şi după ce se abate pe la ci- 
mitirul antic, conservat ca atare, cu unele stele 
funerare şi monumente datînd din sec. IV î.en, 
se grăbeşte spre Acropole. 

Tradiţia turistică cere ca vizitarea Acropolei pro- 
priu-zisă să fie lăsată la urmă și să se înceapă cu 
monumentele antice de la poalele ei. care cuprind 
în afară de rămășițele sanctuarului lui Esculap şi 
ale Odeonului lui Pericle, considerat cea mai bună 
sală de concerte a antichităţii, cele două teatre 
mari ale Atenei vechi. Marele teatru al lui Dio- 
nissos, care putea primi, după Platon, 30000 de 
spectatori, legat de numele lui Eschil, Sofocle, Euri- 
pide, Aristofan ale căror piese s-au jucat aici, locul 
unde se ţineau adunările demosului atenian, zace 
azi în ruine. Celălalt, cunoscut sub numele de 
Odeonul lui Herodus Atticus, a fost construit de 
acest mecena atenian, care i-a dat numele — tre- 
buia să fi fost om tare bogat, fiindcă l-am întîlnit 
ca ctitor în mai toate centrele mai importante ale 
Greciei : la Eleusis, Delfi, Olimpia. Datînd din epoca 

mai tirzie, a stăpînirii romanilor, amfiteatrul nu 
. poate pretinde decit un loc onorabil, dar de impor- 
tanță secundară, în rîndul marilor teatre antice. 
Mai bine păstrat decît teatrul lui Dionissos, cu ban- 
chetele sale de marmoră albă de Pentelicon pentru 
5000 de spectatori şi decorul evocator al ruinelor 
pereţilor prosceniului, teatrul încastrat în coasta 
abruptă sudică a Acropolei şi-a cîştigat treptat o 
faimă internaţională prin festivalul atenian din 
august-septembrie care se ţine aici în fiecare an, 
marcat prin prezenţa unor ansambluri de renume, 
Desigur că cel mai bine i se potrivesc tragediile 
antice grecești, montate de directorul Teatrului 
Naţional Hurmuzios şi de directorul de scenă Takis 
Monsenidis, cu admirabilul lor simţ al măsurii şi 
talentul lor deosebit de a stabili contactul cu pu- 
blicul de azi. Se poate spune, pe drept cuvînt, că 
reînvierea tragediei antice este fără îndoială un 
mare merit al colectivului Teatrului Naţional ca 
şi a cunoscutului regizor D. Rondiris, la iniţiativa 
căruia va lua fiinţă în curînd un institut special 
de dramă antică. Nu par deplasate aici nici specta- 
colele baletului regal britanic, al „Operei di ca- 
mera“ din Milano, al orchestrei din Halle sau al 
corului Universităţii Harward, nici recitalul cele- 
brului bas grec Zaccaria, sau cel de dans al lui 
Maurice Bejart. Mai ales concertele simfonice, prin- 
tre care în ultimii ani s-au numărat şi acelea date 
de Filarmonica George Enescu dirijată de George 
Georgescu şi Mircea Basarab, găsesc în întreaga 
ambianţă a Odeonului, dominat de stînca Acropolei 
încoronată de Panteon, un cadru adecvat de solem- 
nitate, de măreție chiar. 

Și dacă tot sîntem la capitolul teatru, trebuie 
spus că Grecia datorează mult de tot, şi în acest 
domeniu, intelectualităţii sale progresiste, care pînă 
la urmă hotărăşte chipul dramaturgiei și în ge- 
neral al vieţii artistice şi literare grecești. În frun- 
tea ei, „patriarhul“ octogenar, academicianul Spiros 
Melas, dramaturg, poet şi ziarist, prieten al po- 
porului nostru, pe care cei de vîrsta mea îl mai ţin 

minte ca autor al comediei spumoase „Papa sè 
lustruieşte“, care a făcut deliciul publicului Bucu- 
reştilor dinainte de război. Recenta lui piesă „Rigas 
Venlestinlis“, prezentată în premieră la Teatrul 
Naţional din Atena, a cărei acțiune se petrece în 
bună măsură în Rominia, are printre personaje 
haiduci şi țărani romîni grupaţi în jurul marelui 
poet şi luptător revoluţionar grec. 

Greutățile de care se ciocnesc însă oamenii de 
cultură sînt mari. Numai două principale teatre de 
dramă şi operă sînt subvenţionate de stat. Cele- 
lalte 15 teatre particulare luptă pentru existenţă 
în condiţiile în care au luptat pe vremuri propriile 
noastre companii teatrale. Totuşi meritul unei bune 
părți din ele este acela că se feresc să cadă pe 
panta facilului şi a comercializării. 

M-am dus la „Din jale s-a întrupat Electra“ de 
O'Neille la „Teatrul Nou“ şi deşi nu înțelegeam 
nimic, sau poate tocmai de aceea — fiind liber să 
urmăresc jocul şi reacţiile publicului fără să mă 
preocup de text — am ieşit impresionat de felul 
cum actorii se dăruiau rolului, deşi afișul ţinea de 
mult, iar artiştii joacă de regulă de două ori pe 
zi, şi de publicul cunoscător, cu judecată subtilă 
și aprins totodată. Contribuie desigur la crearea 
atmosferei de netoleranţă faţă de maculatura dra- 
matică şi lupta dusă de unii oameni de teatru ca 
Rondiris, directorul „Teatrului din Pireu“, sau 
Kuhn, directorul „Teatrului de artă“ care au ştiut 
să impună pe scena greacă piese ale autorilor con- 
temporani progresişti, greci şi străini. 

Dar să revenim la Odeonul lui Herodus Atticus. 
Decorul lui maiestuos, evocator al unei istorii mi- 
lenare, este prea din cale afară de tentant pentru 
a nu alege teatrul antic ca loc de desfășurare a 
ceremoniilor şi festivităților oficiale, -cărora Acro- 
pole e menit să le confere tonul de grandoare 
cuvenit. 

De fiecare dată însă e ceva ce nu se potriveşte 
cu imaginea, poate un pic idealizată, a strămoșilor 
grecilor de azi adunaţi să guste hexametrele unei 

tragedii sau să-şi pună treburile polis-ului la cale. 
Prea sînt ieftine, epigonice încercările de a lega 
trecutul de prezent, prea sînt puzderie agenţii în 
civil răspîndiţi deasupra amfiteatrului, pe coasta 
abruptă a Acropolei, agăţaţi în echilibru nestabil 
de tufe sau aşezaţi pe vine în spatele acestora pen- 
tru a bate mai puţin la ochi, uitîndu-se în sus, spre 
parapetul Acropolei ca și cum s-ar aştepta să por- 
nească un bombardament cu pietre; prea e multă 
viînzoleală şi dezordine „balcanică“, în înţelesul 
vechi al cuvîntului, la apariția personalităţilor ofi- 
ciale, care, în Grecia, par să se teamă cel mai mult 
să nu treacă neobservate. 

Personal, țin minte că m-am distrat de minune 
cu ocazia vizitei Jaquelinei Kennedy. Nu e vorba 
de pompa cu care a fost primită soţia celui ce sem- 
nează anual cecul cu multe zero-uri ca „ajutor“ 
american pentru Grecia, ci de aspectele comice, ca- 
ragealești oferite de nenumăraţii Pristanda mustă- 
cioşi din cei care știu să scrîșnească printre dinţi 
o sudalmă şi să dea un ghiont în coaste, păstrînd 
în acelaşi timp pe faţa îndreptată spre oaspetele 
suspus expresia de radioasă slugărnicie. Oriunde 
mergea Jaqueline tira după ea ca o trenă cortegiul 
de polițiști alergînd de colo pînă acolo, dînd din 
miîini, răţoindu-se în șoaptă unii la alţii, împărțind 
înjurături, ghionturi şi „ia-l“, şi „du-l“. 


PRIN MUZEELE ATENIENE 


C: un secol în urmă, grecii au avut alte pre- 
ocupării decît să-şi înjghebe muzee. Apoi a fost 
prea tîrziu să se mai găsească ceva într-adevăr va- 
loros pe pămîntul Greciei — tot ce nu fusese îngro- 
pat sub metri şi metri de pămînt fusese între timp 
furat de alții. 

Cine vrea să cunoască arta greacă clasică n-are 
nevoie să vină neapărat în Grecia. British Museum, 
Luvrul, Muzeele Vaticanului, muzeele din München, 
Viena, New York, iată centrele în care sînt concen- 
trate azi capodoperele artei elene. Pînă şi secția 
greacă a muzeului din Neapole este mai bogată în 
antichități greceşti decît muzeul național din Atena. 
Printre alte săli ale British Museum-ului consacrate 
artei greceşti rețin atenția încăperile uriaşe, ame- 
najate special să adăpostească produsul expedi- 
ției lordului Elgin, care, la începutul secolului 
al XIX-lea, pe baza unei autorizații a sultanului 
de a „ridica pietre cu imagini pe ele“, a deschis pe 
Acropole un adevărat şantier de demolare. Inven- 
tarul jafului : 12 statui, 56 plăci din friză şi 15 me- 
tope, toate smulse din Partenon, plus marmurele 
din Erechteon şi din templul Atenei Nike. Indig- 
narea faţă de acest vandalism, exprimată de Byron 
în „Childe Harold“, n-a împiedicat parlamentul en- 
glez să cumpere produsul tîlhăriei cu 35 000 de lire, 
pe argumentul că la urma urmei o bună parte a 
îrizei de est şi un număr de metope au fost achi- 

ziţionate de Luvru. E drept, francezii afirmă în 
apărarea lor că contele de Choiseul-Gouffier, care 
le-a adus la Paris, n-a făcut decît să ia „ceea ce 
zăcea pe jos“, nelăsînd astfel lordului englez decît 
alternativa de a dobori pe cele ce nu căzuseră încă. 
Şi unii și alţii s-ar putea de altfel referi la vene- 
ţienii lui Francesco Morosini, primul căruia i-a ve- 
nit ideea că statuilor şi metopelor Partenonului 
le-ar sta mai bine altundeva decît pe Acropole. Din 
grabă şi nepricepere însă, toate statuile frontului 
occidental jefuite de el s-au sfărîmat de stîncă pe 
cînd erau transportate spre corăbii şi nu s-a mai 
găsit nimic din ele. 

A. avut şi el ca predecesori pe împărații bizan- 
tini, care au cărat în Constantinopol, ca să se piardă 
apoi pentru totdeauna, toate marile statui din Gre- 
cia, începînd cu uriașa Atena Promachos de pe 
Acropole şi terminînd cu statuia de aur și fildeş a 
lui Zeus din Olimpia, amîndouă opere ale lui Fidias. 

Ceea ce s-a descoperit în ultimul veac n-a mai 
părăsit ţara decît prin contrabandă, care a atins 
însă în ultimii ani proporţii cu totul neobișnuite. 
Trebuie recunoscut, ce e drept, că nu e uşor să dai 
de urma fiecărui obiect antic pe care le poate scoate 
la iveală oricînd orice ţăran pe ogorul său, pe teri- 
toriul continental al Greciei sau în insule. Nu trece 
anul să nu se descopere cîte o organizaţie cu ra- 
mificaţii internaţionale. Recent, o singură descin- 
dere a scos la iveală un depozit de antichități în 
valoare de 65 000 de dolari proveniţi exclusiv din 
insula Naxos. Şi directorul departamentului arheo- 
logic, Konâis, cu care am avut ocazia să stau de 
vorbă, se arăta îngrijorat, mai în glumă, mai în 
serios, de consecinţele aratului mecanic, la mare 
adîncime, cu tractorul, care, spunea el, va scoate 
la iveală o mulţime de antichităţi, transformînd 
fiecare fermier în arheolog amator şi dînd un avînt 
nou contrabandei. De altfel şi vînătoarea submarină 
serveşte drept pretext pentru mulţi să caute comori 
în puzderia de corăbii greceşti, persane şi romane, 

scufundate în apropierea țărmului grecesc. Lupta 
cu contrabandiştii de antichităţi dusă, curios lucru, 
de echipele specializate în căutarea narcoticelor nu 
înregistrează numai succese. Reţeaua e foarte bine 
organizată, piesele de mare valoare se scot din ţară 
desfăcute în bucățele ce pot fi apoi relipite la ca- 
pătul celălalt al pămîntului. Mii de bogătaşi, pro- 
prietari de iahturi personale, achiziţionează pe sub 
mînă obiectele antice de artă, considerînd că pa- 
siunea lor de colecționari este o scuză suficientă 
pentru ceea ce fac. Un singur punct luminos vede 
Kondis în toate astea: faptul că ţăranii care fac 
mici excavații pe cont propriu — „lucrări de ame- 
liorare a solului“ este eufemismul uzitat — nu to- 
lerează s-o facă nici un străin de prin partea locu- 
lui, grec sau nu, şi-l denunţă imediat autorităţilor. 

Principalele descoperiri însă, și în primul rînd 
cele datorate lucrărilor arheologice organizate, ră- 
mîn pe loc şi îmbogăţesc treptat Muzeul Naţional 
din Atena şi micile muzee din provincie. Aproape 
nu există statui întregi — nimic nu-ţi opreşte res- 
piraţia, ca bunăoară curticica de cîţiva zeci de me- 
tri pătraţi a pavilionului Belvedere din muzeul 
Vaticanului cu grupul Laokoon, Apollo zis de Bel- 
vedere şi Antinous în colţurile ei — dar însuşi 
faptul că muzeul e pe solul Atenei, că ceea ce se 
descoperă nu se mai pulverizează în diferite mîini, 
ci rămîne ca un exponat unitar, compensează în 
bună măsură relativa sărăcie în mari opere de artă 
a Muzeului Naţional. Sculpturi ale artei greceşti 
primitive, colecţia unică în lume de vase, care cu- 
prinde o perioadă de 3 000 de ani, celebra comoară 
de podoabe de aur din mormintele perioadei Mice- 
niene, un număr de „„Kouros“-uri, de statuete Ta- 
nagra, cîteva statui remarcabile ca aceea de bronz 
din secolul al V-lea î.e.n. a lui Poseidon, descope- 
rită în apa mării lingă țărmul Eubeei, cam asta-i 
tot cu ce se poate mîndri muzeul din Atena. 

Și totuşi, trecînd prin faţa puzderiei de torsuri, 
capete, fragmente de sculpturi, în timp ce prin 

minte ţi se perindă alte sute de săli asemănătoare 
din muzeele lumii întregi, nu poţi să nu-ţi pui în- 
trebarea : unde au încăput toate aceste mii de 
statui în micile „polisuri“ greceşti de pe timpuri? 
— numai la Delfi s-au descoperit, cu ocazia săpă- 
turilor, peste 1 000 de statui! Fiindcă, dacă exclu- 
dem sclavii, în Atena locuiau între 20—40 000 de 
oameni liberi, cam atiţia ca în Caracal sau Birlad! 

Interesant pentru noi, romînii, este muzeul etno- 
grafic, care oferă posibilitatea comparaţiei între 
bogăţia și diversitatea costumelor populare a celor 
două ţări ale noastre. Privind costumele grecești 
atit de originale ca formă, dar în acelaşi timp oa- 
recum limitate în coloraţie, lipsite de luminoasa 
fantezie a broderiilor romîneşti, nu poţi să nu te 
gîndești la istoria ţării noastre, care, cu toate vici- 
situdinile, s-a depănat din fericire doar în penum- 
bra dominaţiei otomane şi nu în umbra ei deasă 
care a acoperit ca un linţoliu Balcanii, ofilind viaţa 
popoarelor din această parte a lumii, distrugînd 
ceea ce aveau ei mai bun, secătuindu-le cultura. 
Se remarcă deosebirea netă între regiunile de nord , 
ale Greciei, care, odată căzute sub stăpînire oto- 
mană, sub ea au rămas, și Peloponesul, pe care 
vîltoarea năvălirilor, cuceririlor, războaielor, răs- 
coalelor a pus o pecete crudă, singeroasă, dar a lăsat 
totuşi vie fantezia, bogăţia în culori. 

Un alt muzeu care merită să fie vizitat este cel 
bizantin, care îţi permite să urmăreşti pe viu moar- 
tea lentă a culturii eline, sugrumată de creştinism. 
Spre deosebire de prăbușirea brutală a culturii 
greco-romane în apus, aici poţi vedea cum, treptat, 
operele de artă se îndepărtează de viaţa de toate 
zilele, capătă un caracter tot mai pronunţat mistic 
şi pînă la urmă exclusiv religios, cum sculptura se 
reduce treptat la reliefuri săpate în piatra sarcofa- 
gelor şi în pereţii bisericilor, cum pictura și mo- 
zaicul împietresc în icoane. Încerci senzația apă- 
sătoare a morţii inexorabile a unei civilizaţii nu 
datorită unui cataclism, unui război pustiitor, ci 

unei legităţi istorice, unei incompatibilități orga- 
nice între noua structură a societăţii și formele 
de exprimare corespunzătoare celei vechi. 

Apar himere, monștri, produs al imaginaţiei schi- 
lodite de misticism întunecat. Trupul se acoperă 
treptat cu veşminte și o figură hieratică, conven- 
țională, ia locul lui Hristos-Apollon, semizeu antic, 
splendid în goliciunea sa atletică, al primelor secole 
creştine. Apoi dispar membrele ce mai rămăseseră 
descoperite, corpul viu care se ghicea în cutele hai- 
nei se estompează şi nu mai rămîne decît hlamida 
lungă a personajului bisericesc de sub care ies niște 
bețişoare  încremenite, reprezentînd picioarele. 
Atunci cînd cerinţele subiectului impun goliciunea 
— doar nu poţi la judecata de apoi prezenta pe 
păcătoși fierbînd îmbrăcaţi în cazane cu smoală — 
te întrebi uimit şi îngrozit totodată, cum de a putut 
să dispară atît de total, de absolut orice urmă a 
cunoaşterii corpului omenesc. Nu-ţi vine să crezi 
că tot aici, în aceleaşi oraşe grecești în care se miz- 
găleau aceste caricaturi descărnate, diforme, abia 
aducind a ființă umană, cu cîteva sute de ani în 
“urmă, marii artişti ai Eladei creau operele lor ne- 
muritoare. 

Locul artistului îl ia meseriașul ale cărui încer- 
cări rudimentare, din moment ce răspund dogme- 
lor primitive creştine, satisfac publicul nepreten- 
țios şi clasa stăpinitoare căzută în semibarbarie. 
Totul 'e deplin canonizat, fiecare gest, fiecare cută 
a veşmintelor puzderiei de sfinţi primitivi şi plic- 
ticoşi în pioşenia lor dulceagă. Totul e închis în 
sine,  pietrificat, închircit, realizat între pereţii 
chiliei. Unde sînt muzele, nimfele, satirii, semi- 
zeii şi zeii coboriţi între oameni? Scenele biblice 
ce se petrec afară în aer liber devin o fantasma- 
gorie, realizate fiind de oamenii care niciodată n-au 
ieşit dincolo de zidurile cetăţii. Parcă un orb din 
naştere s-ar fi apucat să picteze flori. 

Trec veacuri şi iată că apare parcă ceva nou, 
neobişnuit în expresia ochilor, în colţul gurii, un 

„ce“ care abia poate fi definit în fizionomia marii 
icoane a lui Hristos Pantocrator din centrul perete- 
lui sălii icoanelor bizantine, dezvăluind caracterul 
sumbru şi maiestuos, teribil chiar, al personajului. 
Este mult prea fină această abatere de la canoane 
a celui ce se simte iluminat pe dinăuntru de fla- 
căra creatoare, pentru ca păstrătorii dogmelor să o 
poată sesiza altfel decit ca o bănuială de rebeliune, 
fără să o poată concretiza însă în dovezi acuza- 
toare precise, ce ar aduce după sine condamnarea 
pentru erezie. 

Începuse să piîlpiie în sufletul artiştilor anonimi 
care au creat pe Pantocrator, i-au dat lumină lăun- 
trică feţei de tînăr nobil a sfîntului Gheorghe și 
au reușit să îmblinzească ochii Mariei cu Isus în 
braţe, o flăcăruie care curînd, curînd de tot urma 
să topească învelișul hieratic bizantin şi să se 
unească cu aceea a artiștilor din occident în marea 
vilvătaie a Renaşterii. Dar veniră turcii şi totul s-a 
terminat, de astă dată definitiv. 

Am ieşit puţin ameţit pe balcon. Dincolo de zi- 
durile albe, strălucitoare, care împrejmuiau curtea 
interioară a muzeului, soarele după-amiezii scăpăta 
pe un cer de email azuriu, scăldînd într-o lumină 
cu tonuri calde, molcome marea de acoperișuri 
plate ce se pierdeau în picla depărtării. Siluetele 
zvelte ale chiparoşilor ce se înălțau de o parte şi 
de alta a portalului cuprinzind între verdeaţa lor 
foșnitoare colina sfîntă a Lycabett-ului, liniștea ce 
se lăsase în jur, înveselită de ciripitul păsărilor, 
mirosul teilor aliniaţi în lungul străzii şi încă un 
nu ştiu „ce“ neobişnuit, dar nu exotic, durau parcă 
o punte nevăzută peste veacuri pînă la vechea 
Eladă, al cărei chip îl poartă fiecare din noi în 
suflet. 

Zumzetul îndepărtat al unui avion, la început 
neluat în seamă, transformat treptat în huruitul 
apăsat al reactoarelor, materializat în uriaşa siluetă 
de rechin în atac al unui quadrireactor al „Pan 
American Airways“ care se roteşte deasupra Acro- 

ul Elenicon 

d cu picioarele 

S-a pierdut oare în- 

a fost Elada antică? 

tă, cu nume vechi, 

doar firişorul pierdut în 
Jltuoase a unui oraş modern, 
Biileează sîngele trecutului, 
e inte de eliberand 


VECHEA PLAKA 


Stau la o masă într-o tavernă din Plaka, cartie- 
rul vechi al Atenei lipit de Acropole, cu străduțele 
sale strimte, întortocheate, îmbrăcînd denivelările 
povirnișului. Măsuţa e așezată sub un umbrar, aco- 
perit cu o plantă agăţătoare. Leit un restaurant mic 
al nostru de la periferie. Doar că deasupra mea, 
scăldat în lumina proiectoarelor, e Partenonul, care, 
privit de aici, pare ciudat de familiar. 

În loc de orchestră, o fată cu voce joasă, nu de 
ajuns lucrată, dar caldă, acompaniată de un chita- 
rist, însăilează o melopee după alta, căci melopee 
se pot numi cîntecele greceşti. Se bea vin simplu, 
uneori cu sifon, ba şi amestecat cu apă, se mă- 
nîncă brînză, pastramă, ghiudem ; din curte se face 
simţit mirosul de grătar în pregătire. Atmosfera e 
destinsă, dar se petrece și se ride fără exube- 
ranţa meridională, chiar cu oarecare reţinere. Pe 
cît îmi dau seama nu sînt străini în sală, cîrciu- 
mioara nu face parte din traseul pentru turiști, 
nu e localul unde aceștia sînt aduși să trăiască un 
ceas atmosfera „,vechei, adevăratei Plaka“, 

E „taverna“ greacă în înţelesul original al cu- 
vîntului, ceva cu totul specific grecesc. Nu e nici 
restaurant, nici bodegă, nici bistro-ul francez, ceva 
ce s-ar apropia oarecum de „taverna“ ar fi un 
mic restaurant de cartier de la noi. Lumea stă la 
mese mari cu bănci în jur, muzica e „de acasă“, 
vinul nu e impersonal, ci este cel cu care te-ai 

obișnuit şi pe care eşti sigur că-l vei găsi în această 
tavernă anume şi nu în altă parte. 

Și mincarea e tipic grecească. Pentru noi, ro- 
mînii, nu atît de exotică încît să ne fie cu totul 
străină, dar totuşi își are fizionomia ei proprie, 
bine definită. N-am ce-i face, dar musaca și chebab 
în Plaka să măniînci. lar dacă nu ai totdeauna 
ocazie să guști dintr-un miel la proțap „à la pali- 
cari“, te poţi mulţumi și cu grătarul de miel obiş- 
nuit, „brizolis“, sau cu grătarul de muşchi „bar- 
bunia tiganita“, apoi „mezes“, carne și legume, 
ciorba „à la grec“ sau „avgolemoni“, cum se nu- 
mește aici, care cere o savantă dozare a lămiii şi 
a oului. Şi la urmă, diverse „glikismata“, dulciuri 
orientale preparate cu susan, cu must, cu miere. 
Cît despre băutură, au grecii vinuri admirabile — 
parcă au tras tăria şi focul lor interior din solul 
aprig, pietros şi soarele arzător al Greciei. Păcat 
doar că magazinele sînt îmbicsite de produsele casei 
„Metaxa“, un fel de „Cinzano“ sau ,„Dubonnet“ 
grecesc, furnizor al casei regale greceşti, dar şi al... 
țarului Nicolae al II-lea al Rusiei, cum scrie pe 
„prospectele ei de reclamă. În afara cîtorva vinuri 
cunoscute şi oarecum standardizate : Samos, Chios, 
Mavrodafni, în general grele şi dulci, viţele grecești 
sînt încă în stadiul patriarhal al Moldovei Cotna- 
rilor noştri de pe vremuri. Fiecare iubitor de vin bun 
are ca furnizor un podgorean care cultivă cîteva 
hectare de vie. De obicei n-are mijloace să vîndă 
vinul la oraş şi-l desface pe loc, prin vecinătăţi şi 
clienţilor amatori care se adună la crama lui ca al- 
binele la miere. 

Şi totuși, curios lucru, vinul în viaţa grecilor nu 
ocupă locul ce i s-ar cuveni. În primul rînd, cred 
că e singurul popor meridional care-l bea ameste- 
cat nu numai cu sifon, dar şi cu apă, care, ca și la 
noi, însoţeşte șerbetul, cafeaua, rahatul. Ba mulţi 
preferă să bea apă goală. Şi sînt cunoscători buni, 
am constatat-o eu însumi, pot să-ți indice, fără să 
greşească, de la ce izvor anume provine. Iar dacă 
le vine poftă de ceva tare, apoi pun pe masă mas- 

tică sau „Uzo“, un fel de „Raki“ (rachiu) care-ţi 
arde măruntaiele de tare ce e, sau ,„,Visinada“ (cred 
că ați ghicit despre ce e vorba). Mai presus de toate, 
întîlnită peste tot, la toate mesele, este „Reizina“ 
cel mai de „culoare locală“ vin din toate cîte există 
pe lume. Ar fi exagerat să se afirme că ar fi nec- 
tarul zeilor, cum a încercat să mă convingă însuşi 
patronul ,,Tavernei ton Teon“ („Taverna zeilor“), 
tot din Plaka, care în turneul lui prin local s-a 
aşezat fără fasoane şi la masa noastră. Pînă la 
urmă, după ce-l guști bănuitor de cîteva ori, începi 
să te obişnuieşti cu el şi ajunge să-ți placă acest 
vin fabricat cu adaus de răşină de pin şi diverse 
ierburi, ceea ce-i dă un gust şi miros ciudat de 
răşină, saciz, ienupăr și încă ceva nedefinit. De 
altfel am observat că ajungi pînă la urmă să te 
deprinzi cu orice mincare sau băutură naţională 
din orice colţ al globului. 

Stranie şi muzica asta greacă. La început ţi se 
pare că auzi o melopee orientală obișnuită, dar mo- 
dulația vocii e alta, trecerile sînt mai curajoase, 
mai neaşteptate, părți cu ritm săltăreţ, specific gre- 
cesc, se intercalează melopeei care se tot ţese, în- 
treruptă de ritornele neaşteptate, o melodie mereu 
nouă şi mereu aceeași, ca o flăcăruie mereu schim- 
bătoare care te captivează, te pătrunde, te poartă 
cu ea. Trebuie să auzi cîntecele „cleftice“ (haidu- 
cești) cîntate de un cîntăreț bun, acompaniat de 
ghitarişti, pentru a înțelege cîtă frumuseţe gravă, 
nostalgie şi nobleţe poate cuprinde un „tra- 
gudi“ — denumire evocatoare a cintecului grec. 

Grecii își iubesc mult muzica populară şi jazul 
nu a redus-o, ca în alte țări occidentale, la rol de 
copil vitreg menţinut în viaţă cu strădaniile grele 
şi oarecum artificiale ale asociaţiilor iubitorilor de 
folclor. Aici, muzica populară este cetăţeană cu 
drepturi depline, şi grecul, ca şi romînul nostru, 
la bucurie şi la necaz pune să i se cînte melodiile 
sale preferate şi e în stare să stea să le asculte 
pînă în zori. Același lucru în ceeea ce privește dan- 
surile naţionale. Afişe anunţă pretutindeni con- 

cursurile de dansuri pe întreaga ţară ale asociaţiei 
Heleniki Paniguri, mișcare ce poate fi considerată 
pe drept cuvînt populară, unind eforturile nenu- 
măratelor societăţi și organizaţii de amatori de dan- 
suri naţionale greceşti. Fac parte din ea atit ,,ly- 
ceum club al femeilor elene“ și alte cluburi selecte 
care oferă o ocupaţie distractivă doamnelor din 
protipendadă, cît şi societăți burgheze cu tradiţie, 
gen „Astra“ de pe vremuri de la noi ca şi cluburile 
muncitoreşti şi de tineret din cartiere. 

Și parcă folclorul e mai puţin comercializat pen- 
tru uzul turiştilor decît în alte ţări apusene. Spec- 
tacolele ansamblului de cîntece şi dansuri elene 
condus de Dora Stratou care au loc în fiecare 
seară la Teatrul vechi din Pireu nu fac concesii 
gustului publicului străin şi nici n-am avut impre- 
sia că majoritatea spectatorilor ar fi turişti, ca în 
alte părți. 

Pe cît mi-am putut da seama, folclorul grec e 
foarte bogat şi variat, pe măsura mozaicului geo- 
grafic şi istoric care alcătuiește Grecia de azi. 
Toate dansurile poartă amprenta proprie, specific 
greacă, fie că e vorba de „Susta“ din insule, de 
„Irata“ din Megara pe care am văzut-o dansată 
de localnici la faţa locului, conduşi de un coriteu 
ca acum două mii de ani, de dansurile din Corfu 
pline parcă de dulceaţa brizei mării loniene, de 
pitoreștile „Gerakina“ sau „Karaguna“ dansuri din 
Tesalia, Macedonia și Tracia, cele mai apropiate de 
ale noastre prin vioiciunea lor, de dansurile război- 
nice din Epir şi din Creta aducînd de departe cu 
cele caucaziene. Deosebit de interesante sînt dan- 
surile cu elemente de origine îndepărtată elenică 
pe care folcloriștii le reconstituie treptat ca „,Sir- 
tos“, „Ballos“, care păstrează rămăşiţele vechilor 
dansuri erotice, sau ca ,„,Geranos“, cu mişcări ce 
amintesc de labirintul cretan, purtîind numele ce 
se spune că i-ar fi fost dat de Teseu însuşi, care 
l-a dansat pentru prima oară la întoarcerea din 
Creta. 

Nu au toate strălucirea, avîntul şi vioiciunea ex- 
plozivă a dansurilor noastre — parcă secolele isto- 
riei grele a Greciei ar fi temperat avîntul dansato- 
rilor. Au pasul săltat şi reţinut totodată, pornind 
lin şi terminînd zvicnind, pentru a reveni pe pă- 
mînt într-o mişcare graţioasă și nobilă; săriturile 
se execută cu rotire amplă a piciorului, dar se 
termină încetinit. E o variaţie infinită în ceea ce 
priveşte forma, dar menținută în același timp în- 
tr-un anumit cadru. 

Desigur, Plaka nu e Atena, ci o bucăţică din 
Grecia tradiţională rămasă încrustată în marele 
oraș, ca o fosilă într-un bloc de piatră al unei mari 
construcţii. Protipendada Atenei își petrece serile 
în marile restaurante cu preţuri uriaşe, cu bucătari 
de la Paris şi cu peștele adus zilnic pe calea aeru- 
lui, din Cipru şi insule sau în baruri cosmopolite 
ca „Blue fox“, „Green Park“, „Chez Lapin“. Indi- 
ferent dacă sînt americanizate la extrem sau se 
adresează publicului prin intermediul unei false 
patine franceze, sînt localuri ale căror nume nici 
nu sînt măcar traduse în grecește, ci se dau „tale 
quale“ în transcripție greacă. Înăuntru, un „show“ 
american de periferie, cu o duzină de fete dez- 
brăcate, cu muzică „hot“, fără fizionomie proprie, 
poate doar cu atmosfera colorată de un pic de tem- 
perament în plus și de tradiţii de chef balcanic cu 
„ah, mamă“! şi spartul paharelor, marcînd mo- 
mente de trăire emoţională provocate de „strip 
tease“, încă nou adus în Grecia. 

Şi Plaka îşi are tavernele ei „tradiţionale“, pen- 
tru străini, cu atmosferă căutată, cu bucătărie „ti- 
pică“, dar potrivită pentru cerul gurii vest-euro- 
pene, cu orchestră de chitariști şi diseuri cunoscuţi. 
La ,,Vacchos“ (Bachus), „the typically greek ta- 
verna“, cum scrie în prospectele pe care le găseşti 
în sertarul camerei de la hotel, sau la „Palea 
Atena“, o masă de seară te costă uşor 100 de 
drahme, mai scump ca la restaurantele marilor ho- 

Beau cite o înghiţitură de Samos, mă uit în jur, 
ascult muzica și caut să pătrund înţelesul acestei 
mici lumi înconjurătoare. Am străbătut toată după- 
amiaza ulicioarele strîmte, întortocheate ale car- 
tierului vechi, cu căsuțe mici, văruite toate în alb, 
cu acoperișuri plate, curţi denivelate, de piatră, cu 
umbrare de viţă de vie şi băncuţe la stradă. Nu e 
periferia mizeră a oraşelor din orient, ci mahalaua 
noastră veche, patriarhală a Bucureștilor vremurilor 
lui Anton Pann și ale Eteriei, cu bătrîne îmbrăcate 
în negru, cu marame pe cap, şi bătrîni mustăcioși 
— nicăieri n-am văzut atîţia mustăcioși, bătrîni şi 
tineri, ca în Grecia — cu faţa brăzdată, îmbrăcaţi 
în pantaloni amintind a șalvari, veste brodate și 
fesuri sau scufii, purtîind briie colorate de lînă, 
fumînd lulele lungi împodobite cu ciucuri, cărora 
tinerii, băieţi şi fete deopotrivă, le sărută mîna 
cînd pleacă să danseze twist la balul din cartier. 
Sînt singurii care mai poartă azi în Atena costumul 
naţional în afară de evzonii, soldaţii regimentului 
de gardă regală de strajă la mormîntul eroului ne- 
cunoscut. Îmbrăcaţi în fustanele plisate, cu ciorapi 
albi, lungi, cu ciucuri roșii, cu veste colorate și bro- 
date, ale căror mîneci despicate le atîrnă în spate, 
încălțaţi în „ţaruki“ roşii — un fel de opinci cu 
pompon în virf — evzonii trec încolo şi încoace 
prin faţa monumentului, cu pasul lor curios, de 
paradă, trăgînd piciorul şi apoi săltîndu-l brusc în 
sus, ca să-l repună încet, cu grijă parcă, pe pămînt. 

Și nu trebuie trase concluzii pripite din faptul 
că băieții poartă pantaloni „blue jeans“, iar fetele 
fuste deasupra genunchiului, că cei mai la curent 
cu moda dansează „madison“ şi „matched pota- 
toes“ (cartofi terciuiţi), iar în pauza dintre dansuri 
beau Coca Cola. De altfel, în treacăt fie spus, Coca 
Cola, la fel de ieftină ca limonada, nu-i la urma 
urmei decît o băutură ca oricare alta, care poate 
să-ți placă sau nu. 

Tinerilor greci li se poate cu greu reproşa că ar 
fi o generaţie „pierdută“ sau „furioasă“. Viaţa e 
prea grea şi necesitatea de a căuta un mijloc de 

existenţă nu lasă timp prea mult pentru distracţii 
de felul celor ale „,bluzelor negre“. Pentru asta e 
nevoie totuși de un minim de huzur. Şi apoi, simţul 
puternic de solidaritate, de într-ajutorare în familiile 
încă patriarhale şi faptul că și-au petrecut copilă- 
ria în atmosfera cumplitei încrîncenări a războiului 
civil, cu luptele de rezistență încă vii în amintirea 
celor vîrstnici, înainte de a le veni și lor rîndul 
să smulgă prin luptă un loc în viaţă. De aceea ti- 
neretul grec e politicește mai copt, mai activ, în 
comparaţie cu cel din majoritatea altor ţări capi- 
taliste. Maturi nu sînt toţi desigur, calea pe care o 
aleg nu e totdeauna cea bună, dar întîlnești mult 
mai rar printre ei, chiar și printre cei ce n-au găsit 
încă calea spre mişcarea democratică, printre cei 
înşelaţi de demagogia politicianistă, elemente plic- 
tisite, blazate, nihiliste, existenţialiste, atît de nu- 
meroase în rîndul tineretului occidental de azi. 

Spoiala americanismului nu apare decît ca o 
iluzie de evadare din greutăţile vieţii de toate 
zilele, ca o uşoară ameţeală care de regulă n-a 
pătruns adînc, n-a pervertit, n-a dat naștere filo- 
zofiei „beatnicilor“ şi a ,„negoismului“. 

Pantalonii strimţi, twistul şi chica sau barbișonul 
nu-i împiedică să participe la manifestații, să dis- 
tribuie manifeste şi presa democratică. Grevele, 
ciocnirile de tot felul cu patronatul și autorităţile, 
relevate pe larg de presa locală și străină, fac 
parte din existenţa zilnică a tinerilor muncitori şi 
studenţi deopotrivă. 

Am văzut în Grecia manifestații şi acţiuni de 
stradă destule. Şi monarhiste, cu multe, multe stea- 
guri naţionale, prapuri bisericești şi tablouri mari 
ale regelui, cu poliţişti pe de lături şi comisarul 
în frunte, şi manifestații populare în piaţa Omonia, 
tot cu steaguri naţionale, dar cu placarde şi lozinci 
de luptă, manifestații de regulă interzise, chiar 
dacă e vorba de cele organizate sub egida opoziţiei 
burgheze de centru a lui Papandreu. Ele au totuşi 
loc, bravînd poliţia, care acţionează în aceste cazuri 
cu o brutalitate cu nimic mai prejos decît a poliţiei 

noastre de pe vremuri. A rămas de pomină bătălia 
muncitorilor constructori cu poliţiştii, ca și aceea 
a studenților din martie al acestui an, în cursul că- 
reia împotriva celor 5000 de studenţi care de- 
monstrau au fost aruncaţi 3000 de poliţişti și jan- 
darmi, încăierarea soldîndu-se cu 40 de răniţi și 
luarea cu asalt de către polițiști a clădirii univer- 
sităţii. Pînă şi organizaţia tineretului Uniunii de 
centru a dat atunci publicităţii un comunicat în care 
arăta că numai forțele hitleriste de ocupaţie s-au 
comportat cu atita cruzime. 

Ce: m-a impresionat în mod deosebit a fost dir- 
zenia, înverşunarea ciocnirilor, fie cu poliţiştii, fie 
între manifestanţii de stînga şi cei de dreapta. Ni- 
căieri n-am văzut o astfel de încrîncenare cu totul 
diferită de explozia de furie a mulţimii pariziene 
sau romane ce urmează de obicei după o hărţuială 
îndelungată de „încălzire“, sau de presiunea tenace, 
dar calmă, chiar bonomă a manifestanţilor londo- 
nezi. De la început, coloana de demonstranți greci 
capătă aspectul unei armate pornite la asalt. Scîn- 
teia izbucnește la prima ciocnire. Se bat în tăcere, 
cu o furie rece, fără să dea înapoi, pînă la capăt. 
Nu-i auzi pe cei loviți și răniți lamentindu-se, ci îi 
simţi strinşi ca un arc gata să se întoarcă iar la bă- 
taie ca s-o termine: „ori ei, ori noi“. 

Aș vrea din nou să subliniez că în cazul gre- 
cului nu e vorba de pasiunea politică de cafenea 
întilnită pe ici, colo, în lumea pestriță dimprejurul 
Mediteranei. E o preocupare serioasă și pasionată 
pentru treburile obşteşti, parcă vechiul dicton al 
lui Pericle : „Considerăm că omul care nu se pre- 
„ocupă de politică, nu se preocupă nici măcar de 
propriile sale treburi. Un astfel de om nu se pre- 
ocupă de nimic!“ ar fi supravieţuit mileniilor şi 
continuă să inspire lumea greacă de azi. 

E greu să-ţi dai seama dacă rădăcinile trăsătu- 
rilor acestui popor, de mîndrie, independenţă, dîr- 
zenie, curaj, dar şi de căldură sufletească, ospitali- 
tate, spirit viu, căutător, trebuie căutate în solul 
vechei Elade sau în amestecul elenilor cu slavii, 

albanezii, francezii, turcii, şi atîţia alții, în uriaşa 
moară care i-a măcinat împreună în decursul seco- 
lelor, îndelung, temeinic, mărunt, plămădindu-l pe 
grecul de azi. 

Şi apoi, o uluitoare rezistenţă naţională. Grecii 
fac parte din rindul acelor popoare care se asimi- 
lează foarte încet, se dizolvă foarte greu în mediul 
din jur. Nu-şi schimbă viaţa, obiceiurile, felul de 
a fi timp de generaţii. Coloniile greceşti s-au 
păstrat secole de-a rîndul, ca bunăoară cele de la 
noi din oraşele dunărene, din Egipt, Siria, chiar şi 
cele din Italia, care-și trag originea încă din anti- 
chitate. 

De unde această simpatie spontană pentru Grecia 
Și greci pe care o simte un romiîn, simpatie de altfel 
reciprocă după cum m-am convins din contactele 
pe care le-am avut cu grecii din cele mai diferite 
pături ale populaţiei ? 

Pare ceva cunoscut, apropiat, în parte uitat, dar 
prezent totuşi undeva în subconștient. Regăseşti 
aici chipuri familiare ale locuitorilor de odinioară 
ai mahalelor Bucureştilor, Iaşului, Brăilei, ai celor 
de la curtea domnească prinse în gravuri şi schiţe 
de călătorii străini în trecere prin ţara noastră. Uite 
bătrinul de la masa învecinată, să tot aibă 60 de 
ani, falnic, neîncovoiat, cu mustăţi drepte, de o 
palmă, chip de palicar de-al lui Kolokotronis sau de 
arnăut din tabloul lui Aman. 

În fond atîtea fire, fapte și chipuri leagă cele 
două popoare în istoria lor, e atît de bogat patri- 
moniul lor comun creat în secolele de luptă comună 
împotriva aceluiași asupritor otoman, de într-ajuto- 
rare în procesul de creare a statelor lor naţionale! 
Trecutul vieţii noastre spirituale este strîns legat de 
cultura greacă bizantină, de biserica greacă, de mo- 
nahii și laicii care şi-au găsit adăpost în ţările noas- 
tre de urgia turcească. Dimitrie Cantemir, Antim 
Ivireanu, Spătarul Milescu și alții au învăţat la 
școala grecească a Patriarhiei din Constaritinopole ; 
limba greacă fusese timp îndelungat limba păturii 
culte a ţării. Să ne aducem aminte de cei din jurul 

lui Mihai Viteazul : banul Mihalcea, grec din Chios, 
cel spînzurat de nobilii maghiari la Turda după în- 
fringerea domnitorului, mitropolitul Dionisie Rally, 
grec de origină, care i-a asigurat domnitorului romîn 
sprijinul bisericii ; scriitorii greci ce au luptat alături 
de el şi l-au cîntat în ode: Stavrinos, care, retră- 
gîndu-se în Bistriţa transilvăneană, a scris în limba 
greacă, poemul „,Vitejiile preaevlaviosului şi preavi- 
teazului Mihai-Voievod“, sau Palamede, care în poe- 
mul său : „Istoria ce cuprinde toate faptele, vitejiile 
și luptele strălucitului Mihai Voievod“, îl compara 
cu Alexandru cel Mare, cu Ahile şi Hector. 

Legăturile greco-romiîne, strînse ca niciodată pe 
timpul domnilor fanarioți, au culminat în anii războ- 
iului grecesc de eliberare care a cunoscut al doilea 
centru al său în Țara Romînească. Poetul grec Rigas 
Veleştinul, adăpostit în ţara noastră, a chemat prin 
imnurile sale revoluţionare pe greci la lupta împo- 
triva asupririi otomane. Grecul Iordache Olimpiotul, 
după ce a luat parte la răscoala siîrbilor împotriva 
turcilor în 1804—1813, s-a refugiat în Ţara Romi- 
nească și a jucat un rol de seamă în răscoala lui 
Tudor Vladimirescu. Mișcarea lui Alexandru Ipsi- 
lanti, conducătorul Eteriei, de la noi din ţară a por- 
nit, iar aceea a lui Tudor Vladimirescu a fost de un 
mare ajutor răscoalei grecești, atrăgînd asupra ei o 
parte din forțele armate ale sultanului, menite să 
înfringă răscoala grecilor. În timp ce răscoala lui 
Tudor era înăbuşită în Țara Romiînească, grecii din 
Moreea, din Epir și din Tesalia înfrîngeau garni- 
zoanele turceşti, Kolokotronis lua cu asalt Tripolis, 
iar la Epidavros Congresul elenilor proclama inde- 
pendenţa țării. 

Dintotdeauna grecii au întîlnit în Romînia şi în 
poporul romîn un mediu înrudit. N-am stat de vorbă 
cu un grec care să fi trăit în Romînia şi care să nu-şi 
îi amintit cu o anumită nostalgie de anii petrecuţi 
la noi. Dar nu numai atît. Parcă le-a marcat o am- 
prentă specifică, rod al contactului îndelungat cu 
poporul nostru — mi s-a întîmplat să-i aud numiţi 
„romiîni“ de către alți greci. E interesant să găseşti 

confirmarea acestui lucru pînă şi într-o relatare re- 
centă a arhireacţionarului post „Europa Liberă“ cu 
privire la vizita unui înalt comisar al O.N.U. în car- 
tierul unor greci repatriați din țara noastră : „sur- 
prins de faptul că firmele unor magazine poartă 
nume de oraşe romineşti ca «Bucureşti», «Galaţi», 
«Brăila», înaltul comisar, foarte impresionat, i-a în- 
trebat : Atît de mult ați iubit ţara aceea ? — oamenii 
aveau lacrimi în ochi“. 

Mi-aduc aminte privirea, cu un nu ştiu ce de ape 
tulburate în străfundul ei, a patronului unui mic 
magazin de cafea de la periferie pe cînd cerceta, 
oprindu-se îndelung la fiecare, fotografii din Galaţul 
nou, Galaţi în care şi-a trăit viaţa și unde a lăsat 
mormintele părinţilor și bunicilor lui. 

Cind luasem cu mine în Grecia un album şi nişte 
ilustrate ale peisajelor noi romîneşti nu-mi închipu- 
iam cîtă plăcere vor procura ele unora ca acest: 
Steriadis. De cum se dovedisa că ne pierdem vremea 
de pomană încercînd să ne lămurim prin gesturi în 
loc să ne explicăm în romineasca de pe malul Bra- 
teșului, încetai să mai fiu client şi devenii oaspete. 
Mă trată cu o ceșcuţă.de cafea superbă şi, muşterii 
fiind puţini, se pornise la vorbă. „Şi cum e?“ „Și 
ce e?“ „Și cum a fost?“ „Și ce-o să fie?“ Era vădit 
că în spatele unor generalități ad-hoc: „Ca în Ro- 
minia nu-i nicăieri“, se ascundea un sentiment mai 
adînc, trainic înrădăcinat. Apoi cu nădejde în glas 
și cu oarecare aprehensiune — le e îngăduit oare 
comuniștilor s-o facă atunci cînd sînt în misiune în 
străinătate ? — m-a poftit la masă și s-a bucurat 
sincer, din inimă, că am acceptat. 

Uitîndu-mă în jur, în odaia din spatele prăvăli- 
oarei care-i servea de sufragerie, mi-a trecut prin 
minte ideea că în Galaţi locuința lui .arăta probabil 
mai grecește decit aici la Atena. Şerveţelele romînești 
pe măsuţe, ștergar romînesc în colț deasupra cande- 
lei, scoarță romînească pe jos... le-o fi adus din ţară 
sau le-a căutat cu tot dinadinsul aici, ca să recon- 
stituie ambianța familiară „de acasă“, din copilărie ? 
Iar cînd nevasta sa cu părul prins în năframă ca la 

noi, diferit de modul grecesc, a pus pe masă cu un 
„poftiți, gustaţi“, cu satisfacţie vădită şi luciri de 
mîndrie rușinată în ochi, crap în mujdei şi apoi tra- 
diționalele sarmale cu mămăliguţă fiartă exact la 
consistenţa apreciată de cunoscătorii noștri drept 
„rominească“ — nici „polenta“ italiană, nici turta 
bulgărească, sau „bobota“ grecească —'am înţeles 
că lunga convieţuire cu poporul nostru a lăsat în 
această familie urme ce se şterg greu. 

Omul grec de azi, strănepotul elenilor, ce repre- 
zintă el oare ? te întrebi uitîndu-te în jur iar şi iar. 
Nu comercianții sau armatorii risipiţi prin întreaga 
lume, nu protipendada lumii financiare şi politice 
autohtone, ci urmașii celor care au rămas ancoraţi în 
pămîntul sărac al patriei lor au rezistat timp de două 
milenii tuturor furtunilor, tuturor năvălitorilor şi au 
găsit în ei putere să-și recucerească independenţa 
Și s-o apere cu prețul unor jertfe de neînchipuit. 

Amprenta marelui oraş cosmopolit asupra lumii 
pestrițe de pe stradă te înşală, te derutează caleido- 
scopul de chipuri întilnite în cale. Și totuși ţăranului 
din satele munţilor rîpoşi ai 'Tesaliei şi Pelopone- 
sului, muncitorului din Pireu și Salonic, marinarului 
şi pescarului din insule, patriarhului din mahalaua 
ateniană, șomerului care trăieşte din. expediente, 
eticheta de meridional în accepțiunea levantină sau 
italiană a cuvîntului nu li se potriveşte. Ba grecul 
pare la fel de departe de tipul clasic al meridionalu- 
lui, ca şi un spanio!. Parcă nimic nu i-a apropiat în 
istoria lor pe spanioli, stăpînitori peste o jumătate de 
lume, de obscurii locuitori ai unor provincii sărace 
din sudul Balcanilor care nu purtau nici măcar o de- 
numire comună, sfîrtecate în luptele dintre marile 
puteri. Și totuși, la interval de cîțiva ani, ambele po- 
poare ridicîndu-se împotriva marilor imperii, al lui 
Napoleon şi cel otoman, au smuls omenirii un strigăt 
unanim de admiraţie și au fost cîntaţi deopotrivă de 
Hugo, Byron, Pușkin. Țineţi minte răspunsul băieța- 
şului grec din „Chio“ al lui Victor Hugo pe care auto- 
rul încearcă să-l consoleze de pierderea alor săi ma- 

sacraţi de turci oferindu-i tot ce şi-ar putea dori un 
copil ? „Vreau puşcă și gloanțe !“ a fost răspunsul. 

Ascuţimea luptei politice de azi din Grecia nu te 
mai miră cînd te gindești că o duc aceiași greci care 
au pus pe goană cele 27 de divizii ale Italiei fasciste, 
care au ţinut în șah 12 divizii hitleriste de ocupaţie, 
au eliberat cu forțe proprii 9/10 din teritoriul ţării, 
plătind-o cu 50 000 de morţi, jertfă enormă dacă ne 
gindim că rezistența franceză a pierdut 70 000 de oa- 
meni la o populaţie de 5 ori mai mare. 

Sînt aceiași greci care stau la mese în jurul meu. 
Aici, în cartierele vechi, fusese unul din centrele de 
rezistenţă cele mai înverșunate. Şi apa pe care o beau 
la masă este apa din Kaisariani, loc unde cei prinși 
de hitlerişti erau duşi să moară, în văgăunile de sub 
muntele Hymet pe malul pirîiaşului cu apa limpede, 
aceeași apă care se aducea pe vremuri în Atena — și 
n-aş jura că nu se aduce și acum — în butii împo- 
dobite cu verdeață. 

Nu ştiu dacă chelnerul. din restaurantul hotelului 
„Great Britain“, unde s-a întîmplat scena pe care o 
voi povesti mai jos, era comunist. Mai degrabă nu. 

Unul din cei trei gentlemeni englezi, care ocupau 
o masă alăturată de a mea îl chemă să=i ceară un vin 

` grecesc dulce, pentru desert. 

— Avem vin de Cipru, sir, îl auzii pe chelner. 

— Am cerut vin grecesc, nu de Cipru — replică 
celălalt. 

Văzui chelnerul roşind și îndreptîndu-și spatele. 

— Cipru este grecesc, mister (pentru un englez a 
nu fi tratat cu sir este o insultă) — lăsă el să-i scape 
printre dinți. 

A fost chemat maitre d'hotel, care şi-a cerut ier- 
tare cu temenele adinci şi l-a împins pe chelner uşu- 
rel afară din sală, zîmbind a scuză, dar cu ochi răi. 

L-am căutat cu privirea a doua zi şi în alte zile, 
dar nu l-am mai zărit. Sper că nu l-a costat prea 
scump această punere la îndoială a drepturilor en- 
gleze asupra insulei, pe atunci încă colonie a Marei 
Britanii. 

definit a unei bune părţi a 
re englezi şi creează motive 
direct al Turciei în treburile 


ACROPOLE 


Mlarturisese că un fel de trac m-a făcut să amîn 
începerea acestui capitol. Ce s-ar putea scrie des- 
pre Acropole şi mai ales cum ? Dind amănunte teh- 
nice, citind dimensiuni şi date istorice, pe scurt re- 
zumind cartea ghid nu se poate reda nimic. Cine 
nu cunoaște Acropole, măcar din cărţi şi foto- 
grafii, tot nu va înţelege mare lucru şi nu l-ar ajuta 
cu nimic superlativele: minunat, admirabil, uimi- 
tor. E tracul neputinței de a găsi tonul just cînd 
vorbeşti de o operă de artă care nu figurează prin- 
tre minunile lumii antice tocmai pentru că nu iz- 
beşte imaginaţia prin dimensiuni și opulenţă, străine 
spiritului elen. 

Primii locuitori ai Atenei și-au ales drept loc de 
așezare, cetate şi centru religios totodată, acest 
trunchi stîncos, uşor de apărat. Distrus de perși, 
atenienii veacului de aur al-lui Pericle au ras din 
temelii tot ce era rămășiță veche, ca să reclădească 
Acropole potrivit concepţiei lor artistice, şi Pericle, 
chiar dacă ar fi fost condamnat de adunarea cetăţe- 
nilor în fața căreia a fost chemat să dea socoteală 
pentru uriașele cheltuieli pe care le-a necesitat 
aceasta, tot ar fi binemeritat de la istorie. Bizantinii 
au transformat Partenonul în biserică, turcii i-au 
adăugat un minaret şi l-au făcut moschee, iar Acro- 
pole au transformat-o în citadelă, dărimînd Ereh- 
teonul, Propileele şi templul lui Nike Apteros, ca din 
marmura lor să construiască bastioane, iar din co- 
loanele propileelor să facă var. A trecut din mînă în 

mînă : venețienii, grecii răsculați, din nou turcii, 
pînă cînd în sfirşit rămășițele lui au încăput iarăși 
pe mîna strănepoțţilor îndepărtați ai vechilor eleni. 

Cu ce sentiment te apropii de Acropole? Cu cel 
de reculegere aş zice. Aparent nu reprezintă nimic 
deosebit : o stîncă abruptă cu nişte ruine în virf. 
Cam așa gîndeau probabil cei ce văzuseră în ea, 
timp de multe secole, doar unul din punctele forti- 
ficate ale mult disputatului pămînt grecesc. Pentru 
noi cei de azi însă, Acropole înseamnă simbolul ci- 
vilizației noastre comune, a tuturora. Este întruchi- 
parea vie a graniţei dintre barbarie în relaţiile din- 
tre oameni şi noile, uluitoarele idei ale moralei; 
demnității omenești, egalităţii dintre oameni, ale 
dreptului omului la libertate şi fericire şi ale dato- 
riei sale de a lupta pentru acest drept. 

Stai la poalele lui, la începutul serpentinelor largi 
de piatră care duc sus şi încerci să-ţi închipui în 
locul şirului de turiști, procesiunea serbării panate- 
nee, așa cum ai văzut-o desfășurîndu-se la British 
Museum pe friza Partenonului, cea concepută de 
marele Fidias. Întreaga Atenă împodobită sărbăto- 
rește pornea din piața centrală, Agora, spre Acro- 
pole, prin pădurea de măslini de la baza sa, în în- 
timpinarea soarelui care se ridica din spatele stîncii. 
Sus îi așteptau propileele, pădurea de coloane de 
marmoră albă, strălucitoare, din care parcă-şi lua 
zborul micul templu al Atenei Nike înălțat pe un 
colț de stîncă profilat pe lanțul- de dealuri ce încon- 
joară Atena. Dincolo de ele, pășind în piaţa Acro- 
polei, procesiunea trecea pe lîngă uriașa statuie a 


Atenei Promachos, a cărei lance cu vîrful aurit apă-. 


rea de departe călătorilor ce veneau pe mare sau pe 
uscat în Atena și, lăsînd la stînga Erehteonul, micul 
templu-bijuterie închinat Atenei şi lui Poseidon, se 
îndrepta spre marele -templu al Atenei, Partenonul. 
Aşezat puţin mai sus şi într-o parte, pieziș, vizita- 
“ torii puteau să-i cuprindă cu privirea dintr-o dată și 


fațada și latura, să-i admire minunatele proporții şi ` 


decorația bogată a frontonului şi cornişei care a în- 


dreptăţit denumirea de „sublim“, pentru stilul artei 
grecești de la sfirşitul secolului al V-lea î.e.n. 

Călcînd pe pietrele neregulate ale stîncii masive, 
șlefuite de tălpile milioanelor celor ce au trecut pe 
aici în cele 25 de veacuri de cînd Ictinos şi Calicrat, 
sub conducerea lui Fidias, au creat grandiosul an- 
samblu al templelor Acropolei, nu poţi să nu te 
gîndești la măiestria inegalată cu care arhitecţii 
greci au ştiut să înscrie construcţiile în decorul na- 
tural al peisajului înconjurător, contopindu-le în- 
tr-un tot unic, armonios. Ce tentantă apărea ideea de 
a nivela complicatele planuri ale vîrfului stîncii pen- 
tru a putea desfășura în voie sanctuarul în linii 
„clasice“, „pure“! Te îngrozești închipuindu-ţi ce 
coroană de zidărie masivă ar fi îndesat un arhitect 
egiptean grijuliu de respectarea canoanelor, pe creş- 
tetul Acropolei, teşit în prealabil la milimetru de 
tirnăcoapele a mii de robi, sau ce tortă zaharisită 
cu turnuri și coloane ar fi ridicat egiptenii neo-cla- 
sicismului din timpurile mai apropiate de ale noas- 
tre. Nimic din toate acestea la creatorii Acropolei, 
„celei mai desăvîrșite poeme de piatră“ cum a nu- 
mit-o Lamartine. Joc curajos de planuri, Propilee 
concepută în trepte cu coloanele ionice din mijloc 
mai zvelte, dar mai înalte, făcînd legătura între rîn- 
durile grele dorice de jos și de sus, folosirea magis- 
trală a iluziei optice realizate prin înclinarea ușoară 
spre interior a coloanelor Partenonului, variaţii pe 
cît de îndrăzneţe pe atît de eretice din punct de 
vedere al canoanelor a arhitecturii Frehteonului... 

Priveliștea de pe Acropole este una din clasicile 
priveliști ale lumii, alături de cea a Romei de pe 
Monte Pincio, a Parisului de pe Montmartre, a Mos- 
covei de pe Colinele lui Lenin. N-o fi adevărat ce 
se spune, că un paznic special are în grijă să împie- 
dice să se arunce jos de pe stîncă pe cei ce consideră 
că după ce au văzut Acropole nu mai au nimic bun 
de făcut în viață, însă oameni plingînd de emoție 
am văzut cu ochii mei. 

Decorul înconjurător parcă a fost creat anume să 


„susțină“ farmecul Acropolei. Nike Apteros privită 


prin pădurea de marmură a propileelor străbătută 
de perdelele de lumină aurie, oprită parcă în zbo- 
rul ei înspre marea ce se întinde la orizont; Ereh- 
teonul pe fondul albastru al munţilor, Lycabett-ul 
văzut prin coloanele Partenonului... Jos, casele Ate- 
nei par o turmă de oi albe, împietrită între munţii 
plini de legende ai Aticei, care cuprind orașul din 
trei părţi, lăsînd spre sud liberă priveliștea mării 
cu contururile insulelor îndepărtate la orizont. Chiar 
la poalele Acropolei se înghesuie Plaka cu căsuţele 
sale vechi, pitoreşti, iar pe partea opusă ei, sub ab- 
ruptul sudic se întinde lanţul de teatre și sanctuare 
antice. Într-un colț al Acropolei, un uriaș drapel al- 
bastru cu o cruce albă pe el, drapelul Greciei, filfiie 
şi pocneşte în bătaia vîntului. E aidoma celui pe 
care Manolis Glezos, pe atunci un tînăr de 20 de 
ani, l-a urcat înfășurat în jurul trupului său, pe pe- 
retele abrupt, considerat inaccesibil, al stîncii ca să-l 
înalțe în locul steagului cu zvastica al ocupanților 
hitlerişti. 

Ziua, caleidoscopul de turiști, de ghizi, de fo- 
tografi ambulanți te împiedică să te concentrezi, să 
„simţi“ Acropole. Îl vizitezi temeinic, uitîindu-te ne- 
încetat în cartea-ghid, te minunezi, cauţi prive- 
lişti inedite printre coloanele sale, fotografiezi, te 
pierzi în admirație un minut, două, ca să te pome- 
neşti rugat de cineva, în oricare din limbile pămîn- 
tului, să te dai deoparte, fiindcă împiedici o poză 
de efect, sau să te trezească bombănitul unui ghid 
tirînd după el, ca o coadă de cometă, o procesiune 
de turişti cu pantofi scîlciaţi, cu coifuri de hîrtie 
sau cu batiste înnodate pe cap, gata să profite de 
orice prilej să se aşeze pe jos, pe rămășițele de co- 
loane sau pe treptele Partenonului însuşi, ce iau 
pînă la urmă aspectul unor linii de telegraf înţesate 
de vrăbii. În toate colțurile dai de perechi care 
gustă îmbrăţișați din priveliștea pe care au visat 
s-o vadă cîndva împreună. Și vin şi vin şi coada din 
fața casei de bilete de la poalele stîncii nu se mai 


50 


— 


sfirșește, aidoma celei din fața Turnului Eiffel de 
la Paris, doar că, vorba unui francez mucalit, tur- 
nul Eiffel trebuie încontinuu întreţinut, reparat și 
revopsit, pe cînd Acropole nu costă nimic, ba ca 
orice monument antic, cu cît e mai ruinat cu atit e 
mai gustat. În această ordine de idei, trebuie spus 
că cei 120 000 de dolari cît se încasează anual pentru 
vizitarea Acropolei ar fi putut constitui o contri- 
buţie substanţială pentru cercetările arheologice gre- 
cești care, după cît mi-am dat seama, nu se bucură 
de o largheţă deosebită din partea autorităţilor. În 
orice caz oriunde am întîlnit echipe arheologice era 
vorba de cercetători străini : institutul american de 
arheologie la săpăturile de la Agora ateniană, ex- 
pediția americană a universităţii din Cincinnati în 
colaborare cu arheologi englezi la săpăturile din 
Pylos de la palatul lui Nestor, nemți din R.F.G. la 
cele din Olimpia... 

A fost un timp cînd eram sincer şocat de acest 
comerț cu arta, „en gros“, pe bandă rulantă, a so- 
cietăţilor de turism, la gîndul că pentru majoritatea 
celor aproape 2 000 de turiști care se perindă zilnic, 
în medie, prin fața Acropolei, vizitarea ei este doar 
un prilej de a constata că Partenonul este într-a- 
devăr „beautiful“, „merveilleux“, „colossal“ cum 
scrie la carte. De atunci am înţeles însă că ceva nou 
pătrunde în conștiința oamenilor chiar sub această 
formă, şi exclusivitatea naționalistă stupidă începe 
să cedeze treptat locul înţelegerii marii comunităţi 
culturale a tuturor popoarelor şi omul simplu de 
alături, de după graniţă, încetează să mai fie străi- 
nul neînțeles şi deci potenţial vrăjmaș, ci devine 
frate, moștenitor spiritual al aceleiaşi culturi umane, 
comune. Și dacă, ca rezultat auxiliar al noului bu- 
siness al turismului internaţional, se realizează o 
mai strînsă apropiere între popoare, apoi e bine. 

Poţi să faci abstracţie de forfota din jur, de îm- 
bulzeala la mașinile cu răcoritoare postate dis-de- 
dimineaţă la mijlocul pantei care urcă spre Propilee, 
de claxoanele şi ţignalele disperate ale agenţilor de 
circulaţie de la locul de parcare, de vînzoleala gloa- 

tei de turiști, poţi să te documentezi la fața locului, 
să vezi, să pipăi totul, dar să te transpui în epoca 
în care a fost creată minunea Acropolei ţi-e peste 
puteri. - 

Pentru asta trebuie să vii aici într-o noapte cu 
lună plină, cînd e admisă vizitarea Acropolei şi 
turiştii sînt, şi par, mai puțini în întuneric, sau să 
obţii o autorizație specială, pe care mi-au procurat-o 
prietenii mei atenieni, să-l vezi într-o altă noapte 
luminoasă. 

De fapt nu l-am vizitat propriu-zis în acea noapte. 
M-am aşezat pe o piatră în piațeta luminată de 
secera lunii şi de stelele neobişnuit de strălucitoare 
în aerul străveziu al Aticei, pe fundalul de catifea 
neagră al nopții sudice. Era linişte, nici ţipenie în 
jur. Priveam Partenonul fără să-mi pot dezlipi ochii 
de pe el, dorind să-l pătrund, să-i înţeleg nu în- 
velișul arhitectonic, ci simțămintele încremenite în 
piatră ale creatorilor lui, efortul lor titanic de a 
găsi pe drumuri nebătute un nou chip al frumo- 
sului. Greu se eliberează omul de aprecierile-eti- 
chete ce s-au lipit pe marile opere de artă create 
de el însuși în decursul istoriei sale, greu izbutește 
să rămînă singur, gol şi receptiv în faţa lor, să le 
simtă, să le înțeleagă mesajul în felul său propriu, 
cu părticică oricît de infimă, diferit de înţelegerea 
altora. i 

La fel şi cu Partenonul. Nu e o. frumuseţe care se 
exprimă prin dimensiuni, proporţii, culoare, sau nu 
numai prin atit. E frumuseţea însăși, pe care geniul 
lui Fidias şi al celor ce au lucrat sub îndrumarea 
“lui au întruchipat-o în marmoră şi au trimis-o mesaj 
peste milenii urmaşilor lor îndepărtați. Nici un ar- 
tist oriental la acea dată n-ar fi fost în stare să con- 
ceapă şi să execute ritmul complicat şi totuşi atît de 
liber, în nesfîrşita lui varietate, a procesiunii de pe 
friza Partenonului — îi lipsea noţiunea indepen- 
denţei mîndre a omului şi totodată a interdependen- 
ţei sale, în libertate, cu semenii săi, liberi şi ei. 

Veacuri şi veacuri a stat Partenonul solitar şi ne- 
înțeles în întunericul evului mediu. Nici pentru 

turcii care-l ocupau, nici pentru venețienii amiralu- 
lui Morosini, care-l asediau, Partenonul nu repre- 
zenta altceva decît pentru primii o încăpere bună 
pentru a adăposti o magazie de pulbere, pentru cei- 
lalţi o pulberărie ce trebuia nimicită. Că o dată cu 
explozia a sărit în aer jumătate din Partenon cu în- 
treg acoperişul şi pereţii interiori, că s-a distrus cea 
mai mare parte din friza lui Fidias şi s-au dărîmat 
zeci de coloane, că într-o clipă s-a nimicit ceea ce 
se păstrase timp de 2000 deani nu i-a impresionat pe 
beligeranţi. Urale au salutat pe corăbiile venețiene 
isprava, și strigăte de furie au însoţit în tabăra turcă 
pierderea pulberăriei. 

Stau şi mă uit la el pînă ce coloanele albe încep 
să tremure uşor în privirea-mi împăienjenită. Un 
nor trece prin fața lunii, ba nu, secera ei parcă por- 
neşte să lunece pe cer și o dată cu ea, ușor, pe ne- 
simţite, se clintește din loc Partenonul şi pluteşte 
aerian o dată cu întreg Acropole, sub cerul înstelat 
al Aticii. Şi mă întreb: cum se face că peste 2400 
de ani fiul unui popor care n-a existat pe atunci îl 
privește poate cu aceeași înfiorare ca şi creatorii lui 
de care-l desparte abisul milenar ? 

Ba poate, ştiu eu, înţelegerea frumosului de către 
contemporanii lor nu era aceea a Partenonului așa 
cum se înalță el azi, mutilat, dar totuşi neînchipuit 
de frumos, în frumuseţea lui gingașă și severă tot- 
odată, atît de greu de redat. Pădurea de coloane cu 
zvelteţea lor tulburătoare, prin care se zăresc acum 
fiîşiile de cer, aidoma unor alte coloane în contrast, 
la fel de zvelte, dar înstelate, serveau pe vremuri 
drept împrejmuire pentru un zid interior, orb, în- 
chis. Aș vrea să uit că înăuntru, templul, după 
descrierea lui Pausanius, era un adevărat depozit de 
ofrande şi daruri ale polisurilor aliate, ale coloniilor, 
ale cetățenilor bogaţi, că figurile din friză erau vop- 
site, că orbitele goale, care dau acel aer de detaşare, 
de seninătate feţelor statuilor grecești, aveau în- 
castrate în ele ochi de sticlă colorată, iar părul lor 
era presărat cu praf de aur. Oroare, o să spuneţi. Şi 
totuși, acesta era gustul de atunci. Era oare gustul 

marilor artişti, sau le era impus lor de cei ce aveau 
bani şi autoritate și se considerau ei interpreţii 
gustului cetăţenilor ? 

Oare Partenonul a trebuit să fie despuiat de tot 
ce era lumesc, utilitar, de tot ce era comandă socială 
a epocii și prin urmare întîmplător, dacă-l privim de 
la distanţa neînchipuit de lungă a drumului istoric 
pînă la noi, pentru ca să rămînă doar puritatea 
liniilor sale, materializarea simțului estetic al 
creatorilor lui — ceea ce ni se pare azi a fi întru- 
chiparea frumosului ? 

Se întunecă. Un nor mare trece prin faţa lunii şi 
Partenonul ba iese la lumină, ba dispare iar în um- 
bră. Parcă te aștepți de fiecare dată, ca răsărind din 
întuneric, să apară printr-o minune în toată strălu- 
cirea sa de odinioară, să vezi coborînd pe trepiele 
sale, îmbrăcaţi în hlamide albe de lină, pe bătrînii 
Sofocle şi Pericle susținuți de Socrate şi Euripide... 
Ne vine greu să ne închipuim ce au reprezentat pen- 
tru omenire anii aceia cînd Fidias termina construc- 
ţia Partenonului, cînd marii dramaturgi ai antichi- 
tății își creau operele nemuritoare, cînd Tucidide şi 
Herodot puneau bazele istoriei și geografiei, Hipo- 
crate medicinei, Democrit materialismului filozofic ! 
Ne-am născut cu toţii în acei ani şi pe acest loc pe 
care-l calc acum, cu felul nostru de a gîndi, cu arta 
noastră, cu știința noastră, cea atomică inclusiv... 

Vraja nu ţine mult. Pe zidurile Erehteonului 
pornesc să joace luminile proiectoarelor aprinse la 
poalele Acropolei şi din depărtare încep să se audă 
megafoanele instalate pe venerabila colină a Pnixu- 
lui, locul de naştere al noţiunii de democrație chiar 
dacă era bazată pe munca sclavilor, primul loc în 
lume în care poporul de oameni liberi se aduna să 
decidă asupra treburilor statului. Începe cea de a 
doua reprezentaţie de noapte a spectacolului „sunet 
şi lumină“. 

„Am asistat la naşterea acestor spectacole în 
Franţa, la Versailles. De atunci s-au extins în în- 
treaga lume occidentală şi de curînd au apărut şi în 
Grecia. Unui estet pretenţios nu i-ar face mare plă- 

cere. Prea e simplist textul, potrivit din motive co- 
merciale, la nivelul de înțelegere mediu al asisten- 
ței, prea elementare datele și faptele despre care 
povesteşte banda de magnetofon; jocul luminilor 
menit să scoată în relief cele relatate te împiedică 
să te concentrezi, atmosfera însăşi de spectacol în 
aer liber cu public disparat în jurul tău nu pre- 
dispune la meditaţie. Şi totuși e un lucru util. Sub 
o formă simplă și pentru o bună parte din public 
sugestivă, comentariul realizează iluzia: lipăitul 
pașilor alergătorului de la Maraton venind din de- 
părtare și apropiindu-se, o dată cu freamătul care 
crește al mulţimii nerăbdătoare să afle rezultatul 
bătăliei decisive cu perşii, pentru a cădea jos, uite 
aici, în fața ta, cu acel celebru „am învins“ pe buze, 
zgomotul vislelor frînte şi cel al abordajului trire- 
melor din bătălia de la Salamina, vuietul incendiu- 
lui aprins de perși, poporul aclamîndu-l pe Pericle, 
pasul greu al legiunilor romane... 

Un minim de cunoștințe și o înţelegere cit de 
generală a cursului istoriei rămîne, şi asta e princi- 
palul. Cred că n-ar fi fost rău să se încerce organi- 
zarea spectacolelor de acest gen într-o formă potri- 
vită şi pentru anumite monumente istorice din ţara 
noastră. 


SALAMINA 


Mustăcios, voinic, cu pantalonii peticiţi și pîn- 
tecele strîns într-un briu lat, după care ochiul 
caută instinctiv plăselele unor pistoale și hangere, 
căpitanul șalupei, tip de palicar din aceia care luau 
în abordaj corăbiile turceşti pe timpul războiului 
de independență — minus șapca galonată de ma- 
rinar îndesată pe cap — ne invită să luăm loc. Scă- 
pasem cursa vaporaşului şi pînă la insula Salamina, 
ținta noastră, erau vreo 10-12 kilometri. Nu cumva 
riscăm să rămînem acolo? ne exprimăm îngrijo- 
rarea. 

Drept răspuns, palicarul ridică mîinile spre cer, 
chemînd martoră pe sfinta fecioară. 

— La fiecare sfert de oră aveţi „ocazii“ care vă 
aduc înapoi la Pireu. Se poate? 

Plătim probabil triplu preţului obișnuit, judecînd 
după felul cum, încasînd banii, interpune spatele său 
lat între noi şi ochii curioşi ai celorlalți pasageri. 
Chiar și aşa suma nu e mare — mărturie concurenţei 
stă șirul de șalupe ancorate la chei. Ne aşezăm în 
barcă, ne uităm în jur, fotografiem colțul pustiu al 
portului, palicarul care-și răsuceşte în prealabil mus- 
tăţile, studiem fizionomiile cîtorva țărani şi țărănci 
din Salamina care se întorc de la tîrguieli. De cum 
păşește în barcă lumea începe să vocifereze, 
cerînd să se pornească odată. E vădit că nu speră 
să-l convingă pe căpitan şi gilceava nu-i decît o 
„încălzire“. Palicarul răspunde zîmbind pe sub 

mustăţi, întărindu-şi vorbele prin cîte o galanterie, 
neînţeleasă de noi, care face doamnele să pufnească. 
Abia cînd vreo două-trei femei care-şi pierduseră, 
se vede, răbdarea se ridicară demonstrativ cu co- 
șurile lor, să plece în căutarea unui alt vas, pali- 
carul se predă. Fluieră după ajutorul său, marinar 
şi mecanic totodată, care juca barbut pe chei, şi, 
după cîteva încercări neizbutite de a porni maşi- 
năria, însoţite de imprecaţii marinărești şi de o lo- 
vitură de picior dată motorului, ne urnirăm din loc. 

M-am aşezat la provă și am uitat de îndată de 
toate din jur — nu ai deseori în viaţă ocazia să re- 
trăieşti în minte, chiar la fața locului, unul din 
momentele cruciale ale istoriei omenirii. Sub bolta 
de email albastru al Mediteranei abia vălurită 
sclipea în solzişori de nuanţe azurii neîntilnite 
nicăieri în lume. Timpul părea încremenit, parcă 
puteai să-l dai înainte sau înapoi după bunul plac 
al fanteziei tale descătuşate. 

Ce face oare atît de ușoară evocarea trecutului 
în astfel de locuri? Parcă tensiunea uriașă a 
cursului istoriei care s-a înnodat aici, în cumpăna 
între două lumi, a torsionat continuul spaţiu-timp, 
lăsînd în urmă un vîrtej în care te scufunzi pe ne- 
simțite pînă cînd într-o viziune ce se apropie de 
halucinație, ţi se pare că vezi aievea, înaintiînd din- 
spre marea liberă, nenumăratele corăbii egiptene, fe- 
niciene, cipriote ale flotei persane, valul uriaș de 
nestăvilit al orientului însuşi; iar tu ești vasul 
atenian de strajă, care aleargă înaintea lor să 
anunţe flota greacă adăpostită după: un cap al 
insulei Salamina. 

La fel erau toate în acel an 480 înaintea erei 
noastre — şi coastele abrupte ale Aticei, şi creasta 
ascuţită a insulei Psittali care închide strîmtoarea 
Salaminei ca atunci cînd s-a dat acea memorabilă 
bătălie între greci şi barbari, care a decis întrucîtva 
soarta noastră, a tuturor. 

Aici, după cum povesteşte marele Eschil în 
„Perşii“, 1200 de nave persane s-au întîlnit cu 300 

de trireme greceşti. Cei ce luptau sub ameninţarea 
tiranului oriental : 


„Și dacă grecii vor scăpa de moarte 
Aflînd pe mare drumuri tăinuite, 
Toţi comandanții fi-vor osîndiţi 

“Să li se taie capetele !...“ 


se înfruntau cu cetăţenii liberi ai Atenei și ai cetă- 
ților aliate care au luat armele în apărarea liber- 
tății și democraţiei care pentru ei nu erau vorbe 
goale de sens: 


„S-a auzit dinspre vrăjmaşi strigare 
Puternică, solemnă ca un imn 

. . . . . și OR 

Grecii aşa se. 
Pregăteau de bătălie, 
Cîntîndu-și imnul lor solemn, dar plini 
De hotărîrea de a pieri luptând ! 


Ci, haide, fii 

Ai Greciei, la lupta cea supremă 
Veniţi, veniţi! Eliberaţi pămîntul 
Străbunilor ! Eliberaţi copiii ! 

Eliberaţi soțiile! Veniţi! 

Daţi templelor străbune libertate ! 
Eliberaţi și locurile unde 

Zac îngropate oasele străbune! 
Veniţi! Veniţi! acum, ori niciodată...“ 


Stăpînitorul orientului, Xerxes, aşezat pe un 
tron de argint, uite aici, pe această ieşitură a ţăr- 
mului, a asistat neputincios la nimicirea flotei sale 
şi la năruirea Persiei ca putere maritimă în strigă- 
tele de desperare neputincioase a sutelor de mii de 
ostaşi ai armatei sale adunaţi în uriașul amfiteatru 
natural al pantei dinspre mare a muntelui Aega- 
leos, să guste spectacolul gratuit şi sîngeros al 
masacrării celor ce au avut îndrăzneala să se opună 
stăpînului lor. Apusul soarelui care surprinse restu- 

rile flotei persane fugind spre Asia Mică a însemnat 
şi începutul apusului marelui imperiu barbar. 

S-au înfruntat aici la Salamina barbaria reală, 
aceea manifestată în relaţiile dintre oameni, ascunsă 
sub semnele unei opulenţe exterioare şi cultura 
nouă, uluitoare, care s-a născut pentru prima oară 
pe acest petec de pămînt, neînsemnat, comparat 
fiind cu imensul — de o sută de ori mai întins — 
imperiu persan, cultura care a devansat cu secole, 
nu, cu milenii vremea sa. 

S-au înfruntat satrapii persani obișnuiți să sărute 
pămîntul pe care calcă despotul şi ale căror urme 
erau sărutate la rîndul lor de satrapi mai mici, ca 
cei la care se referă corifeul din „Perșii“ cînd, răs- 
punziînd la întrebarea reginei: 

— Ce rege li-i stăpiîn și comandant? 
exclamă : 

— O, grecii nu sînt sclavi! 

Curioși oameni elinii aceștia, cum n-a fost ni- 
meni pînă la ei pe acest pămînt. lată-l pe marele 
medic Hipocrate, indiferent la onorurile şi la bogă- 
țiile ce i se ofereau, refuzînd să-l servească pe 
regele persan Artaxerxe, pe care-l considera duş- 
man al patriei sale, sau pe Aristide care, ostracizat 
fiind, în loc să se vîndă cuceritorului, cum au 
făcut-o descendenţii satrapilor lui Xerxe, oferin- 
du-și serviciile lui Alexandru cel Mare, s-a grăbit 
să se întoarcă la Atena și să se pună la dispoziția 
adversarului său Temistocle pentru a lua parte la 
bătălie în fruntea unui detașament de hopliți. 

Am învăţat cu toții despre Grecia în manualele 
de istorie, încă din clasele primare, dar ne-am gîn- 
dit oare toţi cît de străină, de neînțeles era concep- 
ţia lor de viață pentru popoarele înconjurătoare, la 
fel de străină cum ne-ar apărea poate nouă formele 
vieţii sociale de pe Marte? Ne-am gîndit oare ce 
putere colosală, explozivă purta în sine poporul 
acestei țărișoare cu populaţia ei, de oameni liberi, 
mai mică decît aceea a regiunii București ? Ce ciu- 
dat sunau în lumea de atunci cuvintele lui Pericle : 
„Ne dezvoltăm liberi în relaţiile vieţii publice şi în 

vezolvarea micilor frecuşuri şi necazuri nelipsite 
contactelor zilnice dintre oameni... Faptele noastre 
se sprijină pe judecată și cunoașterea noastră pro- 
prie, nu privim cuvîntul ca o primejdie pentru 
faptă !“ 

S-au înfruntat aici, la Salamina, sclavii regelui, 
chiar dacă erau îmbrăcaţi în purpură și aur, care 
luptau pentru plăcerea, bogăţia şi puterea stăpînu- 
lui lor şi oamenii liberi, care luptau pentru demni- 
tatea omenească şi triumful raţiunii, s-au înfruntat 
cei ce clădeau piramide din capetele tăiate ale supu- 
șilor recalcitranţi şi cei ce s-au ridicat la nivelul 
uluitorului percept moral al lui Solon: „Dacă în 
oraş va izbucni o revoltă, trădător nu este cel ce 
ia parte la lupta de partea unuia sau a altuia din- 
tre partide, ci cel care rămîne deoparte, nepartici- 
pînd la ea!“ : 

Salamina... am resimțit acelaşi lucru ca ori de 
cîte ori întimplarea a făcut să calc locuri în care 
a stat în cumpănă soarta omenirii. Mă gîndesc la 
tumulul de la Maraton înălțat deasupra cenușii 
celor căzuţi, la „cîmpiile putrede“ la sud de Cha- 
lons, cu un ciobănaș care păzea niște vaci tocmai 
pe locul unde hoardele „Biciului lui Dumnezeu“, 
Atila, s-au sfărîmat de armatele romane şi germa- 
nice coalizate, ale lui Aetius, dînd răgaz lumii 
romane să răsufle, iar flăcăruii civilizaţiei ferite de 
copitele cailor nomazilor să mai pîlpiie încă o mie 
de ani în noaptea evului mediu pînă în zorii Re- 
nașterii. 

Sînt şi locuri mai modeste și totuși scumpe nouă: 
Rovinele și Posada, Podul Înalt şi Călugărenii... 

Dar ce-i asta? La dreapta: noastră, nici la 100 de 
metri, marea prinde a se învolbura și cu un şuierat 
crescînd apare din adîncuri, de sub șuvoaiele de 
apă ce se revarsă, trupul lung şi subțire al unui 
submarin. Contrastul între liniștea senină a după- 
amiezii de vară și apariţia neașteptată a unei arme 
cumplite e atît de puternic, că fără voie te înfiori. 
Submarinul se și desfăcu însă și un şir lung de ma- 
rinari, ahtiați după aer, năvăli pe punte, întinzîn- 

du-se cu voluptate şi înghițind cu gura larg deschisă 
aerul proaspăt marin. Din chioșcul de comandă, un 
ofițer se uită la noi, cu mina făcută streaşină la 
ochi şi, fără măcar să ne onoreze cu o privire prin 
binoclu, îi arătă leneș pumnul căpitanului nostru, 
care îi întoarse liniștit spatele, murmurînd pe sub 
mustăţi ceva sărat la adresa „amerikis“ şi se aşeză 
apoi demonstrativ pe bordul șalupei, arătindu-i 
fundul său masiv cu un petec mare pe turul panta- 
lonilor. Probabil că trebuia să ne ţinem mai lingă 
mal ca să nu încurcăm manevra vaselor americane. 
„Six flit“, arătă indiferent cu degetul peste umăr 
ajutorul ocupat să înfăşoare cu o cîrpă ţeava de eşa- 
pament a motorului care se apucase iar să tușească. 

Într-adevăr, pe după capul Varvari începură să 
apară pe rind vasele vopsite în gri ale celebrei 
flote. Pe măsură ce înaintam, capul stîincos se 
deplasa spre stinga şi aveai impresia că de după el 
răsar unul după altul vasele de război îndreptin- 
du-se spre ţărmul Aticei — distrugătoare, crucișă- 
toare, printre care crucișătorul atomic „Long Beach“ 
şi vasul amiral „Springfield“ înţesat cu rachete, 
monstruosul, diformul „Forestal“ de 65 000 de tone, 
cel mai mare din cele trei portavioane ale flotei, 
de pe care tocmai se ridica cu șuierături stridente 
o patrulă de avioane cu aripi date mult în spate şi 
boturi terminate în ace de viespe, ca să se piardă 
deasupra dealurilor ce înconjoară în amfiteatru 
antica Megara, odinioară metropola Bizanțului. 

Ce caută aici flota americană? Mare, puternică 
— peste 50 de nave de război — şi obraznică. Nu 
e o simplă vizită de curtoazie. Aici e baza ei. Gigan- 
tul „Forestal“, cu cazematele pline cu bombe termo- 
nucleare ce aşteaptă doar să fie atîrnate de burţile 
celor 300 de viespi aducătoare de moarte ca cele de 
adineauri, pare teribil de disproporționat cu ple- 
vuşca marinei militare greceşti aciuată pe lingă 
vechiul „Arsenal“, port militar de pe Salamina. Se 
Simte că e laba fiarei de dincolo de ocean, pentru 
care Grecia reprezintă doar un pion în marele joc 

de pocher american, a cărui miză este soarta ome- 
nirii. 

Încă un colț al țărmului și, lăsînd în dreapta o 
insuliță pustie care adăpostește, conform tradiţiei, 
mormîntul Cyrceei —- cea care a transformat pe 
Ulise și camarazii săi în porci — intrăm în portul 
„civil“ al Salaminei, la poalele unui deal pe care 
se cațără căsuţele unui tirgușor. Peisaj grecesc: 
nici un pomişor, doar piatră şi buruieni prăfuite. 
Rada e pustie dacă nu socotim două șalupe ador- 
mite pe sub prelate vechi. Palicarul nostru ridică 
capul, se uită în jur și faţa lui exprimă cea mai 
adîncă şi sinceră uimire, ca şi cînd ar fi acostat cu 
ochii închiși. 

— la te uită, n-aveţi cu ce vă întoarce! constată 
el. Poate totuşi înnoptaţi aici. Pînă seara vă mai 
uitaţi la ruine, iar apoi — e o, tavernă... şi închise 
ochii simulînd deliciul. 

— Dar dumneata cînd pleci înapoi? îl întreb. 

— Eu? Ce să caut acuma, pe seară, la Pireu? 
Mă aşteaptă soţia şi copiii, am patru! zîmbi el 
mindru şi dezarmant. 

Să-i repetăm jurămintele cu privire la ocaziile la 
fiecare sfert de oră ? 

Palicarul însă pare sincer dornic să ne scoată 
din încurcătura în care ne-am băgat — după păre- 
rea noastră şi precis că și a lui — prostește. 

— Ştiţi ce? se luminează el. După colţ trebuie 
să fie o șalupă care traversează strimtoarea spre 
Perama. E adevărat că de acolo aveţi vreo 25—30 
de kilometri pînă la Atena, dar circulă autobuze. 
Grăbiţi-vă însă, că acuși pleacă, dacă n-o fi plecat. 
E ultima cursă şi ăștia de la „societate“ nu-s ca noi, 
se ţin de orar. 

În principiu s-o fi ţinînd, dar cînd am sosit în 
iureș, gifiind, pe șalupă domnea liniștea, echipajul 
şedea calm pe marginea debarcaderului, cu picioa- 
rele în apă şi mînca seminţe în așteptarea publicu- 
lui. Ne urnirăm cam peste un ceas. Hotărîtoare fu 
apariția unui grup de marinari americani, toți rași, 
şi greci, toți mustăcioși. Nu ne-a părut prea rău că 


62 


n-am vizitat insula. Deși Salamina fusese regatul 
lui Ajax cel din războiul Troiei, în comparaţie cu 
cele ce văzusem și aveam să mai vedem în Grecia, 
cîteva fresce din mănăstirea locală şi diversele ru- 
ine mărunte nu prezentau interes. 

La Perama, pe coasta Aticei, unde am sosit cînd 
soarele a pornit să apună, nările noastre fură plăcut 
gidilate de mirosul de pește prăjit și picioarele, 
antrenate de ritmul săltăreț al unui taraf, ne-au 
dus singure la una din tavernele înşirate în lungul 
țărmului mării — o încăpere cu tejghea, cuptor, 
grătar şi măsuţe întinse pe plajă. 

— Ei, şi acum să ne lăsăm în voia patronului... 
încep cu voce tare. N-apuc să termin vorba... 

— Sinteţi romiîn ? sări cel în cauză, într-o romi- 
nească încă corectă, auzindu-mă. De unde? 

— Din București. 

— Eu sînt din Brăila. Ah! Romînia, dădu patro- 
nul capul pe spate, ridicînd degetul gros în sus în 
semn de aprobare și închizînd un ochi. De 22 de ani 
am plecat — știți, războiul cu italienii, am fost 
cetățean grec, m-au mobilizat. Am crezut că mă 
voi întoarce, dar pînă la urmă aici am rămas. Ei, 
asta-i va să zică, sînteţi din Romînia! continuă să 
se mire grecul. Și cum e prin ţară? se aşeză el 
călare pe un scaun, cu bărbia pe şervetul aninat de 
tăblia acestuia. 

Miraţi puţin de întiîlnirile acestea cu gălăţeni şi 
brăileni la tot pasul, îl lămurim, întrerupţi doar de 
cîte un ţţ! scos din adîncul inimii. 

— D-apoi ați venit să miîncaţi, nu-i așa? se 


trezi el deodată. Vreţi să mă lăsaţi pe mine — se 
uită el rugător la noi — să vă potrivesc ceva gre- 
cesc, să faceţi așa? — și-și sărută zgomotos virful 


degetelor adunate împreună. 

— Păi cum de nu? Cu asta am şi început de cum 
am intrat. 

“Totul zboară în mîinile lui. O masă e luată pe sus 
şi adusă chiar la marginea apei, așa încît vălurelele 
mici ale mării, liniștite aici, în strîmtoare, vin 
aproape să lingă picioarele ei înfipte în nisip. Faţa 

de masă, farfuriile, tacimurile sînt mînuite cu o 
dexteritate de jongler. Briînza de oi, cea specială, 
de pe Parnas — dacă ar fi bănuit Apolo prin ce va 
deveni celebru Parnasul lui şi al muzelor! — şi o 
salată de varză stropită cu untdelemn de măsline, 
amestecată cu niște alge de ai impresia că mănînci 
marea însăși. Și desigur „Retzina“. 

— Încercaţi, încercaţi, îmbie gazda. Așa cum e la 
dumneavoastră pelinul, așa e „retzina“ la noi. 
Numai că trebuie să ştii la ce să-l bei. Așa-i că 
merge cu salata și brînza asta? 

De mers merge de minune. Merge şi cu calama- 
reti, sepii mici cît degetul, prăjite în ulei, pe care 
patronul ni le răstoarnă în farfurii în chip de car- 
tofi prăjiţi. Tovarăşul meu le atacă cu oarecare reți- 
nere, dar pînă la urmă le laudă. 

— Dar de asta ce ziceți? auzim în spatele nostru 
glasul mîndru al patronului. Parcă știam că veniţi; 
l-am cumpărat azi-dimineaţă și l-am ţinut viu în 
aşteptarea unor oaspeţi serioşi. 

Hm ! Ne uităm unul la altul, apoi iar la ceea ce 
ține el într-un castron mare de abia-i încape în 
brațe. Un sac mare cît un cap de copil, cu nişte 
ochi cît ceasul de mînă, cu o încîlceală de braţe 
acoperite cu ventuze care știam că trebuie să fie 
opt, dar păreau, nu ştiu de ce, mai multe. Unul 
tocmai ieşise leneș peste marginea castronului şi se 
bălăbănea parcă în căutarea a ceva de ce să se 
lipească. 

Tovarăşul meu făcu o mișcare involuntară spre 
mine. Patronul, cu un zîmbet îngăduitor, expedie 
braţul cu un bobirnac înapoi în castron, fără să 
stîirnească protestul caracatiței, care părea cam 
moleşită. 

— Ei, ce ziceţi de exemplar ? De mult n-am avut 
ceva atit de frumos. Și e tînără, vedeți pieliţa la 
rădăcina brațelor? Toată dimineaţa s-a înviîrtit 
încolo şi încoace în băiţa în care am pus-o... încă 
puțin şi grecul ar fi apucat dihania de ceafă s-o 
scuture un pic ca să ne apară în toată frumuseţea 
ei... V-o pregătesc acuși... şi n-apucarăm să deschi- 


64 


dem gura, că şi dispăru în salonul-bucătărie ca să 
revină în scurt timp cu caracatița, de astă dată pe 
tavă, roşie, de culoarea racului bine fiert, ţeapănă, 
cu brațele făcute frumușel colac — numai cîte o 
panglicuță mai lipsea la fiecare! N-am vrut 
să întristăm simpatica noastră gazdă şi am min- 
cat-o. Nu toată, e drept. Gustul? De caracatiţă! 
Cine n-a mîncat aşa ceva cu greu şi-l poate imagina 
— așa cum e greu de descris gustul nucii de cocos. 
Cine l-a gustat, nu are nevoie de explicaţii, O bu- 
cată, două se pot înghiţi. Mai mult... simţi că te 
apucă o greață inexplicabilă, ancestrală aş spune. 
Probabil că şi ceremonia prezentării a contribuit la 
aceasta. 

— Nu-i nimic, așa-i la început, ne consolă gazda. 
Mai veniți o dată și încă o dată și o să vă obişnuiţi. 

Turta dulce de mălai ca felul trei, cu dulceaţă de 
afine, stropită cu un vin dulce de Patras birui 
pînă la urmă greaţa care se tot încăpăţina să ne 
întoarcă stomacul pe dos de fiecare dată cînd ne 
aminteam caracatița tronînd pe tentaculele ei în 
mijlocul tăvii. 


5 — Prin Grecia 


LA CASTELUL REGAL DIN TATOI 


Ultimele căsuțe ale Kifisiei, stațiune climaterică 
în apropierea Atenei, au rămas în urmă. În jur, 
obişnuitul peisaj grec : pietre și scaieţi, sau mai bine 
zis scaieţi printre pietre, pămînt. roșcat amestecat 
cu pietriș în surpăturile văioagelor prin care șerpu- 
iește şoseaua. Te prinde mirarea, unde s-ar putea 
ascunde pe aici prin apropiere reședința regală? 

Mai trecem o vale, încă una, urcăm în serpentină 
un deal cu un copac singuratic și prăfuit în virf. Se 
dovedește a fi santinela înaintată a unui pile rar de 
salcîmi ascuns după creastă. Şoseaua devine parcă 
mai îngrijită, pe margini din loc în loc răsar tufișuri 
cu flori roșii, copacii, cu cît urcăm, devin tot mai 
deși, lăsînd doar din cînd în cînd să se întrezărească, 
în picla depărtării, Atena. La o bifurcare, o barieră 
— punct de control. O discuţie scurtă cu însoţitorul 
nostru și — liber ! Mă aşteptam să intrăm după pri- 
mul colț în curtea castelului. Aş! Am pătruns doar 
pe teritoriul domeniilor regelui Paul, achiziţionate 
de bunicul său, George I, şi transformate într-o 
întreprindere agricolă model, care aduce venit buni- 
şor. Tocmai trecem pe lîngă resturile unei tabere 
Lacedemoniene, rămășiță a războiului peloponesian, 
cînd ne depăşeşte o patrulă de poliţie pe motociclete. 
Poliţiştii ne urmăresc un timp mergînd alături și 
studiindu-ne din mers, apoi accelerează și se pierd 
după o cotitură. Îi regăsim peste cîţiva kilometri 
lîngă o altă barieră. De astă dată controlul e-temei- 
nic, discuţii, telefoane, așteptare, pînă vine confir- 

marea că sîntem cei așteptați și bariera se ridică. 
Încă puţin şi coborîm într-un rond în pădure. Un 
şambelan care se uită aferat la fiecare cîteva se- 
cunde la ceas, de frică să nu întîrziem, ne întîimpină 
și ne însoţeşte, pe o alee îngrijită, spre palat. 
lată-ne prin urmare la Tatoi, corespondent al 
Peleșului nostru, la recepţia protocolară oferită de 
șeful statului membrilor congresului nostru. Caste- 
lul e departe de „bric-a-brac“-ul Peleșului preten- 
ţios, dar totuși, luat în ansamblu, remarcabil în felul. | 
său — ca să nu vorbim de vechile castele regale din 
occident. Se spune că cel care l-a construit, regele 
George, soțul marei ducese Olga, nepoata lui Nicolae 
I al Rusiei, a vrut să imite Peterhoful. Pare însă mai 
degrabă un fel de „manoir“ de gentilom englez în 
mijlocul unei pajiști cu un stejar secular care îm- 
brăţişează cu ramurile sate terasa castelului. În jur, 
un parc-pădure întreținut cu grijă în acel stil de na- 
tură lăsată în voia ei, care face farmecul parcurilor 
engleze. Chiparoși sudici se amestecă cu stejari şi 
ulmi, cîte un colţişor răspîndește aroma portocalilor 
și lămîlilor, peste tot boschete şi ascunzişuri în învăl- 
mășeala tufelor înflorite ce par că ţîșnesc năvalnic 
în sălbăticie primitivă. a 
Ne primește regele Paul cu regina Frederika, în- 
conjurați de prinţul moștenitor şi de cele două fiice 
„— toată familia domnitoare a Slesvig-Holstein-Son- 
derbourg-Gliicksbourg-ilor greci. Experiența ca atare, 
aceea de a arunca o privire dincolo de zidurile unui 
castel regal, nu e de lepădat. Ajută să înţelegi unele 
lucruri, să-ţi limpezești ideile. Oricît de anacronică 
şi de desuetă ne pare azi, monarhia continuă încă 
să-și joace rolul, hărăzit ei de burghezia stăpîni- 
toare, în 7 state ale Europei. 

- Monarhia în Grecia nu are tradiţia celor 900 de 
ani de la Wilhelm Cuceritorul încoace a Marii Bri- 
tanii, nu-şi trage obîrșia din vikingi, nici nu s-a 
născut în luptă cu dominaţia străină spaniolă ca în 
“Țările de Jos. E o casă regală cam provincială, pri- 
vită prin prisma vechilor monarhii din apus, în care 
recunoști cu ușurință trăsăturile caselor domnitoare 

rominești, bulgărești, sirbeşti sau albaneze de pe 
vremuri. Faptul că în Grecia monarhia nu repre- 
zintă azi doar o amintire se datorește aceloraşi mo- 
tive pentru care burghezia și moşierimea noastră 
de pe vremuri a menţinut dinastia Hohenzollernilor, 
numai că regii noştri au avut o viaţă ceva mai puţin 
frămîntată ca cei de aici. 

Othon, prinţ bavarez impus de marile puteri ca 
primul rege al elinilor, a fost izgonit de insurecția 
populară, din 1863 şi a fost urmat de prinţul danez 
George de Gliicksbourg, care moare asasinat în 1913. 
Urmașul lui, Constantin — care și-a luat numele de 
al XII-lea în filiațiunea directă a lui Constantin 
al XI-lea Paleologul, împăratul Bizanțului căzut 
în luptă cu turcii la cucerirea Constantinopolului 
— a scăpat ca prin minune de la condamnarea 
la moarte după aventura războinică din Asia Mică, 
în timp ce membrii guvernului său au fost împuş- 
caţi. Urmează George al II-lea, care se menţine pe 
tron un an de zile, pentru a fi izgonit şi el şi Gre- 
cia se proclamă republică. Abia în 1935 e readus 
pe tron printr-un plebiscit organizat de dictatorul 
Condilis, la care obține o majoritate de 10 voturi. 
În timpul războiului, familia regală se refugiază la 
Cairo și urmînd sfatul lui Churchill însăşi, de a nu 
reveni în ţară imediat după izgonirea nemților 
„întru evitarea complicaţiilor nedorite“, nu se în- 
toarce decît în 1947, ca urmare a încă unui plebiscit 
ținut în plin război civil. 

Desigur, personalitatea unui rege nu joacă mare 
' rol în toate acestea. În relaţiile sale personale, Paul I 
mi-a apărut ca un om politicos, afabil, chiar sim- 
patic. Reprezintă însă o instituţie faţă de care popo- 
rul grec e liber să ia atitudine cum crede de cu- 
viință : s-o accepte sau să-și manifeste împotrivirea, 
cum a fost cazul la Londra, unde vizita reginei Fre- 
derika şi a fiicei ei a stîrnit violente demonstraţii 
ostile ale emigranților greci. Manifestaţiile au fost 
atît de puternice încît regina Greciei a fost obli- 
gată să se refugieze în prima casă particulară întil- 
nită în cale. Opinia publică a legat de altfel aceste 

manifestații de refuzul reginei Frederika de a primi 
pe deputatul democrat grec Lambrakis, care-i ceruse 
audiență chiar în cursul vizitei ei la Londra, pentru 
a o ruga să intervină în favoarea deţinuţilor politici 
din închisorile greceşti. Manifestaţiile s-au repetat 
cu o violenţă sporită în luna iulie a acestui an, or- 
ganizate, de astă dată, de „Comitetul celor o sută“ 
de sub conducerea filozofului britanic Bertrand 
Russel. 

Într-un fel, problemele cărora trebuie să le facă 
față curțile regale din Europa sînt şi acelea ale 
curţii greceşti. Doar că aici dublul aspect al socie- 
tății greceşti — înapoierea culturală a unei bune 
părţi a populaţiei, îmbinată însă cu un puternic 
simț al demnităţii și independenţei — şi-au pus pe- 
cetea caracteristică pe chipul sub care apare mo- 
narhia, poporului: fast și pompă semiorientală pe 
de o parte, popularitate căutată de „rege cetăţean“ 
pe de altă parte. 

Acum, e drept, fastul e cam de poleială, atit cit 
e nevoie pentru cei ce cască gura.. Nu se compară 
nici pe departe cu ceremoniile curții engleze trans- 
mise prin „Eurovision“ în întregul occident ca unul 
din marile „show“-uri ale anului. De altfel, trebuie 
spus că regalitatea din Europa e departe de ceea ce 
a fost altădată, chiar înaintea celui de al doilea 
război mondial ; acest lucru apare de fiecare dată sub 
aspecte noi cu ocazia marilor evenimente mondene 
monarhice, la care se adună toţi cei în vinele cărora 
curge sînge regal. Şi mulți mai sînt! Ar putea 
popula un centru raional de mărime mijlocie. Nu- 
mai arborele genealogic al descendenților direcţi ai 
reginei Victoria a Angliei pînă la a 3-a generaţie, 
întocmit de „Life“, cuprinde 144 de nume pe două 
pagini desfăşurate, la care se adaugă o anexă cu 
alte cîteva sute de descendenţi de gradul 4. 

Or, mai sînt şi celelalte case domnitoare, ca să nu 
mai pomenim de prinții de Monaco şi de Liechtens- 
tein, de puzderia de prinţișori germani şi italieni ai 
micilor regate și principate germane şi italiene de 
dinainte de unificare, sau de marile case care nu 

mai domnesc nicăieri; Bourbonii de Franţa şi de 
Spania, Habsburgii, Romanovii, Hohenzollernii Pru- 
siei și Romîniei, Piemontezii Italiei. Din tot acest 
furnicar reprezentat de o cifră cu 3 zerouri, numai 
cîțiva norocoși stau pe tron sau sînt rude apropiate 
ai acestora şi deci beneficiază de lista civilă a casei 
regale respective. Restul se descurcă fiecare cum 
poate. Unii mai bine, cei ce au avut prevederea şi 
posibilitatea să investească capital în străinătate, să 
depună valută în băncile elveţiene sau să cumpere 
moşii în diverse colțuri ale lumii unde reforma 
agrară deocamdată nu e la ordinea zilei. Alţii mai 
prost, coborînd treptele ierarhiei sociale pînă la a fi 
reprezentanţii unor firme comerciale, simplii func- 
ționari, sau ceea ce se numește linge blide pe lingă 
casele mari: e totuşi decorativ să ai o damă de 
companie purtîind numele de Bourbon-Parma ! 

La marile ocazii sosesc de peste tot, unii din obli- 
gaţie, alţii ca să se bucure de ospitalitate gratuită 
şi să se simtă, cît de scurt timp, în rîndul celor ce 
se deosebesc de ceilalți muritori, măcar printr-un 
strop de sînge albastru. Vin amestecați în masa ano- 
nimă a pasagerilor unui avion, stîrnind mai puțin 
interes decit orice vedetă de cinema sau rege ame- 
rican al cremei de bărbierit, sînt cazaţi în camere 
de hotel, sînt plimbaţi în înghesuiala „intimă“ a 
autobuzelor închiriate, cum s-a întîmplat bunăoară 
la nunta de argint a cuplului regal olandez. 

Legături de prietenie personală există azi între 
familia regală greacă și marii patroni ai economiei 
greceşti, legături materializate şi prin diverse ser- 
vicii personale : luna de miere oferită tinerei perechi 
princiare grecești recent căsătorită pe insula Spet- 
sopoulo, proprietatea personală a  armatorului 
Niarchos, croazieră prin insule pe iahtul celuilalt 
mare armator, Onassis, cadouri primite de la per- 
soane particulare, toate n-ar fi mirosit tocmai bine 
nasurilor aristocraților de acum cîțiva zeci de ani. 
Caracterul de provizorat, de nesiguranţă se simte 
în economiile ce se fac pe seama listei civile, curtea 
regală preferînd să trăiască la propria sa moşie de 

la Tatoi și nu în palatul regal cu întreţinere costi- 
sitoare, şi în faptul că la căsătoria principesei Sofia 
s-a alocat din vistieria statului o dotă de 300 000 de 
dolari în afara listei civile. Era uşor de prevăzut 
revolta maselor largi populare din Grecia la auzul 
acestei sume fabuloase — într-o ţară în care este 
încetăţenită tradiţia ca fetele să-şi încropească, 
muncind din greu, o dotă oricît de sărăcăcioasă — și 
aprigele dezbateri parlamentare care s-au iscat cu 
această ocazie. Nu cred că mă înșel cînd spun că ori- 
care din casele regale, cele din Scandinavia bună- 
oară, s-ar fi gindit de două ori înainte de a se hotări 
la ceva asemănător. 

Serviciul de „relații publice“ a casei regale şi-a 
schimbat de asemenea metodele. În afara diverselor 
sarcini sociale, reprezentative, ca : prezența obliga- 
torie, la faţa locului, în toate cazurile de nenorociri, 
cutremure, incendii, accidente de mină, președinția 
de onoare a numeroaselor societăți de binefacere, 
asociaţii de femei, fete, cercetași, de societăți de 
sport etc., s-a trecut la forme noi, mai moderne de 
publicitate. 

Răsfoind marile magazine ilustrate ale occidentu- 
lui, „Paris Match“, „„Bunte-Miuinchner  Ilustrierte“, 
„L'lllustre“, eşti tentat să te întrebi ce a mai rămas 
din opreliştea consfinţită de întreaga istorie a rega- 
lității de a nu permite vulgului să ia contact cu 
monarhia altfel decît în ocazii solemne, în plină 
pompă și aparat. Azi, în strădania de a menţine mă- 
car o umbră de popularitate în rîndul „supușilor“, 
familiile regale se pretează la lucruri care ar fi fost 
considerate profund „shoking“ cu o generaţie în 
urmă. Se ţin conferinţe de presă, se dau interviuri, 
se consemnează amănunte intime, care își fac vad 
pe paginile revistelor de largă circulație. Reporterii 
pătrund, ba nu, sînt invitaţi, solicitaţi chiar, să pă- 
trundă în intimitatea caselor regale, să fotografieze 
pe membrii lor în halat și papuci în sînul familiei, 
la masă, jucîndu-se cu nepoţii, pe tinerii prinți în- 
drăgostiţi ţinîndu-se de mînă, sub privirea binevoi- 
toare a părinţilor. Parcă citeşti pe faţa lor: „Uite 

cît de umani sîntem, cît de asemănători îţi sîntem 
ție, cititorule !“ 

A rămas de pomină voiajul „politic, turistic şi 
publicitar“ organizat cu cîţiva ani în urmă de re- 
gina Frederika pe vasul „Agamemnon“, special în- 
chiriat, la care au luat parte peste 200 de prinți și 
prințese. Rezultat „politic“ în sens de matrimonial 
n-a prea avut; s-au unit doar 4 perechi aparținînd 
unor case decăzute, fără speranțe de revenire la 
tron: a Franţei, a Italiei, a Jugoslaviei — intere- 
sele dinastice nu pot fi hotărite de flirturile angajate 
în timpul unei croaziere. Publicitar însă, a fost din 
plin. Toate agenţiile de presă şi marile publicaţii 
occidentale şi-au delegat reporteri pe vas și publicul 
a putut urmări săptămîni de zile alteţele în intimi- 
tatea lor. Și atita timp cît mica burghezie, şi din 
păcate nu numai ea, va suspina sentimental citind 
reportajele despre viaţa vedetelor regale, iar ele vor 
concura pe paginile jurnalelor divele de cinema, 
sfîrşitul inexorabil al monarhiei ca instituţie va mai 
putea fi amînat. 

În aceeași ordine de idei, faptul că familia regală 
grecească a izbutit să ocupe cu povestea dragostei 
principesei Sofia şi aceea a prințului moştenitor 
Constantin, coperţile cîtorva numere ale marilor re- 
viste, cu milioane de cititori fiecare, că la căsătoria 
principesei Sofia, la Atena, s-au adunat 400 de zia- 
rişti străini, printre care unul tocmai din Taiwan, 
trebuie considerat fără îndoială ca un serios succes de 
propagandă a reginei Frederika a Greciei personal. 

Sint doar 7 case regale cu moştenitori cunoscuţi 
dinainte și 7 posturi de consorţi sau consoarte re- 
gale în întreaga Europă, iar prinți şi prințese sînt 
cu duiumul. Concurența pentru ocuparea unui astfel 
de post este acerbă şi se cere o mare abilitate şi 
multă diplomație pentru a-ţi plasa cu succes propria 
ta progenitură. Regina Frederika, trebuie să i se 
acorde acest merit, este o diplomată foarte iscusită. 
Astfel, la căsătoria principesei Sofia a Greciei cu 
Juan Carlos Alfons Victor Maria de Borbon y Bor- 

bon (uf!) prinţ de Austria, mai simplu Don Juan 
Carlos al Spaniei, dincolo de chipurile zîmbitoare a 
celor doi tineri purtînd pe faţa lor acea patină de fi- 
gurine de porțelan pe care le-o dă educaţia închisă, 
formală, desuetă a marii aristocrații, s-a întrevăzut 
un calcul politic ce tindea departe : alianţa cu curtea 
spaniolă aflată deocamdată în seraiexil, dar desti- 
nată, după zvon public şi indiscreţiile socotite ale 
lui Franco, să fie readusă pe tron pentru a perpetua 
sub forma monarhică dictatura fascistă. Ocazia a 
fost considerată suficient de importantă ca fata ulti- 
mului rege de rit ortodox să devină catolică. 

S-au adunat la nuntă personalităţi regale din toate 
colțurile Europei. Atena a fost gătită, oarecum an- 
ticipat, cu steaguri spaniole și greceşti fără să pro- 
voace proteste din partea guvernului spaniol, deşi, 
oficial, Don Juan nu este decît un simplu locotenent 
în armata spaniolă. Ceva dintr-un mare iarmaroc, 
„ocazie — după cum relatează „Lrillustre“ — pen- 
tru mulțimea de gură cască adunaţi pe stradă să 
fluiere admirativ la trecerea marei actrițe americane 
Grace Kelly, devenită principesă de Monaco, să se 
îmbulzească pentru a-l vedea pe multimilionarul 
Onassis şi să-i huiduiască copios pe miniștri“. Au 
fost mii de invitați, printre care 136 aparţinînd fa- 
miliilor regale, inclusiv ex-regele Mihai, azi direc- 
tor al unei firme de aparataj pentru aviaţie, figu- 
rînd în rîndul al 5-lea în poza protocolară a cere- 
moniei. 

Şi dacă sîntem aici, trebuie spus în treacăt că 
nouă, romînilor, ne e greu să înțelegem argumentul 
că „regele e suveran, poate face ce vrea“ atunci cînd 
remarcam unei oficialități greceşti că este cel puţin 
lipsit de tact elementar să primeşti cu ceremonialul 
rezervat capetelor încoronate pe fostul rege al Ro- 
miîniei, abdicat de 16 ani, din proprie voinţă, întă- 
rită cu semnătură proprie, cu dreptul acordat și fo- 
losit din plin de a căra din ţară tot ce doreşte din 
averea sa personală, preț pentru mulţumirea de a 
nu-l mai vedea niciodată. E drept că e nepotul de 

soră al regelui, dar atunci cînd fiecare cuvînt al me- 
sajului regal citit în parlament este stabilit de gu- 
vern, pare curios cum acelaşi guvern dă dintr-o 
dată dovadă de atîta neputinţă în rezolvarea unei 
probleme jignitoare pentru un popor care n-a avut 
față de poporul grec decît sentimente de prietenie. 

Dar regina Frederika nu se putea considera liniş- 
tită atita timp cît manevrele ei matrimoniale rămiî- 
neau fără succes în legătură cu prințul moștenitor 
al Greciei, „diadohul“ Constantin, al cărui dezinte- 
res față de problemele dinastice îi motiva îngrijo- 
rarea. În schimb este un bun sportiv, singurul os de 
domn care a izbutit să cîştige o medalie olimpică — 
ce e drept la un sport aristocratic, cum e iachtingul. 
A fost sărbătorit cu o pompă deosebită la întoarcere 
în Atena — s-a zvonit chiar că urmînd tradiţia 
antică de a dărîma zidul polis-ului de baștină a în- 
vingătorului, a fost deminată o porţiune simbolică 
din frontiera de nord a Greciei... 

Pînă la urmă însă, savantele manevre care i-au 
pus'mereu în cale pe principesa Anne Marie a Da- 
nemarcei, ce şi-a descoperit la 15 ani o pasiune 
deosebită pentru arheologie, motiv să-și petreacă 
vacanţa în Grecia, l-au hotărît să se logodească cu 
ea. A mai rămas doar principesa Irène de plasat, 
pentru ca inima reginei mame să-și găsească în 
sfîrşit liniștea. 

Cît despre noi, ne mai învîrtim un timp prin pa- 
lat cu paharele de whisky în mînă. Spaţiul de recep- 
ție fiind cam restriîns la Tatoi, invitaţii s-au întins 
chiar şi în camerele locuite. Mi-am aruncat ochii pe 
rafturile bibliotecii particulare a tineretului familiei 
regale. Printre scoarţele cu litere aurite ale diver- 
selor „opere complete“ de rigoare, figura obișnuitul 
amestec al lecturii tineretului apusean: Sagan, 
„Lolita“ lui Nabokov, Reader's Digest-uri, cărți de 
aventuri... Afară, pe pajiște, prinţul şi prinţesele 
întreţineau pe oaspeţi, dar se plictiseau vădit şi nu 
făceau eforturi deosebite să o ascundă. Nu au învă- 
țat încă meseria de rege. În schimb regele Paul şi 

O EXCURSIE LA SUNION 


Suburbia pare că nu se mai sfîrșeşte. Şirul de 
căsuțe albe, elegante, și de mici magazine de mă- 
runţișuri, întrerupt de garduri înalte de piatră pe 
deasupra cărora se întrezăresc acoperișurile unor 
vile înconjurate de verdeaţa pomilor, se tot întinde 
în lungul şoselei, care urmează toate cotiturile ţăr- 
mului pietros, cu rare petice de nisip pe alocuri. 
Vechiul şi noul Faliron, ca şi Kalamaki, Glifada, 
Vuliagmeni, locuri de petrecere a atenienilor bo- 
gaţi şi a străinilor. „Romantica“, „Trocadero“, „As- 
teria“, „Athenea“, citeşti pe firmele de neon ale 
barurilor de noapte, cu terase de dans pe sub pal- 
mieri. Pe partea dinspre mare, totul e parcelat în 
plaje particulare, apărate de garduri vii de salcîmi 
şi tufe pline de ţepi, ipac (Ențloase, rezistente la 
uscăciune. 

Soarele arde, drumul ce ne aşteaptă e lung, al- 
bastrul mării e îmbietor. Ne oprim, plătim o sumă 
care ne smulge involuntar un fluierat şi ne întiin- 
dem pe plajă. Nu e nici pe departe calitatea nisipu- 
lui Mamaiei, dar după spusele însoţitorului meu, 
pare să fie dintre cele mai bune de pe țărm. 
Sînt atît de rare plajele de nisip, încît pînă şi re- 
clamele turistice viu colorate, publicate cu regulari- 
tate în „Tims“-ul american, nu îndrăznesc să-şi 
prezinte îmbietoarele naiade decît întinse pe un 
amestec de pietriș care ar face să se înfioare pre- 
tențiosul nostru public de pe litoral. 

Panta plajei e dulce și n-are pietre decit pe o 
porţiune mică lîngă țărm. Caut să înot fără să bag 
capul sub apă — experiența băilor anterioare în 
Mediterană m-a învăţat minte. Chiar dacă nu e sa- 
ramura ghiolului de la Eforie, tot este aproape de 
două ori mai concentrată decit apa Mării Negre. E 
amară, sărată şi ustură dacă nimerește în nări sau 
în ochi. O înghiţitură îți aminteşte de prezenţa ei, 
timp îndelungat. Comparativ, scăldatul în marea 
noastră, îndulcită de atîtea fluvii care se varsă în 
ea, e o desfătare și nu înţeleg de ce O.N.F.-ul nu 
valorifică acest lucru în prospectele sale. 

Și apoi te mai uiţi şi după rechini din cînd în 
cînd. Nu că ar mișuna pe aici, dar sînt. Cu o zi în 
urmă, mi s-a povestit că un băiat de 18 ani, care stă- 
tea pe digul Pireului bălăcindu-și picioarele în apă, 
a rămas într-o clipită fără unul din ele, retezat de 
la genunchi. Murise în urma pierderii de sînge, 
înainte de a i se fi putut da primul ajutor. 

Ținuta lui Adam, după cum se ştie, apropie oame- 
nii şi am avut plăcerea să fac cunoştinţă, prin inter- 
mediul însoţitorului meu, cu un avocat cunoscut, fost 
deputat al partidului lui Papandreu, Conversaţia în- 
cepută, ca totdeauna în astfel de ocazii, cu amabilităţi 
generale, a lunecat repede pe panta temelor politice. 
Şi de această dată, ca de atîtea alte ori, am fost ten- 
tat să compar viața politică a Greciei cu aceea a ţă- 
rii noastre de dinainte de război şi să botez figurile 
politice grecești cu numele binecunoscute ale lui 
Brătianu, Averescu, Maniu, Mihalache. Paralela se 
dovedea de fiecare dată atît de izbitoare că mă mi- 
ram eu însumi. De fapt în afara Partidului Comunist 
și a Uniunii Democratice a Poporului Grec — 
E.D.A. — nu se poate vorbi în Grecia de partide po- 
litice în accepțiunea obișnuită a cuvîntului, adică 
de grupări stabile de cetăţeni uniţi prin aceeași plat- 
formă politică și printr-o concepţie unică în ceea ce 
priveşte perspectivele dezvoltării propriei lor țări. 

Partidele burgheze greceşti reprezintă de fapt 
clientela de politicieni mărunți grupaţi în jurul cîte 
unui şef. Ele sînt mai puțin cunoscute după denu- 

mirile lor oficiale, cît după numele celui din frun- 
tea lor: partidul lui Caramanlis, al lui Papandreu, 
'Țirimocos, Marchezinis... 

Rostul acestor partide, ca şi la noi în trecut, este 
în primul rînd acela de căpătuire a aderenţilor, şi 
circuitul „pleacă ai noștri, vin ai noştri“ este vital 
pentru însăşi existența lor. Un partid se poate men- 
ține în viață numai cu condiția ca clientela sa po- 
litică să poată nutri speranţe rezonabile că într-un 
viitor mai mult sau mai puţin apropiat va ajunge 
sub o formă sau alta la putere, va obţine un loc 
într-o coaliție guvernamentală sau măcar va izbuti 
să smulgă o filodormă substanţială de la cei aflaţi 
la cîrma statului, ca să nu le încurce socotelile. 
Dacă şeful reușește prin compromisuri și maşina- 
țiuni să realizeze ceva din toate acestea, permiţind 
clientelei să se înfrupte, să-şi căpătuiască rudele şi 
prietenii şi să prindă suficientă osiză pentru perioada 
de aşteptare în „opoziţie“, e un şef bun şi deci parti- 
dul este bun, rentabil, şi rîndurile lui cresc. Dacă 
şeful nu ştie să prindă momentul sau nu prezintă 
suficient interes pentru cei aflaţi la putere să fie 
cumpărat, clienţii rămîn timp îndelungat fără cio- 
lane de ros, iar, „partidul“ se topeşte, se ofileşte, se 
usucă, pînă ajunge un fel de spor capabil să reziste 
în stare de hibernare pînă în momentul propice, 
cînd datorită vreunei combinații politice neprevă- 
zute reînvie şi se umflă iarăși. 

Nu-i de mirare că alegerile pe baza cărora parti- 
dul Uniunea Radicală Naţională — E.R.E. — al lui 
Caramanlis a rămas la putere dincolo de termenul 
considerat rezonabil, înșelînd nădejdile celorlalți de 
a se înfrupta la rîndul lor, a stîrnit furtună. Merita 
să asculţi accentele de revoltă din vocea fostului de- 
. putat în timp ce vorbea despre intolerabila monopo- 
lizare a puterii de către E.R.E. Era o indignare ase- 
mănătoare aceleia ce cuprinsese partidele noastre 
burgheze cînd liberalii ajunseseră să depăşească 
orice măsură, ciștigînd cu regularitate alegerile, la 
fel, şi cu aceleaşi metode ca şi cele ale lui Cara- 
manlis. Vocea deputatului trăda o sfîntă revoltă 

cînd relata ceea ce numea el abuzuri de putere și 
măsluiri. Citisem şi eu în ziarele greceşti cum s-au 
confiscat urne şi 11 judeţe au fost declarate zone 
interzise (tot ca la noi pe vremuri), cum în Atena, 
Salonic şi în alte oraşe jandarmii au votat de cîte 
două ori cu buletine false, cum soldații au fost aduşi 
cu frontul și au votat aproape 100%/0, pentru E.R.E. 
la indicaţia ofițerilor și altele și altele — s-a publicat 
și O „carte neagră“ de 600 de pagini pe această temă. 

L-am întrebat dacă nu consideră că Uniunea de 
centru care grupează 8 partide de opoziţie greşeşte 
refuzînd să-şi unească forțele cu Uniunea Demo- 
cratică a Poporului Grec în alegeri ? Întrebarea era 
deșartă şi am primit ca răspuns o porţie de profe- 
siune de credință anticomunistă, caracteristică tu- 
turor politicienilor greci care au condus în ultimele 
decenii această ţară şi care se încăpăţinează să re- 
zolve quadratura cercului doboririi unui guvern de 
dreapta fără a se sprijini pe forţele de stînga. 

În general, ceea ce i s-ar putea reproşa cel mai 
puţin fostului deputat este că n-ar fi cumva prooc- 
cidental. Ar fi şi de mirare, dat fiind că tocmai sub 
conducerea lui Papandreu s-a semnat în 1950 tra- 
tatul de prietenie cu R.F.G. şi în 1951 Grecia a intrat 
în N.A.T.O. Cu toate acestea, mi s-a plins că ame- 
ricanii, după părerea lui, cam depăşesc măsura în 
amestecul lor în viața politică internă a Greciei. Că 
fondurile „culturale“ ale E.R.E. au fost alimentate 
cu daruri considerabile ale unor „americani bogaţi“ 
anonimi, mai treacă meargă, ba faptul că au fost 
subvenţionate direct organizaţiile de dreapta para- 
militare menite să ducă lupta împotriva comunismu- 
lui, ar putea fi considerat chiar ca o acţiune lăuda- 
bilă ; în schimb, afirmaţia ambasadorului american 
Briggs că rezultatul alegerilor care au prelungit 
domnia E.R.E. constituie „o victorie a libertăţii in- 
dividuale și a democraţiei“ se vede că trezea în 
mintea unora ca el un gen de reacţie caragielească a 
la „trădare“. 

Pînă la urmă, după cum se ştie, Caramanlis nu 
s-a putut menţine la putere. Ar fi hazardat să se 

afirme că doborîrea lui s-ar fi datorat manevrelor 
opoziţiei burgheze „de centru“, în frunte cu Papan- 
dreu și Venizelos, inclusiv alianţei ei cu șeful orga- 
nizaţiei „X“ a fasciştilor greci, generalul Grivas — 
aidoma aceleia a lui Maniu cu şeful legionarilor, 
Codreanu, în 1937 — sau presiunilor exercitate asu- 
pra casei regale menite să-i sugereze acesteia „cu 
binișorul“ că un compromis cu opoziţia e preferabil 
aducerii ei la exasperare și la aliere cu forţele de 
stînga și chiar unei dictaturi necontrolate de tipul 
celeia a lui Metaxas de dinainte de război. Toate 
acestea n-au împiedicat pe „Neue Ziiriche Zeitung“ 
să considere că «Papandreu şi oamenii lui doreau 
mai degrabă să creeze prin folosirea tuturor mijloa- 
celor de agitaţie posibile o situaţie menită să-l de- 
termine pe Caramanlis să accepte un compromis în 
interesul „liniştirii“ şi „unităţii“ care să permită 
forțelor de centru să participe la guvern». 
Asasinarea de către un fascist notoriu, membru al 
unei organizaţii teroriste, apreciată de ,„.Elefteria“ 
ca înrudită cu E.R.E., a deputatului Lambrakis, vice- 
preşedintele comitetului grec pentru destindere in- 
ternaţională și pace, care se bucura de o uriaşă 
popularitate în Grecia şi al cărui nume era bine 
cunoscut în afara hotarelor ei, a grăbit însă lucru- 
rile. Demonstraţii uriașe culminate cu manifestația 
a 300 000 de oameni la înmormîntarea lui și începu- 
tul creării „comitetelor pentru apărarea poporului 
şi a democraţiei“, însoţite de acţiuni de protest în 
întreaga lume, au făcut ca poziţia guvernului Cara- 
manlis să devină imposibilă. Opoziția în întregimea 
ei a făcut guvernul răspunzător pentru acest asasi- 
nat, pentru crearea atmosferei de tensiune în ţară, 
pentru tolerarea activității unor grupări teroriste de 
extremă dreaptă. „Acuzăm înaintea națiunii și a 
opiniei publice pe șeful guvernului, Constantin Ca- 
ramanlis, de a fi răspunzătorul moral pentru acest 
atentat“, a declarat Papandreu. Poate a contribuit 
la activizarea opoziţiei burgheze care pentru prima 
dată după război a renunţat în această ocazie la 
tactica ei de luptă pe două fronturi şi faptul dezvă- 

luit de „,Elefteria“ că deputatul E.R.E. Formakis a 
plecat la Washington ca să se întilnească cu perso- 
nalități politice americane de frunte, cărora le-a 
sugerat ideea instaurării unei dictaturi fățişe în 
Grecia. 

Ne despărțim mulţumiţi amîndoi de întîlnire, eu 
că l-am lăsat să vorbească, el că a găsit pe cineva 
să-l asculte. La plecare facem cunoştinţă cu băiețașul 
lui, care ca orice puşti nu scosese pînă atunci capul 
din apă. 

— Johny! îl chemă tatăl său. 

— Mon fils Jean! îl prezentă mama ; iar băiatul, 
Iani toată ziua, smead, cu ochii măslinii, aidoma 
miilor de alţi Iani, se înclină ţeapăn, pocnind din 
călcîiele goale, ca un elev al școlii particulare ger- 
mane ce era. 

Aici, prin asociaţii de idei, s-ar putea pune între- 
barea care anume influenţă străină ar putea fi con- 
siderată preponderentă în Grecia. Cea germană a 
fost foarte slabă în trecut, iar ocupaţia hitleristă a 
redus-o la zero. Şi azi, influența nemţească continuă 
să nu se facă simțită în afara cercurilor de afaceri 
și a celor politice; în orice caz, nu am prea auzit 
vorbindu-se limba germană. 

Influența franceză se resimte în rîndul vechii 
aristocrații şi a unei bune părți a oamenilor de cul- 
tură, oarecum în opoziţie cu mareea anglo-ameri- 
cană care tinde să acopere totul. Faptul pare oare- 
cum ciudat, mai ales că în trecut Grecia a avut mai 
degrabă conflicte cu Franţa, atît în primul război 
mondial (cînd ţara a fost virtualmente ocupată de 
francezi), cît şi în războiul dezastruos din Asia 
Mică, în care Franţa ţinuse partea turcilor. Uzul 
limbii franceze se restrînge însă treptat, ca în în- 
treaga Europă de altfel, şi ultima oară cînd am fost 
la Atena n-am mai găsit în chioșcuri tradiționalul 
„Messager d'Athenes“, ci numai englezescul „Athens 
News“. 

Englezii cedează rapid locul americanilor. In- 
fluența lor se reduce la înalta societate, casa regală, 
o parte a burgheziei care se mai încăpățînează să-și 

trimită copiii la şcoală în Anglia, cei ce într-un fel 
sau altul au contigenţă cu importanta flotă maritimă 
greacă. 

-Nu s-ar putea afirma însă nici că specialiştii mi- 
litari și consilierii civili americani, cu toate că exer- 
cită o influenţă de necontestat asupra treburilor 
ţării, ar juca vreun rol deosebit în viaţa intimă a 
societăţii greceşti. „Sînt prea mulţi, prea îmbuibaţi 
şi prea impertinenţi“, mi s-a plins un grec. 

— Ne vine greu să găsim o punte de legătură cu 
societatea greacă, mi s-a destăinuit la rîndul lui un 
american pe care l-am întîlnit cu ani în urmă 
la o recepţie. Era tipul însuși al „americanului li- 
niștit“ al lui Green, cu faţa tînără sub părul blond, 
rar. Părea să fi avut și el şi soţia lui cam 30 de ani. 
În realitate aveau în jurul a 45, şi patru copii. Mîini 
cu unghii tăiate foarte scurt, un nu ştiu ce puţin 
provincial și simplu totodată în felul lui de a fi. 
Credeam că e un vizitator în trecere prin Atena, in- 
vitat pentru cine ştie ce merite. Îmi mărturisi însă 
că e unul din consilierii pentru urmărirea felului 
cum se utilizează „ajutorul american“. 

— De mult? 

— Cu intermitențe, de peste 7 ani. 

— Prin urmare de la intervenţia americană în 
războiul civil ! scap eu fără voie. 

— Care război civil? 

— Vorbiţi de rebeliunea comunistă ? Da, cam de 
atunci. La început a trebuit să intervenim şi noi di- 
rect. Am plecat de cîteva ori în munţi, știți, să văd 
cum sînt utilizate armele noastre. Nu a fost plăcut, 
de altfel ce război e plăcut? Doar că aici, mă cre- 
deţi, mi-au adus la un moment dat niște urechi 
tăiate însăilate pe o sforicică în semn de omagiu şi 
mi-au promis şi capete.. Bine că Eleanor n-a fost de 
față — o lăsasem la Atena, năștea pe cel de al treilea 
băieţel al nostru. Le-am spus să-şi facă treaba cum 
or şti, dar să nu-mi aducă porcării de astea acasă. 
Încolo, însă, păstrez o amintire foarte plăcută din 

călătoriile mele în nord. Ştiţi, în Grammos sint 
nişte peisaje uluitoare, am filmat o mulţime... 

„Băiatul“ continua să povestească, modest, re- 
ţinut, despre viața la Atena — monotonă din cale 
afară — despre dorința lui de a se rupe odată pe 
mai mult timp de treburile plicticoase de aici şi de 
a petrece măcar trei luni la rînd în Elveţia, apoi 
în Spania. 

„What a good fellow“ (ce băiat cumsecade) mă 
gindeam uitîndu-mă în ochii lui albaştri de copil. 
Ce mașină ucigașă eficientă, de acel „eficiency“ 
american care scoate bani din piatră seacă, căreia 
îi e indiferent ce organizează, ce prelucrează și 
transformă în materie primă și apoi în bani: pietre, 
bumbac, vieți omenești. Față de ei un colonialist 
englez din romanele lui Kipling sau Konrad pare 
uman : ceea ce făcea el o făcea cu gîndul că asta 
servea imperiului Britanic şi deci era plăcut lui 
Dumnezeu. Aici însă e rata profitului aplicată la 
orice şi convingerea intimă că tot restul lumii re- 
prezintă materie primă — moartă sau vie. 

Ne continuăm drumul. Lăsăm în urmă încruci- 
şarea care duce la vechiul sătuc Frasones, locul de 
naștere al lui Tucidide, trecem de capul Zoster, loc 
în care nimfa Leto, însărcinată, şi-a desfăcut cen- 
tura (Zoster pe grecește) înainte de a porni, înotînd, 
la Delos, unde urma să-i nască pe Apolo şi Artemis. 
„Varkiza“ citim pe un panou la intrarea într-un 
tirguşor. E un mic port în care se leagănă molcom 
bărci pescăreşti şi iahturi particulare ale bogă- 
tașilor, posesorii vilelor de prin împrejurimi. Ni- 
mic care să amintească locul şi momentul, de la 
care pornind, istoria Greciei de azi ar fi putut fi 
scrisă altfel. Aici, la 12 februarie 1945 s-a semnat 
între Frontul Grec de Eliberare, E.A.M., şi gu- 
vernul grec din exil adus de englezi din Cairo tra- 
tatul potrivit căruia E.L.A.S. — glorioasa armată 
de eliberare — a dezarmat în schimbul garanţiei 
alegerilor libere şi a lichidării „batalioanelor de 
securitate“ profasciste. 

Varkiza s-a dovedit a fi punctul de pornire 
pentru anii groaznici ai războiului civil care a 
urmat. „Nu trebuia să ne dezarmăm“, îmi împăr- 
tăși un cultivator de bumbac la Patras. „Trebuia să 
participăm la alegerile care au urmat Varkizei, cu 
tot caracterul lor nedemocratic“, era de părere un 
activist sindical, întîlnit la o manifestaţie culturală. 
„Am fost sectari, am considerat că depăşisem sta- 
diul revoluţiei burghezo-democratice și stăm în fața 
celei socialiste“, mi-a teoretizat însoțitorul meu la 
Delfi. Nu-s chemat să emit judecăţi într-o chestiune 
care nu-i privește decît pe greci înşişi. Pot doar să 
spun din cele ce am văzut și am auzit în călătoriile 
mele prin Grecia că anii ce au urmat Varkizei au 
lăsat răni adînci în trupul poporului și în sufletul 
oamenilor şi că cei cu mintea liberă de preju- 
decăţi și idei preconcepute se fereau să facă apre- 
cieri simpliste, în alb și negru. 

Am lăsat îm urmă ceea ce putea fi considerat 
drept prelungirea împrejurimilor Atenei. Sîntem în 
acea parte a Aticei care de curînd, pînă la schim- 
bările pe care le-a adus turismul motorizat, era 
socotită fund adînc de provincie, ceva în genul ţăr- 
mului dobrogean de pe vremuri, în afara staţiunilor 
de pe litoral. Nu-ţi vine să crezi că sîntem abia în 
iunie, atit de pirjolit e totul. Pe întinderea vălurită 
din stinga noastră, nici urmă de semănături, doar 
resturi uscate, arse, prăfuite ale buruienilor şi scaie- 
ților. Săpăturile din maluri, de o parte și de alta a 
şoselei, par nişte răni sîngerînde, atît de roşu e pä- 
miîntul. E pămîntul sterp, sărac al Greciei vechi, care 
i-a făcut pe cei de aici să-și îndrepte încă din zorii 
istoriei privirile spre mare ca mijloc de existenţă. 

E o pustietate pe cale de a se organiza. La mar- 
ginea golfulețelor care crestează coasta, ici-colo, 
mașini ridică diguri, cară nisip, lărgesc plaja, iar 
oamenii, pînă la briu în apă, scot cu braţele, aidoma 
sclavilor antici, pietroaiele de pe fund şi le aliniază 
pe mal, drept îngrăditură. Alături se ridică grupuri 
de bungalow-uri de 2-3 camere, cu garaj alăturat, 
în jurul unor clădiri mai mari, cu etaj, de factură 

modernă, unele terminate, altele abia în construcţie. 
Sînt noile „moteluri“, hoteluri de tip american 
pentru turiştii cu automobile. 

Problema folosirii la maxim a sursei de devize 
străine pe care o reprezintă turismul a devenit în 
ultimii ani o preocupare majoră pentru guvern și 
oamenii de afaceri greci. Nevoia i-a făcut să înţe- 
leagă că fără investiții masive și măsuri radicale în 
acest domeniu, Grecia nu are nici o şansă să abată 
pe solul ei măcar un firicel din fluviul uriaş de 
turiști, fertil în valută forte, care se scurge ne- 
încetat pe albia tradițională a „marelui triunghi“: 
Italia, Franţa, Elveţia. 

Puţini erau aceia care se încumetau în trecut să 
înghită praful şoselelor greceşti tot atît de mizera- 
bile ca și ale noastre de pe vremuri şi să se lase 
mîncaţi de ploșniţe în hotelurile din provincie sau 
în caravanseraiurile mînăstirilor pentru a vizita 
sanctuarele risipite prin ţară: Delfi, Olimpia, 
Micene, Epidavros. Şi chiar aceştia visau la clipa 
cînd se vor reîmbarca pe vapor, care-i va duce pe 
coasta Italiei sau a Franței sau măcar în insulele 
arhipelagului grecesc, cu clima lor mediteraneană, 
verdeața semitropicală și romantismul evocator al 
castelelor venețiene și genoveze, pentru a se bucura 
de restul vacanței de odihnă civilizată. Acum se 
face totul pentru ca străinii, după terminarea tra- 
seului turistic prin locurile istorice, să-şi continue 
odihna şi deci să-și cheltuiască banii pe loc. La 
urma urmei din punct de vedere al formulei 
turistice: soare + munte +mare+antichități, Grecia 
e în afara concurenței. Este proporțional cea mai 
muntoasă țară din Europa, inclusiv Elveția, nici un 
punct din teritoriul ei nu e mai departe de 100 km 
de ţărmul mării, sînt garantate cel puțin 300 de zile 
însorite pe an, iar antichități are mai mult decît 
destule. 

Ce nu fac localnicii să atragă pe turişti ? La Mai- 
copoulo, lîngă Atena, am asistat bunăoară la o 
„bătută“ strașnică executată de nişte turiști vest- 
germani într-o uriaşă cadă cu struguri, Li s-a 

promis că vinul „lor“, la a cărui fabricare au con- 
tribuit, îi va aștepta pus de o parte, să fie băut tot 
de ei, la anul. Nu-i poţi refuza metodei ingeniozi- 
tatea. i 

Investiţiile în industria turistică — '75 000 000 de 
dolari în ultimii 7 ani — sînt mari comparativ cu 
nivelul general sărăcăcios al economiei greceşti. 
Efortul de construcţie în materie de hoteluri (54 000 
de paturi), staţiuni de iahturi și şosele e meritoriu, 
deși pare cam haotic: ba un hotel într-un colț izolat 
care nu te îmbie prin nimic, ba ramificații de şosele 
care nu duc nicăieri. Am încurcat deseori drumul şi 
o dată am mulțumit cerului că şoferul nostru, ex- 
cepție fericită printre şoferii greci, mergea încet: 
după o cotitură bruscă, tronsonul în construcţie pe 
care ne-am aventurat, se termina ca tăiat cu cuțitul 
de abruptul falezei, fără o urmă de stilp indicator 
sau barieră. 

S-au simplificat și formalitățile, pentru călătorii 
din occident, desigur, care au dreptul de a întrerupe 
călătoria pentru două zile la Atena fără viza greacă. 
De americani nu mai vorbesc; prin lege ei sînt 
scutiţi de o serie de angarale, bunăoară sînt singurii 
- străini care pot sta în Grecia, fără prelungirea vizei, 
două luni încheiate. 

Avînd în vedere că turismul cu maşina capătă o 
importanţă tot mai mare, s-a organizat un serviciu 
de „car ferry“ — vapoare amenajate pentru a tran- 
sporta călătorii împreună cu automobilele lor — 
formă modernizată a „ferry boat-urilor“. Globe- 
trotterii motorizați sînt scutiţi astfel să mai par- 
curgă dus și întors cizma italiană și să străbată în 
plus, pentru a ajunge la antichităţile greceşti 
care-i interesează, 1500 km pe drumurile nu prea 
strălucite din sudul Jugoslaviei şi din nordul 
Greciei. Hotăritoare însă pentru majoritatea turiş- 
tilor este relativa ieftinătate, după standardul vest- 
european, a vacanței petrecute în Grecia, ceea ce 
face ca ea să fie accesibilă și acestor turiști pe care 
i-am văzut în Italia mîncînd spaghetti, nu ca să 
guste o specialitate, ci fiindcă sînt ieftine. 

din punct de vedere al industriei turistice, servește 
faptul că marea reţea americană de hoteluri inter- 
naţionale „Hilton“ a ales Atena ca obiectiv rentabil 
pentru un hotel uriaş. Numărul turiştilor care vizi- 
tează Grecia nu suferă desigur comparaţie cu cei 
aproape 25 000 000 de turiști care au vizitat Italia 
în ultimul an, şi va mai trece mult timp şi vor 
trebui depuse multe eforturi pentru a transforma 
litoralul pietros și sterp al Aticii într-o regiune care 
ar putea concura cît de cît măcar cu staţiunile de 
mina a doua de pe coastele Franţei și Italiei, sau 
măcar cu Balearele și Dalmația. Totuși, încasările 
realizate de pe urma turismului sînt apreciabile — 
cca. 76 000000 de dolari în anul 1962 față de 
4700 000 pentru 1950 — și bine venite pentru a 
astupa măcar în parte deficitul cronic al balanței 
comerciale greceşti. 
Satele și tirgușoarele pe care le străbatem sînt 


Fapt e că numărul turiștilor a crescut în ultimii 
ani repede, de la 30 000 în 1950 la peste 500 000 în 
1962, şi mărturie sigură că Grecia prezintă interes | 


încă înămolite în înapoierea și sărăcia de veacuri, 
în aşteptarea afluxului de turişti care, o speră lo- 
calnicii, le va clinti din marasm chiar dacă va 
trebui folosită calea puțin plăcută a cerşetoriei de- 
ghizate în care se transformă în occident deservirea d 
străinilor. Așezările sărace de pescari şi motelurile La 
ultramoderne, încă neterminate, vor continua să ră- - 
mînă însă două lumi alăturate, sortite să nu se în- f 

trepătrundă niciodată în cadrul sistemului social 
căruia le aparțin azi. Şi simbol al acestei coexistențe 
înstrăinate mi-a părut o clasă de copii de şcoală 
elementară încălțaţi în bocanci vechi, scilciați, le- 
gaţi cu sforicele sau în picioarele goale, cu pantalo- 
naşi peticiți atîrnînd pînă mai jos de genunchi, 
aduşi de învățătorul lor să facă educaţie fizică pe 
locul nivelat — pe care urmează să fie amenajate, 
probabil, terenuri de tenis — pe lîngă o clădire în 
construcție, numai sticlă şi aluminiu. Acum aleargă 
slobozi pe aici, curînd însă li se va interzice accesul 
pe teritoriul hotelului de lux şi se vor întoarce în 

curtea povîrnită a şcolii lor vechi cu o singură in- 
căpere de clasă. i 

Iată și capul Sunion, la extremitatea Aticii, loc 
terminus al excursiilor celor în trecere prin Atena, 
un traseu la fel de frecventat de străini ca Valea 
Prahovei de la noi. 

Fără îndoială, complexul de temple de la Sunion, 
în frunte cu cel dedicat lui Poseidon, merită cele 
cîteva ceasuri de drum, deşi nu se compară cu ma- 
rile sanctuare eline. Prin ele însele cele 12 coloane 
ale templului, scunde, subțiri, cu un aer parcă us- 
căţiv din lipsa gambei care să le dea iluzia zvelteţii, 
chiar înălțate cum sînt ele pe terase suprapuse, nu 
spun mare lucru. Priveliştea, însă, este ameţitoare 
de pe înălțimea acestei „prove a lumii“ vechilor 
greci, care intră adînc în mare ca un cioc de pasăre 
răpitoare al cărei cap ar fi Atica, aşa cum apare ea 
pe hartă. Se vede pînă departe de tot, pînă la dunga - 
întunecată a uneia din insulele Cyclade, pînă în 
Eubea şi chiar îndepărtata Egina. Totul este scăldat 
în lumina extraordinară a aerului uscat, pur şi 
lumea parcă își pierde hotarele în îmbinarea degra- 
deurilor de albastru şi verde ale mării presărată cu 
pete jucăuşe de soare pe coama valurilor. Îţi vine 
în minte Sorento, dar frumuseţea de aici e alta: 
mai măreaţă și mai sobră totodată, mai tragică, în 
sensul antic al cuvîntului, lipsită de dulceaţa şi de 
impresia de „lăcuit“ a peisajelor din sudul Italiei. 
Și aerul pe care-l respiri din adîncul plămînilor nu 
e înmiresmat şi moleşitor, ci' aspru, vivifiant, în- 
demnîndu-te să înfrunţi depărtările ce se întind în 
fața ta, cum i-a îndemnat pe vechii greci să în- 
frunte necunoscutul, în căutarea orizonturilor mereu 
noi. Parcă totul răspunde aici acestei veşnice ne- 
linişti a spiritului, pînă şi vîntul bate incontinuu, 
ba în rafale, ba abia susurînd printre crestele ne- 
regulate, acoperite pe alocuri de iarbă, a rămăși- 
țelor zidului masiv care împrejmuieşte întregul 
promontoriu. 

Adînc sub noi, talazurile se sucesc şi se răsucesc 
încolo și încoace, ca şi cum cineva ar amesteca apa 

cu o lopată uriașă, ba scăzînd, ba ridicîndu-se în- 


volburate, acoperind stînca pînă sus cu stropi şi. 


spumă. Ştiau grecii antici în ce loc se cade să cons- 
truiască templul ca să îmbuneze zeitatea marină! 
Sclavii trăgeau vîrtos la rame ceasuri întregi ca să 
scape dincolo de capul acesta, ce stăpinea parcă 
marea şi văzduhul, și era de ajuns să se schimbe pe 
neașteptate vîntul ca vasul să se pomenească tirit 
înapoi de curent, sau sfărîmat de stincă. Bun loc de 
asemeni pentru fortăreaţa care se înălța tot aici, 
controlînd orice mişcare pe mare în toată regiunea 
din jur, dînd de veste atenienilor de apropierea pri- 
mejdiei. 

Ne întoarcem la templu ca să mai cuprindem o 
dată cu privirea tot ansamblul sanctuarului. Spri- 
jinit de o coloană te aștepți parcă să vezi, ca pe 
timpul lui Pericle, lucind pe deasupra culmii mun- 
telui Himet, vîrful aurit al lăncii uriașei statui a 
Atenei Promachos de pe Acropole. Simţi fără voie 
o ușoară amărăciune întiîlnind cu privirea doar 
creste pustii. Reţeaua deasă, ca un desen futurist, 
de nume de vizitatori suprapuse şi învălmăşite, sā- 
pate în marmura locală, mult mai friabilă decît cea 
de Pentelicon, îți oferă un motiv de răbufnire a 
sentimentului confuz de ciudă „Nomina stultorum 
per tota locorum“, îmi vine pe buze locuțiunea ar- 
hicunoscută, cînd un „Byron“, temeinic scrijelit, mă 
făcu să înghit cuvintele. De! 

Mă răzbun pe micul ghid turistic distribuit de- 
legaţiilor străine care consemnează la Sunion : „Ru- 
ine ale unor temple vechi într-un peisaj încîntător“. 
Întore pagina și dau de „ruinele unei vechi cetăţi pe 
o colină din nordul cîmpiei Argolide“. Asta-i tot des- 
pre Micene! 

Peste o jumătate de oră poposim într-o tavernă 
la ieşirea din Lavrion, binecunoscut încă din anti- 
chitate prin minele sale de plumb argintifer. Lor 
le datora Atena în bună măsură bogăţia sa și posi- 
bilitatea de a-şi construi o flotă uriaşă. Acum mi- 
nereul este exploatat prin mijloace moderne şi oră- 
şelul e curăţel. Pe vremuri, după descrierea vechilor 

călători, aci era un iad. Minereul extras din galerii 
strimte, în care oamenii nu puteau înainta decît. 
de-a buşilea, era scos la suprafaţă prin puțuri 
adinci de peste 100 m în coșuri purtate în spate. 
Sclavii mureau ca muștele, otrăviţi de vaporii de 
plumb ce pluteau mereu deasupra Lavrionului. 
Taverna a rămas la fel ca acum 10 ani, cînd am 
mai fost pe aici; i s-a adăugat doar pe fronton o 
reclamă, a firmei de anvelope Pirelli, pentru auto- 
mobiliştii care trec prin faţa ei fără să oprească. 
Bem cafea tare, aromată, fără zahăr, din ceşcuţe 
mici, ne risipim un pic prin jur și, după ce am 
rotit binoclul pe dealurile din vecinătate şi pe bal- 
coanele mănăstirii de maici din apropiere, îl îndrept 
spre larg, spre limba lungă de pămînt cu o creastă 
ascuţită ca de reptilă antediluviană scufundată în 
apă. Insula _Macronissos e acolo, în faţa mea, la 
4—5 km distanţă. E pustie acum, doar cîteva clă- 
diri, mai mult rămăşiţe ale unor construcţii, răs- 
pîndite pe povirniş și ceva ce pare un far ascuns 
după creastă. Am revăzut-o în minte cum mi-a 
apărut pe vremuri, transformată în lagăr al morții 
lente în pustietatea de piatră fără pic de apă, arsă 
de soarele ucigător — ziua, bătută de vintul rece, 
sărat, al mării, noaptea, în care au vieţuit puşi faţă 
în față doar deţinuţii politici şi temnicerii lor. Vă- 
zusem atunci în binoclu corturi mici risipite pe 
întinsul insulei în care trăiau oamenii torturați de 
sete, bolnavi, muribunzi, un furnicar de deţinuţi 
ocupați, mi s-a spus, cu căratul pietrelor de la ca- 
riera din vîrful crestei, pînă la malul mării, pentru 
ca apoi să le urce înapoi; şi asta la infinit. Nişte 
strigăte supărate m-au întrerupt atunci din înde- 
letnicirea mea. Erau doi jandarmi, gealați mustă- 
cioşi, ce-şi pierduseră probabil timpul cu o cinzeacă 
în aceeași tavernă la care am poposit acum; se 
repeziră la mine speriați şi mînioşi totodată. Unul 
a şi început să-şi scoată arma de pe umăr. „Xenoi !“ 
străin ! le sîsîise furios însoţitorul meu, cuvîntul 
menit să mă salveze de neplăceri, deși tocmai de 
ochii străinilor ar fi dorit autorităţile de atunci să 

ferească sinistra insulă. Şi fiindcă se putea pre- 
supune că ar fi vorba de un englez sau american 
— rar cine din ţările noastre se rătăcea prin 
Grecia în acei ani — jandarmii se opriseră locului 
la o distanţă respectuoasă, ba mai duseră şi mii- 
nile la chipiu în semn de salut. 

Opt ani a durat sistemul lagărelor. 70 000 de de- 
ținuți, din care 3 000 executaţi și alte mii de morți 
în urma regimului la care au fost supuși, acesta 
a fost bilanțul. 

Grecia a trecut în ultimul sfert de veac printr-o 
mare tragedie, poate cea mai mare din trecutul ei 
atît de zbuciumat. Totuşi, cînd faci socoteala : şase 
ani de război şi lupte de partizani, apoi, aproape 
fără tranziţie, alţi trei ani de război civil, pre- 
lungiţi cu anii de represiune care, în forme mai 
voalate, n-a încetat nici azi, îţi dai seama că din- 
colo de greşelile săvirșite și acuzaţiile reciproce pe 
care le-am auzit în timpul cit am stat în Grecia se 
pune problema rănilor adinci suferite de întregul 
popor, a teribilelor drame care au sfișiat societatea 
greacă tăind în două fiecare cătun, înstrăinînd 
membrii aceleiaşi familii. 

Nu mai sînt vremurile de acum 10—15 ani, re- 
presiunile au slăbit mult în intensitate, lagărul de 
concentrare Ai-Stratis a fost desfiinţat de curînd, 
dar nici nu se poate considera că s-ar fi revenit la 
viaţa normală, fie chiar în limitele democraţiei bur- 
gheze. Concomitent cu o anumită liberalizare în 
ce priveşte posibilităţile de exprimare pe plan in- 
telectual şi chiar politic, Grecia, care a dat lumii 
însăşi noţiunea și cuvîntul „democraţie“, continuă 
şi azi să fie în afară de Spania, ţara cu cel mai 
mare număr de deţinuţi politici, cu instituţia domi- 
ciliului forţat şi cu posibilitatea ca „statul... să re- 
pună oricînd în vigoare legi excepţionale“, după 
aprecierea chiar a postului de radio „Europa Li- 
beră“. Grecia se află în societatea puţin măguli- 
toare a Spaniei, Portugaliei, Turciei şi R.F.G., sin- 
gurele ţări din Europa în care partidul comunist e 
interzis. Procesele politice se judecă şi acum de 

tribunalele militare pe baza legii 375 „pentru repri- 
marea spionajului“, care prevede pedeapsa cu 
moartea chiar şi pe timp de pace, lege care deşi 
promulgată în 1936, pe timpul dictaturii lui Me- 
taxas, n-a fost pusă în vigoare decît în 1947. Cei 
60 000 de emigranţi politici cărora li s-a retras 
cetăţenia continuă să aştepte amnistia ca să se poată 
reîntoarce în patrie să muncească pentru viitorul 
poporului lor. Ca să obţii pașaport, să te înscrii la 
facultate, să fii primit la lucru, să capeţi carnet de 
conducere, autorizație de viînătoare sau de pescuit, 
să obţii locuinţă, trebuie să prezinți un „certificat 
cu privire la convingerile sociale“. 

De curind, „Elefteria“ a dezvăluit, folosind foto- 
copii şi fotografii, existenţa unor organizaţii para- 
militare, sprijinite de E.R.E., avînd legături ile- 
gale cu organele de stat şi contacte strînse cu po- 
liția. Ziarul a relevat că una dintre ele, „Cruciada 
anticomunistă“, este condusă de un colonel pen- 
sionar, fost conducător de detașamente de sigu- 
ranță care au colaborat cu nemții. Ștampila orga- 
nizaţiei are un cap de mort şi o cruce, iar organizaţia 
respectivă are filiale în peste zece oraşe. 

Faptele acestea, precum şi necontenitele greve de 
foame şi acţiunile de protest ale celor peste 1100 de 
deţinuţi politici, jumătate condamnaţi pe viaţă, 
din închisorile grecești „Averoff“ din Atena, „Hera- 
clion“ din Creta, sau din cea de pe insula Egina 
(în care după socoteala făcută de ,„,l/Express“ stau 
închişi 262 de deţinuţi, care totalizează împreună 
1925 condamnări la moarte), tulbură opinia pu- 
blică mondială și nu contribuie de loc la înfrumuse- 
tarea vitrinei N.A.T.O., a „lumii libere“ din care 
face parte şi Grecia. 

În străinătate apar comitete, se ţin conferinţe 
internaţionale, ca bunăoară aceea privitoare la 
„amnistia politică şi respectarea drepturilor omului 
în Grecia“ care a avut loc la Paris în martie 1963 
cu participarea a 200 de personalităţi reprezenta- 
tive din 16 ţări vest-europene. Dezbateri pe această 
temă au avut loc în Camera Comunelor din Anglia 

şi 13 deputaţi laburişti englezi au trimis lui Cara- 
manlis o scrisoare în care calificau drept „crimă 
politică“ asasinarea lui Lambrakis, avertizind asu- 
pra pericolului ca Grecia să ajungă „sub un jug 
fascist“. „Mă  îngrozește comportarea guvernului 
grec față de adversarii săi politici... continui să 
cer amnistie... Mă susțin toți cei care, în Grecia 
şi în afara graniţelor ei, luptă pentru ca această 
pată sîngeroasă să nu mai murdărească bunul re- 
nume al Greciei“, a scris la 16 ianuarie 1963 filo- 
zoful Bertrand Russel, cunoscutului poet grec 
Kostas Varnalis. 


Nu e cazul să redau aici pe larg cele ce mi s-au 
povestit de către unii membrii ai asociaţiei fami- 
liilor deținuților şi exilaţilor politici. Sînt tragedii 
îngrozitoare, ca aceea a lui Elli Ioanidou, soţia 
secretarului C.C. al P.C.G., Nikos Beloiannis, con- 
damnat la moarte și împușcat în 1950 în timp ce 
ea era arestată. Băiatul ei, care s-a născut la 2 luni 
după moartea tatălui, are azi 13 ani şi-şi vizitează 
mama la închisoare. Împreună cu ea mai sînt în- 
chise 9 femei, deținute politice condamnate la 
închisoare pe viaţă, între care Elli Eritriadis, căreia 
i s-a dat voie să asiste la înmormiîntarea soţului 
ei, mort după 8 ani de detenţie şi să-şi vadă cu 
această ocazie copilul de 10 ani, ca să se întoarcă 
apoi din nou în celulă. Sînt oameni care stau în- 
chişi de peste 18 ani, ba la închisoarea Calami, 
din Creta, sînt deţinuţi care au fost arestaţi ime- 
diat după întoarcerea lor din lagărele morţii din 
Buchenwald, Dachau sau Auschwitz. Singura lor 
nădejde de a se elibera este amnistia generală pen- 
tru care luptă forţele democrate din Grecia şi din 
întreaga lume... Toate acestea sînt în general lu- 
cruri bine cunoscute opiniei publice din ţara noas- 
tră, care a urmărit şi urmărește cu atenţie cele ce 
se întîmplă cu Grecia vecină şi cu poporul ei, din- 
totdeauna prieten. 

Personal nu consider deosebit de convingătoare 
afirmaţiile ministrului de externe Averoff din gu- 
vernul lui Caramanlis că de fapt nu e vorba de 

1192 de deţinuţi politici cum se afirmă, ci de 973 
deţinuţi de drept comun condamnaţi pentru „rebe- 
liune“ şi 129 pentru „spionaj“. Opinia publică greacă 
şi internaţională se întreabă pe drept cuvint de ce 
în acest caz li se cere acestor criminali de drept 
comun să semneze declaraţii prin care să renunţe 
la convingerile lor, în schimbul eliberării? 

Am căutat să expun situaţia fără nici un fel de 
idee preconcepută, pe baza relatărilor şi comenta- 
riilor ziarelor grecești înseși, care se pronunţă în 
majoritatea lor „pentru o epurare a aparatului de 
stat, precum şi restabilirea vieţii democratice în 
Grecia“ (,Athinaiki“), pentru „o soluţie cinstită şi 
necesară din punct de vedere naţional cu privire la 
soarta deţinuţilor politici greci“ („To Vima“). 

Mai arunc o privire înspre locul plin de mor- 
mintele celor care şi-au dat viaţa pe această insulă 
pustie, pentru libertatea și înflorirea patriei lor. 
N-au ajuns să-și vadă visul împlinit. Au murit de 
o moarte grea, şi fericit acela care a avut lîngă el 
un tovarăș să-i închidă ochii. 

Ne întoarcem. Maşina toarce mulțumită că poate 
înghiți kilometri, iar gîndurile tot fug înapoi spre 
insulița udată de sînge. Departe de ţărmul mării, 
şoseaua e pustie şi peisajul din jur e pustiu și el. 
De mult tot aştept să răsară în drum o fiinţă ome- 
nească și, în sfîrşit, iat-o: de după un „Opel kapi- 
tän“ cu număr de imaâtriculare străin, oprit în pană 
de cauciuc, apare o țţărancă călare pe un măgăruş 
cu un munte de paie pe crupa lui — probabil un- 
deva pe aproape, într-o cută a terenului, o fi vreun 
petec de cîmp însăminţat. Îndeamnă măgăruşul cu 
lovituri de căiciie a picioarelor arse de soare, în- 
călțate în sandale-opinci ; se grăbeşte acasă. Unde? 
În jur, nici ţipenie. Ba iată! La vreo 200 metri de 
şosea, pe stînga, se mişcă ceva, parcă niște copii, 
se aude un lătrat de cîine. Oprim. La început nu 
pot distinge pe povirnişul pietros al dealului nimic 
în afară de siluetele copiilor care aleargă spre noi. 
Apoi, urmărind cu ochii pe unde au venit, văd niște 
pete negre — deschizături în ceva ce aminteşte vag 

contururile unor bordeie. Le ieșim copiilor în în- 
timpinare şi ne întoarcem cu ei — chipurile să 
cerem apă pentru motorul înfierbîntat. De aproape, 
spectacolul e cutremurător. Sînt într-adevăr nişte 
bordeie clădite din bolovanii smulși din coasta dea- 
lului, fără ciment, fără tencuială. O încăpere joasă, 
de statura unui om, cu o deschizătură prin care 
se intră pe brînci, servind în acelaşi timp şi de 
uşă şi de fereastră. Din ce trăiesc oamenii aceștia 
prin faţa cărora, pe șoseaua construită de ‘curînd, 
vuiesc toată ziua automobilele din toate colțurile 
Europei capitaliste? Cred că însuşi Montesquieu, 
care folosise în „Lettres persanes“ cuvîntul de ,„tro- 
glodiţi“ cu referire la ţăranii francezi de acum 
200 de ani ce ieșeau la trecerea caleştii lui din bor- 
deie asemănătoare, ar fi ajuns la concluzia că lu- 
crurile nu s-au schimbat chiar atît de mult de 
cînd a trăit el. Şi asta la 30 km de Atena! 
Renunţăm la apa cărată de peste deal cu cobi- 
lița şi pornim din nou la drum. Începe să se înse- 
reze şi coama vechiului Himet se profilează pu- 
termic reliefată pe fondul cerului purpuriu brăzdat 
de dîre cenușii. Pe o creastă mai înaltă ce închide 
vederea înspre mare răsare ca decupată cu foarfeca 
o siluetă stranie, amenințătoare, parcă extraterestră, 
“coborîtă din figurile unui roman de ficţiune ştiin- 
țifică. Trebuie să fie enormă judecînd după mări- 
mea ei aşa cum apare la o astfel de distanţă. O 
uriașă oglindă metalică, fixă, îndreptată spre nord 
— o alta care se roteşte, un turn, nişte schele. E 
una din marile stații strategice de radar ale 
N.A.T.0O., verigă a întinsei reţele de baze americane 
care a cuprins în păienjenișul ei întregul glob. 
Fără voie te încearcă un fior, resimţit probabil 
de mulţi atenieni care şi-l închipuie pe Himet al 
lor, loc de excursii și plimbări marcat cu un semn 
convenţional pe o hartă operativă a unui stat major, 
obiectiv pe tabloul de comandă al unei unităţi stra- 
tegice de rachete balistice cu traiectoria calculată 
de creiere electronice, gata să se năpustească atot- 
distrugătoare în eventualitatea cînd maniacii de 

dincolo de ocean ar păşi pe calea, de la care nu 
există întoarcere, a conflagrației nucleare. Un ast- 
fel de moment a fost foarte aproape în octom- 
brie 1962, cînd, cu ocazia crizei din Marea Carai- 
bilor, S.U.A. a pus în stare de alarmă bazele lor 
din străinătate, inclusiv cele din Grecia, fără a cere 
desigur în prealabil consimţămîntul guvernelor 
respective. „Cum rămîne cu afirmaţia că aceste 
baze au fost acceptate ca să apere Grecia de ame- 
nințarea dinspre nord ?“ s-a întrebat lumea. Doar 
în cazul de faţă nimeni nu amenința Grecia. Şi 
totuşi însăşi existenţa ţării a atirnat de un fir de 
păr. Te mai gindești şi la alte eventualităţi. Mai 
este proaspăt în mintea grecilor incendiul ce a iz- 
bucnit pe portavionul american „Saratoga“ în timp 
ce naviga în apele teritoriale greceşti. Specialiştii 
au apreciat încărcătura lui ucigașă atomică ca echi- 
valentă cu 10000 de bombe din acelea care au 
distrus Hiroşima şi nu s-au mai obosit să soco- 
tească ce ar mai fi rămas din Atena şi din întreaga 
Grecie în caz că explodau. 

În ultimul timp s-au intensificat vizitele în 
Grecia ale diverselor personalităţi militare ameri- 
cane sus-puse, se elaborează planurile de adăpos- 
tire dispersată, în cazul unui război atomic, a flotei 
americane în puzderia de insule a arhipelagului 
grecesc, se grăbeşte instalarea de baze de rachete 
balistice („de antrenament“ susțin oficialităţile 
greceşti) în Creta, se dotează aviaţa greacă cu 
avioane capabile să transporte arma nucleară, se 
preconizează folosirea Greciei ca bază pentru sub- 
marine înarmate cu rachete Polaris, fiecare purtînd 
o încărcătură ucigaşă echivalentă cu forța tuturor 
bombelor și obuzelor trase în decursul celui de al 
doilea război mondial. 

Guvernul Caramanlis s-a declarat de acord în 
principiu cu participarea Greciei la alcătuirea for- 
ţelor nucleare multilaterale ale N.A.T.O., ceea ce 
ar însemna între altele înarmarea cu rachete Po- 
laris a unor vase de suprafață greceşti, camuflate 
în vase comerciale, adică un nou pas pe calea 

angajării totale a ţării în planurile agresive ame- 
ricane. Aceasta a făcut ca pînă şi „Elefteria“, or- 
ganul Uniunii de Centru să comenteze : „Nu vedem 
de ce trebuie să fim amestecați în probleme de 
înarmare nucleară, ba chiar mai mult să ne asumăm 
răspunderi şi obligaţii, căci dincolo de interesele 
occidentului și ale alianței stau existența și supra- 
viețuirea naţiunii noastre“, 

În general, Grecia pare să fi fost aleasă ca bază 
de provocări multiple, politice şi militare, față de 
țările socialiste.  „,„Mesimvrini“ explica alegerea 
prin „instabilitatea politică din Turcia, înclinarea 
spre stînga a Italiei, poziția ambiguă a Spaniei în 
conflictul franco-american“ 

Recent a început construirea pe insula Rhodos 
a unui puternic post de radio „Vocea Americii“, în 
valoare de 2000000 de dolari, menit să extindš 
propaganda războiului rece. În septembrie 1962 s-a 
efectuat în nordul Greciei cea mai mare manevră 
de debarcare a infanteriei marine americane şi a 
unităţilor engleze aeropurtate sprijinite de flota a 
şasea. Această operaţie denumită „Falltrap“ nu a 
adus, ce e drept, bucurii prea mari organizatorilor 
ei, ea dovedindu-se, cum au consemnat-o specia- 
liştii, cu totul iluzorie în condiţiile unui război 
atomic. Caracter provocator însă le-au avut cu 
prisosinţă atît această operaţie desfășurată la 
100 km de graniţa bulgară, cît şi manevrele con- 
comitente ale N.A.T.O., „„Expresul de sud“, care 
au avut loc tot în nordul Greciei, participînd la ele 
pe lîngă trupele americane, engleze, belgiene, gre- 
cești şi parașutiștii bundeswehrului vest-german. 
Obiectivul lor : „lovitura de surprindere dată ina- 
micului din nord“ şi prezenţa la manevre a gene- 
ralilor hitleriști Heusinger şi Speidel fac inutile 
comentariile. 

Se creează tot mai mult impresia că în cadrul 
împărțirii sarcinilor în N.A.T.0., Grecia potrivit 
acordului Dillon-Erhardt, a intrat într-un fel în 
sfera de interese a Germaniei occidentale. Intensifi- 
carea vizitelor reciproce ale oficialităților grecești și 


7 — Prin Grecia 97 


vest-germane, sprijinul direct oferit de R.F.G. 
Greciei în problemele de înarmare, materializat 
printr-o primă sumă de 8 000000 de dolari pen- 
tru 1963, protocolul al patrulea al tratatului de aso- 
ciere încheiat de Grecia cu Piaţa comună, care „dă 
dreptul de control R.F. Germane asupra acordurilor 
încheiate de Grecia cw acele teritorii germane asu- 
pra căreia R.F.G. nu exercită drepturi suverane“ 
(ceea ce înseamnă că Bonn-ul poate oricînd să se 
amestece în legăturile dintre Grecia şi R.D. Ger- 
mană), inaugurarea cu mare pompă la Atena a uria- 
şului cimitir german care adăposteşte o bună parte 
din cei 15000 de ocupanţi hitlerişti morţi în 
luptele cu partizanii greci, readuc la ordinea zilei 
un trecut mult prea dureros pentru ca grecii să nu 
tragă din el concluzii pentru viitor. 

Toate acestea fac ca propunerile guvernului 
nostru cu privire la stabilirea unei înţelegeri şi 
colaborări multilaterale între ţările balcanice și 
transformarea sud-estului Europei într-o zonă a 
păcii lipsite de arme atomice, de rampe și de baze 
militare străine, să fi găsit şi să continue să gă- 
sească un larg ecou în opinia publică greacă şi în 
rîndul oamenilor politici. Aceste propuneri au găsit 
un teren cu atît mai favorabil cu cît există exem- 
ple recente de solidaritate internaţională între po- 
poarele balcanice și în primul rînd între masele 
muncitoare din aceste țări. Încă la cea de a doua 
conferinţă internaţională ţinută în 1915 s-a hotărît 
ca partidele muncitorești, social-democrate şi uniu- 
nile sindicale din ţările balcanice să formeze Fe- 
deraţia balcanică muncitorească social-democrată. 
După primul război mondial a funcţionat o confe- 
deraţie balcanică în cadrul căreia, după cum spunea 
omul politic democrat grec Alexandros Papanasta- 
siu, reprezentanţii ţărilor balcanice se adunau „nu 
ca învingători şi învinşi după terminarea unui 
război, ci pentru a manifesta apropierea care exista 
între ei“. 

La 9 februarie 1934 s-a semnat la Atena între 
guvernul Gretiei, Romîniei, Jugoslaviei și Turciei 

un pact balcanic cuprinzind principiile unui tratat 
de securitate şi garanţie. Făuritorii lui principali 
au fost marii oameni de stat romînul Titulescu şi 
grecii Papanastasiu şi Venizelos. În Liga Naţiunilor 
reprezentanţii cei mai lucizi ai Romîniei şi Greciei 
au stat alături în încercarea de a închega un sistem 
de securitate colectivă. 

Cititorul nostru cunoaşte prea bine căldura cu 
care a îmbrățișat opinia publică greacă propunerile 
romiînești, ca să mai fie necesar să redau aici co- 
mentariile celor cu care am stat de vorbă. Există 
o mişcare largă „pentru înţelegerea balcanică“, 
avînd ca reprezentant din partea Greciei pe fostul 
ministru Stamati Mercuris, care a ţinut pînă la 
această dată trei întîlniri ale comitetelor balca- 
nice, dintre care ultima la Bucureşti. S-a ajuns, 
după aprecierea ziarului „To Vima“, la un acord 
unanim, amplu, în ce priveşte colaborarea ţărilor 
balcanice în domeniul comercial şi economic, pre- 
cum şi asupra schimburilor culturale, ştiinţifice, 
artistice şi sportive“, iar deputatul „Uniunii de 
Centru“ Kothris, membru al delegaţiei grecești, a 
considerat că „s-a făcut un mare progres pe calea 
spre triumful păcii în Balcani şi spre o colaborare 
mai strînsă între popoarele balcanice“. E drept că 
la întoarcerea sa în Grecia a fost exclus din partid 
de Papandreu... 

Şi totuși ideea ca atare cîştigă teren şi se poate 
transforma în curînd într-o mişcare capabilă să 
impună cercurilor conducătoare greceşti să-şi 
schimbe atitudinea potrivnică pe care au manifes- 
tat-o pînă acum. 

În orice caz, apropiindu-mă de Atena la termi- 
narea unei zile încărcate și pline de impresii, mă 
gîndeam că nu-i uşor să-ţi păstrezi echilibrul la 
trecerile acestea bruște de la o lume la alta: anti- 
chitatea clasică şi mizeria primitivă, huzurul „high 
life“-ului în umbra mortală a bazelor americane, 
încleştarea pe viaţă şi pe moarte din trecut şi 
prezent. 

PIREUL ROŞU 


De o parte şi alta se perindă zidurile fabricilor, 
depozite de materiale, maidane — periferie tipică 
de oraş industrial, făcînd o vagă legătură cu Atena, 
la care Pireul a fost alipit de curînd. Contopirea 
pare forțată, dar îşi găseşte în bună parte expli- 
cația în dorința guvernanților de a contrabalansa 
pozițiile deținute de forțele de stînga în „,Pireul 
Roşu“ prin voturile burgheziei şi a păturilor mij- 
locii predominante în Atena propriu-zisă. 

Dacă centrul Pireului e acela al unui mare oraș, 
lipsit, e drept, de strălucirea bulevardelor ateniene, 
în schimb periferia spre care cotim oglindeşte prin 
aspectul ei general viața grea a celor ce o locuiesc, 
a docherilor, marinarilor, constructorilor, textilişti- 
lor care formează ?/3 din populația de 400 000 de 
locuitori ai oraşului. Nu e „bidonville“-ul de la 
marginea marilor capitale occidentale, ci cartiere 
vechi muncitoreşti, cu străzi înguste, multe fără 
canalizare, cu căsuțe mici, intercalate cu locuri 
virane, rămase de pe urma bombardamentelor și cu 
case — căzărmi, vechi, ticsite, care-ţi amintesc de 
cartierul docurilor londoneze, cu prăvălii mici şi 
pieţe sărăcăcioase, cu populaţie călită şi sudată 
prin lupta neîncetată dusă în comun. Ca şi Griviţa 
Roşie a noastră, există şi în Pireu Cartierul Roşu 
— Kokinia — alături de alte cartiere, citadele pro- 
letare ca Trapeţona sau Keratini, care și pe timpul 
ocupaţiei hitleriste continuau să se considere pă- 
mînt al Greciei libere. Azi, din cinci deputaţi tri- 

miși în parlament din partea cartierelor muncito- 
rești ale Pireului, patru sînt membri ai E.D.A. 

Cotim şi iar cotim, trecem prin cartierele pito- 
reşti de pe lîngă port Trumba şi Kastella cu puz- 
deria de cafenele, mici restaurante şi taverne pline 
la orice oră de marinari de toate naţionalităţile, de 
pe vasele în trecere, urcăm o stradă lungă şi deodată 
din vîrful colinei Kastella se deschide în fața noas- 
tră întreaga panoramă a marelui oraş industrial, 
cu periferiile înecate în fumul fabricilor de ciment, 
de îngrășăminte, de sticlărie, cu portul uriaș ce se 
întinde de jur împrejurul peninsulei cu marginile 
adînc zimţate, pe care e situat Pireul. 

Refăcut după distrugerile mari suferite în timpul 
războiului, portul e tixit de vapoare şi se prelun- 
gește cît vezi cu ochii, cu cheiuri secundare, la 
care stau acostate vase de pescuit şi vaporaşe — 
abia aici îţi dai seama ce problemă încurcată re- 
prezintă comunicaţia cu cele 400 de insule locuite 
(din 2000 în total) ale arhipelagului grecesc, care 
şi-a trimis unităţile înaintate pînă în faţa Pireului. 

Noaptea e o privelişte minunată spre marea de 
lumini a Atenei și spre golful înstelat cu focurile 
multicolore ale vapoarelor. Mai ales cînd vasele 
arborează din politeţe, de ziua naţională a Greciei, 
„marele pavoaz“, iar noaptea aprind ghirlande de 
becuri strălucitoare, spectacolul e de-a dreptul 
feeric. 

Portul e într-adevăr mare. Nu e ca cel al New 
Yorkului sau al Londrei, nici măcar cît al Marsi- 
liei, şi totuşi pare parcă supra NE Dia Mi pentru 
mica Grecie. 

— 8 kilometri de cheiuri de-a lungul golfului 
Pireu propriu-zis, prelungiți cu alţi 3 kilometri ai 
golfului alăturat, Irakleos, 80 de macarale cu capa- 
citatea pînă la 100 de tone, șantiere navale şi 
docuri uscate putînd repara vase pînă la 50 000 de 
tone, o circulaţie de 14 000 de vase cu un tonaj total 
de 14 000 000'de tone, care sosesc și pleacă, descarcă 
și încarcă 6 500 000 de tone mărfuri și 2500 000 de 

pasageri anual, ne enumeră pe nerăsuflate domnul 
Nicolaidis reprezentant al căpităniei portului. 

Aparent, nu-i motiv de mirare: Grecia, cu cele 
1160 de vapoare, avînd o capacitate de 6 350 000 tone, 
ocupă locul al cincilea în lume în lista flotelor co- 
merciale, mult înaintea Franţei, R.F.G-ului, Italiei. 
Cum e flota, așa-i şi portul! Numai că-ți vine pe 
buze întrebarea cum de a ajuns tocmai Grecia să 
posede o flotă care comparată cu populaţia Statelor 
Unite, a Angliei sau a Japoniei este proporţional 
de 6—7 ori mai mare decît a acestora? Iar dacă 
mai afli, tot din statisticile oficiale, că această flotă 
á crescut de la 1955 încoace cu 250% ca număr de 
vase şi cu 500% ca tonaj, chiar începi să te mi- 
nunezi ! 

Reprezentantul căpităniei zîmbește. 

— Vedeţi că flota greacă nu e propriu-zis chiar 
greacă-greacă, deşi navighează sub pavilion grec. 
E de fapt flota armatorilor — printre cei mai mari 
din lume — greci ca naţionalitate. Se numesc 
Onassis, Niarchos, Andreadis şi posedă împreună 
peste 120 de petroliere. De fapt, dacă e să vorbim 
de flota aparţinînd armatorilor greci de pretutin- 
deni, apoi cu cele 1750 vase şi 14,5 milioane tone 
ale lor, ea ocupă locul al 3-lea din lume, imediat 
după tonajul flotei Angliei şi al S.U.A. 

— Şi cum de a ajuns Grecia să-şi dezvolte flota 
în ritmul acesta vertiginos? revenim noi la în- 
trebare. 

— Prin „repatriere“, prin apel la patriotismul 
lor, ne lămureşte însoţitorul nostru şi trece iar la 
statistică, arătînd prin aceasta că socotește subiec- 
tul epuizat. 

Ne-am lămurit ulterior singuri ce înseamnă acest 
apel la patriotismul armatorilor şi la mîndria de 
a arbora steagul elen pe catargele vaselor lor. Pa- 
triotismul nu l-a împiedicat pe „marele“ Aristote- 
les Onassis să-și poarte pînă de curînd întreaga 
flotă de petroliere sub pavilionul republicii Panama, 
stat cu taxe maritime dintre cele mai joase. Şi ar 
fi purtat-o și azi sub același pavilion, dacă n-ar fi 

fost în pericol să i se pună sechestru pe vase în 
cadrul unui uriaş proces judiciar de fraude fiscale 
ce i s-a intentat şi care a ocupat primele pagini 
ale ziarelor din întreaga lume, acum cîţiva ani. 

Apelul guvernului grec n-ar fi adus o singură 
șalupă sub pavilionul grec dacă nu li s-ar fi oferit 
armatorilor condiţii mai favorabile ca oriunde 
aiurea. Rolurile s-au împărţit: grecilor le rămîne 
satisfacția platonică de a se mîndri cu una din cele 
mai mari şi mai moderne flote comerciale din lume 
(60%/0 din vase au fost construite din 1955 încoace), 
iar marilor capitalişti apatrizi, greci cu numele, ve- 
niturile. Se mai spune că 50 000 de greci îşi găsesc 
slujbe ca ofițeri şi marinari pe vasele aparţinînd 
armatorilor greci, dar și le găseau oricum, sub orice 
pavilion ar naviga ele, pentru că marinarul grec 
e unul din cei mai nepretenţioşi din lume, iar sala- 
riul lui e în medie de 4 ori mai mic decît al celui 
american. 

Coborîm din maşină şi pornim să hoinărim puţin 
prin oraș. Imaginea vieţii omului simplu grec e mai 
apropiată aici de realitate decit aceea pe care o 
capeţi pe străzile centrale ale Atenei. La periferiile 
Pireului ești de partea cealaltă a fațadei şi nimic 
nu estompează racilele caracteristice unei ţări ca- 
pitaliste slab dezvoltate, racilele Romîniei noastre 
de dinainte de război. Ne oprim la vitrinele maga- 
zinelor sărăcăcioase frecventate de aceleaşi chipuri 
de femei obosite, care nu-și pot permite să tîr- 
guiască pe mai multe zile odată, trecem printr-o 
piață mică şi ne uităm ce cumpără gospodinele, 
raportăm la nivelul salariilor de care ne-am infor- 
mat în prealabil: 1600—1800 drahme lunar pentru 
un muncitor calificat, 800—1000 drahme pentru 
un vînzător comercial, 2000—4000 drahme tehni- 
cian cu calificare superioară sau inginer. Preţurile 
mărfurilor culese din vitrinele magazinelor de la 
periferie: pîinea 2,5—5  drahme kg, carnea 
28—100 drahme, untul 70 drahme, laptele 8 drahme, 
brinza de oi 25 drahme, ouă 1,2—1,5 drahme bu- 
cata, pantofi 150—450 drahme, metrul de stofă in- 

digenă 275—450 drahme, frigider 7500 drahme. 
Numai portocalele sînt ieftine: 6 drahme kilogra- 
mul, dar nimeni n-a rezistat încă pînă acum la un 
regim de portocale. Şi cresc încontinuu aceste pre- 
turi — după „To Vima“ ele au crescut cu 60% 
față de 1955. 

La prima vedere s-ar părea că cu greu se poate 
face faţă, chiar dacă vorba grecului: „sînt 40 de 
furculițe în casă pentru o singură măslină“. Dar 
femeia de regulă nu cîştigă (sînt destui șomeri 
bărbaţi ca să nu fie angajate femei), chiria unui 
apartament cu două camere se ridică la 800 drahme 
pe lună, rezultat al unei teribile crize de locuinţe. 
În toată ţara, afirmă președintele Uniunii arhitec- 
ților greci, Biţios, pentru asigurarea condiţiilor 
elementare de locuit sînt necesare 500 000 de lo- 
cuinţe. E o racilă care a fost lăsată să se învechească 
atita, încît rezolvarea ei la nivelul minimal ar ne- 
cesita suma fantastică de 830 000000 de dolari. 
Nici vorbă de medicaţie gratuită generală, de şco- 
larizare gratuită, sau măcar de acele cuceriri sociale 
ale oamenilor muncii care asigură un standard de 
viață relativ mai ridicat muncitorilor din ţările 
capitaliste dezvoltate. Şi în plus, sistemul de impo- 
zite cuprinde 80% impozite indirecte şi numai 
20°/ directe, proporţionale cu veniturile. M-am in- 
teresat cam la cît trebuie să se ridice venitul unei 
familii obișnuite cu 4 copii pentru a putea duce o 
viață modestă, dar totuşi normală, şi răspunsul una- 
nim a fost: în jurul a 5000 de drahme. Cu salariile 
arătate mai sus, familiile muncitoreşti trăiesc într-o 
singură cameră şi se hrănesc cu fasole, măsline, 
peşte uscat şi cartofi. 

În afară poate de Spania şi Portugalia, Grecia 
este ţara din Europa cu cele mai ascuţite contraste 
între bogăţie şi sărăcie, „ţara — cum o caracteri- 
zează „Le Monde“ — în care cei bogaţi sînt mult 
prea bogaţi, iar cei săraci sînt mult prea săraci“, 
țara în care cei ce muncesc pot să se considere 
fericiți că nu fac parte din cei 244000 de şomeri 
totali de la oraşe. După aprecierea ziarului „Elef- 

teria“, la această -cifră trebuie adăugaţi încă cel 
puţin 300 000 de şomeri din agricultură. În Pireu, 
cu cei 12 000 de marinari fără lucru, şomajul pare 
mai vizibil decit în Atena, mai ales cel din rindul 
marinarilor ce se string dis-de-dimineaţă grupuri, 
grupuri în faţa sediilor societăţilor de navigaţie 
sau în jurul cafenelelor unde obișnuiesc să vină 
misiții care angajează echipajele pentru vase. 
Situaţia marinarilor şi a transportului maritim 
s-a agravat şi mai mult de cînd guvernul grec 
a interzis printr-un decret transportul mărfurilor 
destinate Cubei de către vasele greceşti care asigu- 
raseră pînă atunci 25% din volumul total al acestor 
transporturi. Şi aceasta, în condiţiile cînd capaci- 
tatea nefolosită din cauza crizei se ridica la începu- 
tul acestui an la 730000 de tone! 

Situaţia şomajului, în loc să se îmbunătățească, 
se înrăutățeşte. Numărul persoanelor salariate a 
rămas acelaşi din 1959 încoace — 3400000 — în 
timp ce populaţia creşte cu peste 80 000 pe an. Pu- 
tem să ne dăm seama de importanţa numărului 
şomerilor dacă ne gîndim că la populaţia S.U.A. 
aceasta ar fi însemnat 4000000 de șomeri, cu 
corectivul că această cifră n-ar fi reprezentat pen- 
tru S.U.A. decît 6% din numărul salariaților, iar 
pentru Grecia, înseamnă 23,6% din populaţia ei 
activă ! ETA 

Însoţitorul meu consideră numărul real al şome- 
rilor drept mai mare — în evidenţa oficiului de 
plasare nu sînt înscrişi decît membrii concediaţi ai 
Asigurărilor Sociale, iar cei 30—40 000 de tineri 
care absolvă în fiecare an liceul sau termină servi- 
ciul militar şi nu găsesc de lucru nu sînt menţionaţi 
nicăieri. Şi-mi povesteşte următoarea anecdotă : 

— Ajutor! cheamă cineva la telefon în timpul 
unei inundaţii. Stau pînă la glezne în apă! 

— Pînă la glezne? Şi ce vezi alarmant în asta ? 

— Nimic deosebit, doar că sînt la etaj! 

Întrebarea lui : Ce se petrece cu șomerii de la par- 
ter şi subsol, cu cei ce nu se consideră șomeri fiindcă 
mai găsesc din cînd în cînd de lucru ocazional și 


105 


cu cei ce au renunțat să se mai zbată fiindcă au 
pierdut orice speranţă să capete o slujbă ? 

Toate acestea fac ca venitul mediu pe cap de lo- 
cuitor să se ridice în 1962 abia la 27 de dolari pe 
lună (1/3 din venitul mediu pe locuitor al ţărilor 
făcînd parte din Piaţa Comună și cam !/s din cel 
al locuitorului Statelor Unite). Trebuie însă puse 
la socoteală veniturile burgheziei, chiaburimii şi ale 
vîriurilor administrative. Includerea patronilor în 
socoteală ridică, bunăoară pentru Atena, media ve- 
nitului pe cap de locuitor la 84 de dolari pe lună. 
De partea cealaltă sînt milioanele de familii țără- 
nești, cu un venit reprezentind abia !/3 din cel al 
unui muncitor. 

Este explicabil de ce 1/3 din populaţie a fost de- 
clarată „săracă“ cu ocazia recensămîntului, de ce în 
majoritatea ţării clădirile se construiesc în bună 
parte cu roaba, mistria și cărămizi cărate pe spate, 
de ce se înmulţesc rapoartele autorităţilor școlare 
cu privire la copiii şomerilor care leșină de foame în 
timpul lecţiilor. Ce se petrece în orășelele de pro- 
vincie se poate deduce din expunerea mitropolitului 
Dimitriadis publicată în „Aneksartitos Tipos“, cu 
privire la cele văzute de dînsul în oraşul Volos din 
Tesalia : „Am vizitat o maghemiţă de 2,5X2,5 m. 
În ea trăia o mamă greu bolnavă, un tată orb și 
tuberculos şi doi copii paralizați. Era un tablou zgu- 
duitor al mizeriei și sărăciei. Vă asigur că întor- 
cîndu-mă acasă după astfel de vizite resimt un sen- 
timent de rușine pentru sărăcia poporului meu.“ 

„Soarta proletariatului grec, atît cel urban cit şi 
cel rural, e demnă de milă“ — apreciază „Gazette 
de Lausanne“, care continuă : „pînă şi Confederaţia 
Internațională a Sindicatelor Libere și-a exprimat, 
în urma unei anchete efectuate, îngrijorarea faţă de 
creșterea șomajului şi a criticat aspru politica socială 
dusă în Grecia“. 

E greu să nu-ți dai seama fiind în Grecia cît de 
adincă e nemulțumirea maselor. Muncitorimea greacă 
mai ales, cu puternicele sale tradiţii de luptă de 
clasă, exasperată de ofensiva neîntreruptă economică 

şi politică a marelui capital monopolist, de șomajul 
masiv, endemic, ameninţată în însăși fiinţa ei de ur- 
mările aderării Greciei la Piaţa comună, este în con- 
tinuă fierbere. / 

Nu e vorba numai de marile acţiuni urmate de 
lupte acerbe de stradă, ca demonstraţia celor 10 000 
de constructori pe străzile Atenei soldată cu 100 de 
răniţi, sau aceea din octombrie 1962 a acelorași mun- 
citori constructori terminată cu un bilanţ de 38 de 
răniţi, ci de o luptă sistematică, care cuprinde mase 
tot mai largi de muncitori. Numărul greviștilor a fost 
în 1960 de 400 000, în 1961 de 513 000, în 1962 de 
800 000. 

Totuși nu s-ar putea spune că în mișcarea sindi- 
cală lucrurile stau prea bine. Și aici urmele războiu- 
lui civil care a dus la distrugerea organizaţiilor sin- 
dicale și a cadrelor lor și la instaurarea controlului 
guvernamental asupra organizaţiilor muncitorești se 
fac simţite. Abia jumătate din numărul salariaţilor 
sint sindicalizaţi. Mult timp, în fruntea organizațiilor 
sindicale s-au aflat şi elemente numite de guvern şi . 
elemente reformiste, care au supus la diverse şicane 
sindicatele progresiste, au urmărit frînarea acțiunilor 
de luptă revendicative, tocirea caracterului combativ 
de clasă. În 1959, de exemplu, Confederaţia Gene- 
rală a Muncii a dat indicaţii să nu se serbeze 1 Mai 
decît „formal“ fiindcă coincidea cu vinerea Paştilor. 

Forţele democrate au izbutit însă să menţină 
C.G.M. ca unică centrală sindicală, să impună trep- 
tat reprimirea unor sindicate excluse în trecut pen- 
tru motivul de a fi „comuniste“ (al electricienilor, 
minerilor, lucrătorilor din fabricile de tutun, tipogra- 
filor etc.), să înfrîngă pe reprezentanţii reacţiunii 
care amenințau, în cazul cînd vor pune mîna pe con- 
ducere, „să curețe sindicatele nu numai de elemente 
comuniste, ci şi de toţi cei ce sînt nemulţumiţi de 
politica guvernului“. Lucrurile sînt încă departe de 
a fi limpezite, dar se simt în mișcarea sindicală pro- 
grese care îndreptăţesc o privire optimistă asupra 
viitorului ei. 

Să revenim însă la problemele economice ale țării. 
Exemplul economiei Greciei este printre cele mai 
interesante și mai pline de învățăminte pentru soarta 
unei țări mici ai cărei conducători au legat-o din 
motive politice de marii rechini imperialiști din 
vest. 

Grecia n-a fost niciodată o ţară bogată. Îi lipsește 
petrolul (abia în acest an s-au descoperit unele urme 
de petrol la Klisura), gazele, unele minerale, lemnul. 
Cu toate acestea să nu uităm că Grecia ocupă primul 
loc în lume în ceea ce privește zăcămintele de az- 
best, al doilea loc ca zăcăminte de nichel, unul din 
primele locuri în ceea ce priveşte bauxita, calcarul, 
marmora, piatra ponce. Zăcămintele de fier sînt mai 
mari decît acelea ale Germaniei, Franţei și Angliei, 
există mult cromit, surse de energie hidraulică, lig- 
nit, iar condiţiile solului, departe de a fi favorabile 
peste tot, se pretează totuși foarte bine la unele cul- 
turi preţioase. Aceste resurse naturale exploatate cu 
metode ştiinţifice moderne pot, pe baza unei orien- 
tări lucide a economiei naţionale, să asigure Greciei 
un loc onorabil în mozaicul extrem de divers și 
multilateral al economiei, mondiale — desigur cu 
condiția de a porni de la interesele poporului grec 
ca suprem criteriu. 

În felul în care se prezintă însă azi situaţia, ea 
poate trezi îngrijorare. Grecia continuă să ocupe unul 
din ultimele locuri din Europa în ceea ce privește 
dezvoltarea industriei prelucrătoare și energetice, 
96%/ din minereurile exploatate sînt exportate în 
stare brută, producţia de oţel și fontă este abia la 
începuturile ei, consumul de energie electrică re- 
prezintă pe cap de locuitor 280 kw/h (față de 
530 kw/h pentru țara noastră). Industria greacă nu 
intră decît cu 27%/0 în componenţa venitului naţio- 
nal, față de 54% pentru R. P. Romînă, iar agri- 
cultura nu poate satisface decît 3/4 din necesităţile 
în produse alimentare. 


— Şi care sînt perspectivele ? a fost întrebarea pe 
care am pus-o tuturor celor care prin poziţia lor 

litice ale ţării. 

Răspunsurile au fost diferite, variind după un dia- 
pazon foarte larg. Au reieșit din comentarii unele | 
aspecte istorice, specifice greceşti, care şi-au pus am- 
prenta pe viaţa economică a ţării. În primul rînd 
este marele rol pe care l-a jucat și-l mai joacă ca- | 
pitalul comercial, speculativ, strîns împletit cu ca- | 


i 
erau în contact direct cu realitățile economice și po- | 


pitalul străin. Comerţul grec în trecut era mai dez- 
voltat decit baza sa naţională restriînsă, pe care o 
reprezenta micul stat grec rezultat din revoluţia din 
1821. Rădăcinile lui se trag încă din bogatele colonii 
greceşti şi din capitalul cămătăresc răspîndit în în- 
tregul bazin mediteranean și orientul mijlociu pină 
în India. Afacerile cu transportul maritim din timpul 
celui de-al doilea război mondial, acoperirea pe un 
preț de nimic, datorită inflaţiei, a datoriilor dinainte 
de război, speculaţia deșănţată în timpul haosului ce 
a urmat războiului, în sfîrşit sumele uriaşe ră- 
mase în buzunarele marilor capitaliști greci din 
cele 3 500 000 000 de dolari pompaţi de americani în 
Grecia pe baza doctrinei Truman în anii cînd aceștia 
socoteau că ţara le scapă din mînă, iată baza îmbo- 
găţirii colosale a oligarhiei grecești. 

Drept exemplu tipic de îmbogăţire rapidă poate 
servi binecunoscutul armator Niarchos. Înainte de 

cel de-al doilea război mondial avea în proprietate 
un singur vas, care a fost scufundat în primele zile F 
ale războiului. Cu suma primită drept despăgubire -OE 
pleacă în S.U.A., unde cumpără trei vase. Acestea 

sînt scufundate la rîndul lor, dar din despăgubirile 

americane și din beneficiile de pe urma frahtului, 

Niarchos se alege cu alte 7 vase, care reprezentau 

flota sa la ieșirea din război. Azi, acest magnat fi- l 
nanciar are o flotă de 69 de vase — printre care 
superpetroliere de cîte 100000 de tone. Legătura 
acestui capital uriaş investit în flotă cu economia 
grecească rămîne desigur foarte vagă. Niarchos ope- 
rează pe plan mondial și buna lui stare este în func- 
ție de conjunctura petrolului din întreaga lume. 

Interesant este şi cazul unui mare capitalist au- 
tohton, răsărit pe solul Greciei. Mi s-a oferit prilejul 
să vizitez marea filatură ,„P.P“ (Piraiki-Patraiki). 
Alegerea întreprinderii n-a fost întimplătoare. Fila- 
tura, una din cele cinci întreprinderi textile concen- 
trate la un loc, folosind un total de 4 000 de munci- 
tori, este tot ce poate fi mai modern, e drept, însă, 
fără nimic grecesc în ea, în afară de bumbac: ma- 
şini străine, adunate cam de peste tot din Europa, 
cadre de tehnicieni formaţi în străinătate şi un ritm 
de muncă bazat pe un grad de deprindere și de re- 
flexe condiţionate, tipic american. 

Nu e de mirare că beneficiul net al filaturii, după 
spusele șefului serviciului de relaţii publice, s-a ridi- 
cat în 1961 la peste 1 000 000 de dolari la o producţie 
de. 16 000 000 de dolari. Intenţia celui care ne-a în- 
soțit la vizitarea fabricii nu se rezuma însă la do- 
rinţa de a ne arunca praf în ochi. Am înțeles-o din 
primele cuvinte ale interlocutorului nostru, de cum 
am terminat cu partea amabilităţilor și am lăsat din 
mină paharele de coniac cu care am închinat în să- 
nătatea noastră reciprocă. 

— Vedeţi dumneavoastră, se discută și la noi în 
țară, şi în afară, mult despre comerțul exterior grec 
şi despre perspectivele noastre economice în cadrul 
Pieței comune. Vă asigur, pe baza experienţei noas- 
tre proprii, că integrarea nu este de loc o sperietoare 
şi dacă vom şti să ne orientăm bine și să facem efor- 
turile de echipare necesare, poate să se dovedească 
un proces nedureros, ba chiar cu folos și pentru noi, 
şi pentru ceilalţi. Iată! Şi începu să ne înşire cifre 
din care rezulta că producția fabricii e în creştere 
continuă, că piaţa Europei occidentale reprezintă 
pentru semifabricatele textile greceşti un debușeu ce 
va deveni pe an ce trece tot mai larg, că Stratos, di- 
rectorul general al societăţii, a prevăzut 30 000 000 
de dolari pentru dublarea capacităţii lui P.P., la care 
se adaugă alţi 3 000 000 de dolari împrumut ce i-au 
fost promise de banca de export-import. 

Nimic de zis, cifrele sînt impresionante şi tonul 
concluziei — „orice alt industriaș grec ar putea urma 


110 


cu același succes calea indicată de PP.! În sănăta- 
tea dumneavoastră, domnilor !“ — vădea hotărire și 
optimism.. 

— Bine, dar concurența filaturilor occidentali ? 
avansează unul din noi. 

Omul mătură cu un gest al mîinii obiecția. 

- — Cu maşini moderne şi cu costul mîinii de lucru 
pe jumătate cît cea din vest sîntem imbatabili. 

— Dar maşinile devin tot mai complexe. O să pu- 
teți să le înlocuiți la timp? 

— Ei, în industria textilă progresele nu sînt chiar 
atît de rapide. Cere și va mai cere o foarte mare can- 
titate de muncă umană. Iar pe cei din Piaţa comună 
concurenţa îi împinge spre industria grea, chimică, 
automatizată, care pretinde o calificare înaltă. Cu noi 
le vine greu să concureze. 

— Deci economia greacă se va concentra de acum 
încolo pe industria ușoară, textilă, de îmbrăcăminte ? 

Omul nici nu încearcă să nege ceea ce nouă, obiş- 
nuiți cu ideea industrializării, ne pare o erezie. 

— Desigur. Forţa de muncă ne prisosește, nu ştim 
ce să facem cu ea. 

— Mda... şi bumbacul de unde-l veţi obţine? 

— Din reconversiunea agriculturii de la grîu la 
bumbac. Probabil vom dubla suprafaţa ocupată de 
această cultură şi vom mecâniza producţia pe nina 
deri mari. 

— Şi ţăranii rămași de 'prisos ? 

__— Ei, o bună parte va pleca ca și acum să mun- - 
cească în străinătate, o oarecare parte îşi va căuta de 
lucru în oraş.. 

— Și restul? 2 
„ Omul dă din cap şi, zîmbind afabil, e bra- 
tele... 

— Restul nu ştiu, vom vedea. Se va TEA într-un 
fel şi problema lor. Nu sîntem mari economişti, nu-i 
aşa.? În sănătatea dumneavoastră, domnilor ! Ei, cum 
v-a plăcut fabrica ?... 

Da, cam astea-s perspectivele. De la 1 titanii 
1962 Grecia e membru asociat al Pieţii comune. De- 
sigur,- renunţarea imediată şi necondiționată la ba- ' 

rierele vamale care-i protejau pînă acum economia 
națională ar echivala cu intrarea pe nepregătite în- 
tr-o cușcă cu tigri înfometați. I s-au acordat termene 
de reajustare menite să permită supraviețuirea ma- 
rilor întreprinderi capitaliste de genul P.P, dospirea 
pe drojdia salariilor joase greceşti a filialelor mari- 
lor monopoluri străine care au şi început să invadeze 
Grecia şi reprofilarea în interesul aceloraşi mari mo- 
nopoluri a producției de materii prime. lar pe plan 
politic : „umbrela atomică“ și asigurarea intervenţiei 
împotriva „atacului dinafară“ — prezumție ipotetică 
— şi a „subversiunii dinăuntru“ — ipoteză reală. 

— Economia greacă este inadecvată, dezorganizată 
— aprecia deputatul pe plajă — nevoită pentru a se 
apăra de concurenţa ţărilor vest-europene dezvoltate, 
să urce tarifele vamale la unele produse pînă la cota 
de neînchipuit de 2800%/0, ceea ce o sufocă. „Economia 
profilactică“, ironiză el. 

Întegrarea economiei greceşti în organismul supra- 
național al Pieţii comune, ar avea, după părerea lui, 
darul să stimuleze pe producătorii greci, sub ame- 
nințarea falimentului, să-și facă întreprinderile ren- 
tabile. Şi mai este un moment pe care zîmbind mi 
l-a sugerat tot el : „Grecia ar putea fi o ocazie pen- 
tru americani şi englezi de a pătrunde prin ușa din 
dos pe piaţa celor 6 din care încearcă să-i scoată De 
Gaulle“. Am întîlnit ulterior ideea, -oficializată, 
în declaraţia lui Papaliguras, fostul ministru al coor- 
donării economiei naţionale din guvernul lui Cara- 
manlis : „Oricine face investiţii în Grecia, va avea 
prilejul de a exporta în mod liber în direcţia bogatei 
regiuni a Pieţii comune, dar va fi ocrotit, pînă la 
un punct, față de importuri din aceste ţări. Oricine 
investeşte în Grecia, obține acces la Piaţa comună și 
acces prin ușa cea mai bună“, 

Lichidarea barierelor vamale exterioare ale Pieţii 
comune față de Grecia în schimbul reducerii trep- 
tate a taxelor vamale greceşti, pînă la desființarea 
lor totală în decurs de 15 ani, poate reprezenta pe 
moment o oportunitate economică valabilă pentru 
marii capitalişti greci, care speră ca, bazîndu-se pe 

Funeraliile deputatului de Pireu 
G. Lombrakis asasinat la Salonic 


Flota a 6-a revine la bază: 


Măgăruşii pe.şoseaua modernă turistică 


Prova lumii — Capul Sunio: 


Rămăşiţele Sanctuarului Eleusis. 


costul scăzut al miîinii de lucru, să reziste concuren- 
tei, ba să-și deschidă și noi debuşeuri pe uriașa piață 
de 170 000 000 de consumatori ai Pieţii comune. Pen- 
tru rest, pentru cei ce nu fac parte din cele 500 de 
familii, care stăpinesc economia greacă, Dumnezeu 
cu mila, că la monopcluri milă nu găsești. „E un 
joc riscant, dar merită să-l joci“, comentase într-o 
discuţie unul din directorii fabricii de ţigări „Papa- 
stratos“ din Pircu. Toţi se refereau însă la sprijinul 
politic extern, unii m=i rezervaţi, apreciindu-l ca un 
element important, alţii, pe faţă, ca hotăritor. Acest 
sprijin politic însă este în bună măsură legat de apă- 
rarea investiţiilor străine în Grecia, investiţii care la 
rîndul lor sînt stimulate de „stabilitatea politică in- 
ternă“ realizată de guvernanţi prin mijloacele bine 
cunoscute. 

Numai că intenţiile și raționamentele capitaliștilor 
şi politicienilor greci pot fi oricît de departe văză- 
toare, dar să nu coincidă cu interesele imediate ale 
marilor monopoluri din vest, care nu pot rezista mi- 
rosului banului și avînd victima la dispoziția lor, nu 
pot să nu se apuce să rupă bucăţi din ea tot repe- 
tînd ce bine ar fi să mai crească și să se mai îngrașe. 

Aceasta e perspectiva care îngrijorează pe unii 
oameni de afaceri lucizi. 

„Asocierea creează mari pericole pentru Grecia, a 
declarat directorul «oficiului de dezvoltare indus- 
trială a Greciei» într-un interviu acordat ediţiei pa- 
riziene a ziarului «New York Times». Dacă această 
țară nu reușește să adapteze economia sa celei euro- 
pene, poporul și capitalurile ei vor fi obligate să emi- 
greze. Productivitatea trebuie să crească, altminteri 
Grecia va fi depopulată.“ 

Invazia de agenţi ai monopolurilor americane şi 
vest-europene, purtători ai diferitelor oferte în ce 
privește plasarea de capitaluri în Grecia, a pornit și 
continuă din plin. În aceasta, ei nu fac decit să dea 
curs invitaţiilor insistente ale autorităţilor greceşti. 
Suplimente speciale ale lui „New York Times“, „Le 
Monde“ și ale altor jurnale occidentale influente au 
fost consacrate condiţiilor oferite de Grecia pentru 

investiții străine, a fost creat un organ special de sti- 
mulare a investiţiilor străine („Industrial develope- 
ment corporation S.A.“) cu un capital de 40 000 000 
de dolari, menit să studieze și să elimine cu ajutorul 
guvernului orice piedici ce ar sta în faţa pătrunderii 
capitalului străin în economia greacă. Purtătorii 
de cuvînt ai cercurilor conducătoare grecești se iau 
la întrecere în descrierea în culorile cele mai vii a 
condiţiilor oferite monopolurilor străine. 

„Grecia este ţara care oferă condiţiile cele mai 
avantajoase investiţiilor de capitaluri străine“, de- 
clară Helmis, directorul Băncii Naţionale. 

„Investiţiile străine fac obiectul unui regim în- 
tr-adevăr privilegiat atît din punct de vedere fiscal, 
cit şi al posibilităţii repatrierii capitalului şi a bene- 
ficiilor“, scrie purtătorul de cuvînt al cercurilor gu- 
vernamentale grecești în pagina economică a lui „Le 
Monde“, cumpărată ca pagină de reclamă. 

„Mari posibilităţi sînt create pentru investiţiile 
capitalului particular american în Grecia“, a declarat 
Caramanlis în „New York Times“. 

„Industria particulară vest-germană este deosebit 
de potrivită pentru a satisface necesităţile urgente 
de investiţii ale Greciei datorită bunei cunoașteri a 
țării“ — afirmă Papaliguras, ministrul coordonării 
economiei, stîrnind în auditoriul grec amintiri nu 
prea plăcute în legătură cu condiţiile în care nemţii 
au avut ocazia să cunoască atît de bine Grecia. 

Pe cit de liniștitoare și de ademenitoare sînt astfel 
de declaraţii pentru monopolurile străine, pe atît de 
alarmante sînt ele pentru întreprinzătorii greci, care 
în situaţia creată preferă în general operații specula- 
tive pe termen scurt, și în primii doi ani ai „planului 
cincinal“ grec (1959—1964) nu au efectuat nici 50%/0 
din investiţiile prevăzute pentru sectorul industrial. 
Rezultatul — vorba lui „Time“: „cînd răsfoiești 
anuarul industriei grecești parcă ai în față volumul 
„Who's Who“ al business-ului internațional“. 
„Krupp“ (R.F.G.) — cărbune, „Pirelli“ (Italia) — 
chimie, „Ammonia Casale-Uhde“ (Italia — R.F.G.) — 
îngrăşăminte, „Pechiney“ (Franța) — chimie, „Rey- 

nolds Metals“ (S.U.A.) construieşte o uzină de alu- 
miniu lîngă Delfi, „Dow Chemical“ (S.U.A.) o fabrică 
de polystyren la Lavrion, „Kennecott Copper“ 
(S.U.A.) exploatează zăcăminte de azbest de la Ka- 
jani din Macedonia. Urmează „Chrysler“, „Kaiser“, 
„Benz“, „Philips“, „Siemens“... 

Producţia pe ansamblu crește cu cca 6—7%o pe an, 
dar poporul grec nu e proprietarul acestor întreprin- 
deri, nu poate hotărî profilul lor, și nici soarta pro- 
duselor. Importanta rafinărie de la Aspropyrgos, în 
valoare de 450 000 000 de dolari și cu o capacitate 
de 1700000 de tone, este exploatată de „Hellenic 
Petroleum Refinery Company“, în spatele căreia stau 
societăţile „Socony Mobil Oil Co“ şi „Hydrocarbon 
Research Inc“, ambele americane. De fapt, multimi- 
lionarul american de origină greacă Tom Pappas în 
asociaţie cu marele armator grec Niarchos sînt stă- 
pînii rafinăriei. Pappas își vinde produsele petroli- 
fere în Grecia la un preţ mai mare cu 30% decît 
cel de pe piaţa internaţională și reacţia se produce 
în lanţ. Industria de ciment, atîta timp cît folosea 
petrolul ieftin, de 11—12 dolari tona, putea rezista 
concurenței pe pieţele străine. Acum, cu tona de 
combustibil plătită cu 19 dolari, exportul de ciment 
a încetat, iar în condiţiile Pieţii comune fabricile 
grecești de ciment se vor închide probabil cu totul. 

Ca să dau un exemp-u în ce măsură aceste între- 
prinderi pot fi considerate greceşti, am ales cazul nu 
al vreunei societăţi americane sau vest-germane, ci 
tocmai al „marelui patriot“, „binefăcătorul“, priete- 
nul personal al lui Caramanlis şi al regelui, marele 
magnat Stavros Niarchos, de care am pomenit mai 
sus. 


Niarchos amenajase în apropiere de Pireu, la g^a- 


lele muntelui Aegaleos, aproape de locul de pe care 
Xerxe a privit bătălia de la Salamina, un șantier 
naval uriaș, în valoare de 30 000 000 de dolari. Aci 
se puteau construi vase de 35 000 de tone, iar în 
perspectivă de 65 000 de tone. Cînd am trecut pe 
lîngă el, tocmai se terminau două vase de 26 000 și 
respectiv 22 000 de tone, cele mai mari ce au fost 

construite pină acum în Grecia, botezate patriotic 
„Regele George“ şi „Regina Frederika“, dar aparțţi- 
nind desigur tot armatorilor particulari. 

“Bătălia care s-a dezlănţuit recent între acest 
Niarchos şi un alt mare armator, industriaş şi 
bancher grec, Stratis Andreadis, este după re- 
marca ironică a lui „Newsweek“ mai importantă 
pentru Grecia de azi decit bătălia de la Salamina. 
Totul a pornit de la intenţia lui Andreadis de a 
construi un şantier naval la fel ae mare tot lingă 
Pireu, la Eleusis. Motivul avansat: cu salarii de 
2 pînă la 5 dolari pe zi pentru un tehnician cali- 
ficat, le rămîne loc pentru amîndoi să concureze 
cu orice şantier străin. Niarchos însă vrea să 
culeagă singur caimacul şi ameninţă că, în cazul 
cînd nu i se asigură monopolul construcţiilor de 
vapoare, va muta întregul şantier care poartă nu- 
mele patriotic de „,Şantierele navale elene“ tocmai 
în Maroc, cu specialiştii greci cu tot. Drept argu- 
ment i-a servit exemuplul celui de al treilea ar- 
mator de avengură mondială, Aristoteles Onassis, 
care a fondat cu o parte din veniturile sale socie- 
tatea de navigaţie aeriană grecească „Olympic 
airways“ şi acum, folosindu-se de monopolul ab- 
solut asupra comunicaţiilor aeriene ale Greciei, a 
pretins şi a obţinut de la guvern o subvenție per- 
manentă. 

E greu să ai iluzii după toate acestea asupra 
caracterului grecesc al marilor întreprinderi şi în 
subsidiar asupra patriotismului marilor rechini ca- 
pitaliști, greci de origină. 

Este limpede că în societatea unor astfel de re- 

chini majoritatea întreprinderilor greceşti realizate 
` în trecut din investiţiile burgheziei naţionale nu 
au altă perspectivă decît de a fi înghiţiie. 

Cît despre muncitorii greci, dacă nimic nu se 
va schimba în ţară, vor continua să-şi vîndă forţa 
de muncă pe nimic, pentru a-i îmbogăţi pe capita- 
liştii străini şi pentru a permite marilor monopoluri 
să ducă cu ajutorul mărfurilor ieftine produse de 
filialele lor greceşti un război crunt de concurentă 


116 


pe piaţa celor şase şi în afara ei. Vorba lui „Time“: 
„plătina cu 50 cenți ora un tehnician grec de 
înaltă calificare, poţi să te îmbogăţeşti chiar vin- 
zind becuri arse.“ 

Bine, dar cum stau lucrurile cu ajutorul ame- 
rican? se poate întreba cineva. 

În primul rînd, acest ajutor este legat direct de 
cheltuielile militare, şi e interesant de văzut cum 
pe măsură ce Grecia se lasă prinsă tot mai mult 
în mrejele N.A.T.O., eforturile ei pe linia militară 
- cresc, iar „ajutorul“ american scade. În limbajul 
cifrelor, aceasta arată cam aşa: În timp ce chel- 
tuielile militare ale Greciei au trecut de la 
80 000 000 de dolari în 1952 la 190 000000 de do- 
lari în 1962, ajutorul S.U.A. „în sprijinul bugetului 
de apărare“ a scăzut în acelaşi răstimp de la 
50 000 000 de dolari la 18 000 000, adică de la 60/0 
cît reprezenta la început din cheltuielile militare 
ale Greciei a ajuns la mai puțin de 10%! 

Azi, cheltuielile militare ale Greciei însumează 
aproape 50%/0 din bugetul ei, întrecînd de 10 ori 
bugetul pentru sănătate şi asigurările sociale şi 
ajungînd să reprezinte 6% din venitul naţional, 
proporțional mai mult decît a oricărei ţări din 
N.A.T.O., în afara principalelor 4 puteri ale blocu- 
lui: S.U.A., Anglia, Franţa, R.F.G. 

Dacă raportăm însă pe cei 160000 de: militari 
cît numără armata Greciei la numărul salariaţilor, 
constatăm că în procente această cifră reprezintă 
6,20/0 faţă de numai 2,2% pentru R.F.G., 2,5% 
pentru Anglia şi 5,4% pentru S.U.A. cu armata lor 
enormă care împinzeşte tot globul!  Economiştii 
greci afirmă că reducerea cheltuielilor militare ale 
Greciei măcar la nivelul celor ale Italiei ar per- 
mite mărirea investiţiilor cu 30%. Perspectiva 
participării la „forţele multilaterale“ ale N.A.T.O., 
ar urca însă, după cum subliniază ziarul ;,Elefte- 
ria“, bugetul militar al Greciei cu alte 60 000 000 
de dolari în viitorii zece ani. Această sumă, adaugă 
ziarul, este vădit peste puterile ţării. 

„Kathimerini“ își exprimă pe bună dreptate, în- 
grijorarea cînd spune că: „nu este de ajuns ca o 
ţară să aibă un efectiv militar suficient şi să facă 
sacrificii... este necesară o împărţire mai echili- 
brată a poverilor pentru apărarea comună, în sen- 
sul că trebuie ţinut seamă şi de cerinţele de îm- 
bunătăţire a nivelului de trai al poporului grec“. 
Articolul se referă în mod străveziu la alternativa 
„terenului propice pentru subminarea de către co- 
munişti a ideii alianței“ (N.A.T.O. n.a.). 

Ori „ajutorul“ are tocmai scopul precis de a nu. 
permite ca mixtura politică grecească să dea în 
clocot. E ca firicelul de apă rece pe care-l torni 
în cafeaua pe cale să dea în foc. Torni puţin, te 
opreşti, mai torni iarăşi. Clocotul se potoleşte pu- 
ţin, apoi începe iarăşi. 

Un aspect oarecum anecdotic prezintă şi atitu- 
dinea contradictorie a guvernanţilor greci care, 
cum o remarcă cu maliţiozitate  „,Sud-Deutsche 
Zeitung“, pe de o parte-protestează atunci cînd 
Turcia capătă un ajutor american suplimentar şi 
cer un tratament egal, iar pe de altă parte încearcă . 
să convingă pe toată lumea că Grecia de astăzi 
a ajuns la punctul suprem al iipzerităţii eco- : 
nomice. 

Situaţia în comerţul exterior grec nu face decît 
- să oglindească realităţile economiei naţionale. În 
1939 exportul acoperea 69%/0 din import. Azi, el 
acoperă abia 1/3 din importul de 740000000 de 
dolari şi continuă să se bazeze în proporţie de 
95%, pe materii prime şi de peste 80% pe produse 
agrare a căror valoare scade continuu. Deocam- 
dată, deficitul se compensează în parte prin pro- 
dusul frahtului maritim, prin turism şi prin banii. 
trimişi în ţară de către grecii care lucrează în 
străinătate şi pe vapoare străine. 

Nu-i nevoie neapărat să ai idei de stînga ca să 
înţelegi că problema principală este aceea de a 
căuta în jur economii complimentare pentru înno- 
darea unor legături comerciale. firești. Există piete. 
tradiționale balcanice, există uriașa piaţă din răsă- 

rit avidă de produsele grecești: citrice, măsline, 
untdelemn, tutun, stafide, care poate asigura debu- 
şeu şi pentru produsele industriale ale Greciei, iar 
aceasta, la rîndul ei, ar putea porni pe calea indus- 
trializării sănătoase cu ajutorul ţărilor socialiste. 

Cu toate acestea exportul înspre ţările socialiste, 
pe care nevoia l-a făcut să se dezvolte repede în 
ultimii ani, ajungînd de la 5,5% în 1958 la 22%/0 
în 1961 din totalul exportului grecesc, a fost frînat 
artificial în perspectiva aderării Greciei la Piaţa 
comună, nivelul lui reducîndu-se din nou la cca. 
13%/0 din comerțul exterior grec. Ponderea țărilor 
balcanice în comerţul exterior grec se menţine sub 
10%/0 la export şi sub 5% la import. 

Caracterul tradițional al relaţiilor economice din- 
tre Rominia și Grecia, calitatea și diversitatea pro- 
duselor romînești au făcut ca schimburile comer- 
ciale dintre țările noastre să nu urmeze tendinţa 
generală de scădere, ci să crească chiar, cu 33%/0 în 
ultimii 3 ani, ceea ce nu înseamnă că nu există 
încă suficiente posibilități pentru lărgirea lor. 

Și cu asta termin cu problemele ridicate de vizita 
în Pireu, inima industrială a Greciei, oraşul în care 
se fac cel mai tare simţite contradicţiile care sfișie 
Grecia. Poate nicăieri nu apare mai pregnant ca 
aici prăpastia care desparte interesele oligarhiei 
financiare de acelea ale restului populaţiei, inclusiv 
ale unei bune părți a burgheziei însăși, îngrozită 
de poviîrnișul fără de întoarcere pe care e împinsă 
întreaga ţară. 


DE LA ATENA LA CORINT 


De pe coama dealului Aegaleos, din locul în care 
pelerinilor veniţi din întreaga Elada Acropole le 
apărea în toată strălucirea sa, mai aruncăm o ultimă 
privire înapoi, asupra Atenei. 

„lepă& 0ăos“ Iera Odos, scrie pe bornele kilome- 
trice — „Via sacra“ ateniană, care ne va duce din- 
_colo de Eleusis, spre Corint, Patras, Deli, apoi spre 
Olimpia, Sparta, Epidavros, Micene, un cere de 
aproape 800 de kilometri care se va încheia peste o 
săptămînă tot aici, la Atena. E un drum care poate 
fi deopotrivă un prilej de desfătare şi un lung 
calvar ; depinde cu ce ochi va înregistra călătorul 
cele din jur. 

Monumente antice. Cu asta se mîndrește Grecia 
şi asta are de oferit, în primul rînd, călătorilor 
străini. E drept că, în general, noţiunea de „monu- 
ment antic“ trebuie luată aici în sensul arheologic 
al cuvîntului. Marea majoritate a templelor, sanc- 
tuarelor, clădirilor publice antice sînt într-o stare 
cărora nici măcar cuvîntul de ruină nu li se potri- 
veşte. Cu puţine excepţii, totul a fost distrus pînă la 
temelii, întîi de grecii înşişi în războaiele lor, apoi 
de romani, şi ceea ce a. mai rămas a fost tocat 
temeinic de diverși năvălitori şi în timpul din urmă 
de amatorii de antichităţi din occident. Ceea ce se 
oferă acum turiştilor sînt de obicei fundaţiile care 
s-au păstrat în pămînt și au fost scoase la iveală 
prin săpături, sau blocuri de piatră prea mari pen- 

tru a putea fi folosite ca material de construcţie de 
către localnici. 

Cincisprezece secole de întuneric au dat această 
notă de „finis“, de mort pentru totdeauna, ruinelor 
grecești, atît de diferite prin aceasta de cele ale 
Romei de exemplu, care după o letargie lungă a cu- 
noscut izbucnirea luminoasă a Renașterii. Nicăieri, 
peste ruinele antice nu se suprapune ceva asemănă- 
tor Romei, Florenței, Ravenei medievale — doar un 
sătuc lingă Olympia, un tîrgușor lîngă Delfi, un oră- 
șel în apropierea Spartei, fără nici o legătură de 
continuitate cu rămăşiţele sanctuarului sau ale po- 
lisului din apropiere. 

Evul mediu, sub aspectul lui occidental, nu-l gă- 
sești în Grecia. Doar mănăstiri şi bisericuțe bizan- 
tine şi cetățui venețiene sau ale prinţilor-piraţi, 
transformate în cea mai mare parte în cazărmi 
turcești. La rîndul lor, oraşele greceşti apărute rela- 
tiv de curînd pe locul fostelor tiîrgușoare și sate 
oropsite sub robia turcească n-au ieșit încă din uni- 
formitatea provincială. 

Cel pornit în căutarea urmelor Eladei antice tre- 
buie să știe că aceasta nu cuprindea nici pe departe 
întregul teritoriu al Greciei de azi. De fapt, Elada 
de odinioară se oprea cam la nivelul Termopilelor, 
aflate la cca 50 km, în zbor de pasăre la nord de 
golful Corint, iar față de Atena cam la distanța Bra- 
şovului de Bucureşti. 

De aici încolo începea Tesalia, cu puţine centre 
istorice importante, guvernată de regi, cînd 'aliaţi, 
cînd dușmani, dar cu un gen de viață diferit de cel 
al polisurilor grecești din sud. Şi mai la nord, din- 
colo de legendarul munte Olimp, aflat la abia 30 km 
de Termopile, se întindea Macedonia — ţară semi- 
barbară, ai cărei locuitori nici măcar nu erau admişi 
la jocurile olimpice. Şi mai la nord începea bar- 
baria cea adevărată. În felul acesta toată frămîntata 
istorie a elinilor, pe care am învățat-o la şcoală, 
s-a desfăşurat pe un bănuţ de pămînt din jurul 
golfului Corint și în partea nordică a Peloponesului 

pe o suprafaţă ceva mai mare decît a Olteniei 
noastre. 

Am crezut că după cele văzute în Italia o să înce- 
tez să mă mai minunez, pentru tot restul vieții, în 
osea ce priveşte concentrarea istoriei pe o bucăţică 
de teritoriu. Grecia însă, în această privinţă, a depă- 
şit tot ce mi-am putut imagina vreodată. Nu întîm- 
plător dintre „Ghidurile albastre“, renumita serie de 
cărți-ghid, cel mai voluminos, întrecînd pe cel al 
Italiei şi al Franţei, este ghidul Greciei. 

În nord e o lume grecească, dar nu veche elină. 
E lumea Macedoniei și a Epirului ataşată pentru 

“scurt timp Eladei sub pumnul greu al lui Alexandru 
cel Mare, apoi despărțită sub romani, urmîndu-și de 
atunci o cale istorică proprie. Sînt provincii ţără- 
nești, înrobite timp de patru secole de otomani, ceea 
ce le-a unit soarta mai strîns cu restul balcanilor 
decît cu insulele arhipelagului grecesc, cu Attica şi 
Peloponesul. 

Cei ce se simt atraşi de pitorescul balcanic cu lan- 
țuri de munţi împăduriţi, cu peșteri, lacuri, rîuri 
înspumate care străbat defilee sălbatice ca să iasă 
pe întinderile unor văi largi, mănoase, vor alege nor- 
dul. Vor avea ocazia să cunoască Epirul, ţara de ori- 
gină a dorienilor, țara lui Pirus și a lui Ali Paşa din 
Ianina, vor întîlni în drum nenumărate turme de oi 
cu familii de păstori în migrarea lor de milenii ur- 
cînd spre pășunile alpine, vor găsi un folclor bogat, 
iarmaroace pitoreşti și sate de aromîni. Vor găsi aici 
urmele unui trecut viforos de luptă înverșunată îm- 
potriva asupritorilor, sate de munţi care şi-au 
păstrat neatirnarea sub secole de dominație turcă, ai 
căror locuitori au preferat să piară cu arma în mînă 
pînă la unul decît să accepte robia. 

"Vor găsi în nord peșteri ca aceea de la Perama, 
lacuri legendare ca Orestia purtînd pe un istm al 
lui, Kastoria cu case-fortăreţe şi cu cele 72 de bise- 
rici bizantine ale sale, unele vechi de 1000 de ani, 
vor vizita Edessa, capitala regilor macedoneni. 
Poate vor avea ocazia să treacă și prin Monoclisia 
din Tracia tocmai în „ziua femeii“, zi în care, potri- 

vit tradiţiei locale, bărbaţii rămîn închişi în casă, 
mulg vacile, se ocupă de copii, fac curăţenie, iar fe- 
meile se string în cîrciumă, fumează, beau și pun 
treburile obşteşti la cale — tradiţia locală susţine că 
Monoclisia a fost capitala amazoanelor. Nu vor scăpa 
desigur prilejul să viziteze îngrămădirea fantastică 
de mănăstiri de pe muntele Atos și să poposească la 
mănăstirile de la Meteora — loc unic în felul său în 
lume. Închipuiţi-vă ceva asemănător cu stîlpii calca- 
roşi ai Arizonei din regiunea canioanelor sau Detu- 
nata și Suhardul din Carpaţii noştri, multiplicat de 
zeci de ori. Pe fiecare stilp de stîncă cu pereţii 
drepţi şi capete teșite e cocoțată cîte o mănăstire. 
Sînt 24 în total, născute în secolul al XIV-lea, în 
perioada luptelor între bizantini şi sîrbi, servind de 
refugii, practic inaccesibile. Nici acum, cărăruile 
care urcă deasupra prăpăstiilor ameţitoare nu duc 
pînă în vîrf. Ca să ajungi sus, trebuia pe vremuri să 
te caţeri pe niște scări drepte, de cîte 10—15 m, care 
puteau fi ridicate, întrerupînd accesul, sau să fii 
tras cu vinciu, atîrnat într-un coş de frînghie. Azi 
sînt scări și pasarele amenajate pentru turiști, dar 
de ameţeală tot nu scapi. În schimb sus ești răsplătit 
din plin şi de priveliștea care desfide orice fantezie, 
și de interioarele mănăstirilor, păstrate intacte de 
peste patru veacuri. 

Dar cu tot pitorescul său, pentru noi, cei ce am 
străbătut munţii Apuseni și crestele Retezatului, 
văile Neamțului și ale Sucevei, cu mănăstirile lor, 
nordul Greciei nu ne apare cu totul neobișnuit 
şi nou. y 

De aceea, dacă ți-s dragi legendele Olimpului, 
dacă ţii în minte neobişnuit de variata, de plină de 
prospețime chiar și pentru noi, cei de azi, mitologie 


greacă, alegi ruta obositoare prin arşița, praful şi: 


monotonia Greciei de sud şi a Peloponesului. E un 
drum care, din moment ce ai părăsit Atena, urmează 
încontinuu căile bătute de zeii şi eroii antici. Pe aici 
a trecut Teseu la întoarcerea sa din Creta, unde uci- 
sese Minotaurul. Uite, chiar în locul acesta, unde 
şoseaua se încastrează în stînca abruptă deasupra 

talazurilor mării, l-au întîmpinat tilharii care dij- 
muiau pe toţi trecătorii ce se încumetau pe acest 
unic drum pentru a ajunge la Atena. Pe acest drum 
de ţară venea Oedip sprijinit de fiicele sale. Aici, 
calea lui se încrucișează cu aceea a lui Oreste, ur- 
mărit de furii, dincolo cu aceea a lui Hercule, care-și 
ducea iubita, Dejanira, în brațe. Centaurul Nesos 
transporta călătorii peste acest rîușor și la acest vad 
a încercat s-o răpească pe Dajanira. În păduricea 
aceea şi-a dat sufletul Adonis în braţele iubitei sale 
Afrodita. De această stîncă a fost legată Io păzită 
de Argus. Uite şi măslinul de trei ori milenar sub 
care s-a odihnit Platon... E o încîntare fără seamăn, 
căreia Chateubriand i-a plătit tribut din plin în no- 
tele sale de călătorii de la Paris la Ierusalim. Pen- 
tru cei ce descoperă vechea Grecie din cărţile-ghid 
pe care le confruntă încontinuu cu ceea ce văd în 
jur, peisajul monoton, care nici pe departe nu aduce 
cu acel al Eladei, pe cînd o locuiau zeii, plină de 
păduri, izvoare, pajiști înflorite, nu spune nimic — 
un piriiaș pe jumătate secat, o stîncă oarecare, O 
pădurice de salcîmi prăfuită. Nu-i de mirare că pen- 
tru mulţi din ei drumurile nesfirşite printr-o țară 
aridă, săracă, cu repetarea aceloraşi ruine, rămășițe 
de acropole şi temple, reprezintă un chin. 

Programul însă e program, oamenii au plătit bani 
și pretind să vadă cu ochii proprii ceea ce e trecut 
în ghid. Uite ca acum. Abia ieșiți din Atena, ne aba- 
tem de pe șosea pe un drum lăturalnic și, după ce 
trecem prin fața rămășițelor unor diguri și poduri 
antice, ne oprim în fața unui cîmp de ruine la poa- 
lele unei stînci cu o capelă în virf, ridicată în locul 
unei vechi Acropole. Coborîm sub un soare care, 
deşi e începutul dimineţii, îți înfige ace: înroşite în 
creştet. Sîntem la sanctuarul din Eleusis, locul bine- 
cunoscutelor mistere eleusiene. 

Ciudat, privind în jur, îți vine să crezi că există 
ruine vii şi ruine moarte. Pe Acropola ateniană, în 
văgăuna sacră de la Delfi, pe treptele templului lui 
Zeus înconjurat de stejarii seculari ai Olimpiei, 
printre ruinele Micenei, ai vrea să te îndepărtezi de 

grupul de turiști, să rămii singur, nemișcat, ascul- 
tind parcă scurgerea timpului, aidoma foşnetului 
uşor al şopiîrlei ieșită să se încălzească la soare pe 
pietrele milenare. Aici, la Eleusis, ruinele nu-ţi spun 
nimic — un sanctuar religios oarecare, atît. Asculţi 
plictisit explicaţiile ghidului despre misterele cul- 
turii zeiței Demeter şi al fiicei ei Kore-Proserpina, 
apoi te lași plimbat un ceas prin propileele mari şi 
mici, prin rămășițe de galerii, temple, portice con- 
struite de Pisistrate, Cimon, Pericle, Licurg, Ha- 
driam, amestecate, întrepătrunse, suprapuse, unele 
presupuse, altele bănuite, pe care ghidul le descurcă 
cu dexteritate profesională. Urmează exponatele 
unui mic muzeu cu resturi și copii romane neinte- 
resante și, uf! îmbarcarea spre Corint. 

Drumul în lungul țărmului mării, pe lingă golful 
Saronik, e frumos, dar nu de frumuseţea Coastei de 
Azur sau celei dalmate, ci de o frumuseţe aspră, 
specifică greacă. Povîrnişuri cu iarba de culoare 
albăstruie, pe care o dă lupta îndelungată cu seceta, 
şi rari măslini cu trunchiuri contorsionate, cu frun- 
zele verzui-argintii, marea care sub reverberaţia 
soarelui joacă în toate nuanțele de la plumburiu 
lucios la verdele de agat și albastru ultramarin. 
Din loc în loc apar din apă insulițe şi stînci golaşe, 
înconjurate de o dantelă de spumă. În rarele vă- 
ioage mai umbrite, briza mării şi un pirîiaş acum 
secat creează pe neașteptate din amestec de pini, 
de bolovăniş acoperit cu muşchi şi de mici tăpșane 
de iarbă colțuri de stampă japoneză. Drumul e în- 
gust ca toate drumurile din Grecia, cu parapetul 
pus, pare-se, doar în acele locuri în care automobi- 
lul riscă să cadă de-a dreptul în mare. În alte locuri, 
în care se presupune că va mai face pînă jos cîteva 
tumbe izbindu-se de stînci, e considerat inutil. 

În sfîrșit, ieşim din munţi și ne angajăm pe o în- 
tindere plată, lăsînd marea departe, la stînga noas- 
tră. Nu-i nimic deosebit în jur și lumea în mașină 
conversează cînd, deodată, se aude un huruit carac- 
teristic sub roţi şi de o parte și de alta apar fer- 
mele unui pod. Pod aici? Pînă ne dumirim, am şi 

trecut dincolo, maşina a tras pe marginea şoselei 
şi însoţitorul ne invită să coborim, să aruncăm o 
privire asupra canalului . Corint. 

În ultimul timp, omenirea s-a cam obişnuită cu 
construcții de mari hidrocentrale şi canale, față de 
care cei 10.000.000 më escavaţi pentru construirea 
acestui canal nu spun mare lucru. Şi totuși, în lu- 
mea mică a Mediteranei tăierea istmului Corint a 
reprezentat pentru navigatori realizarea unei nă- 
zuinţe vechi de mii de ani. Azi, valoarea canalului 
se măsoară în cei 350 km cu cît s-a scurtat drumul 
între porturile Mediteranei Occidentale şi Pireu şi 
în tone de combustibil economisit. În trecut se mă- 
sura în vieți omenești şi în bunuri pierdute în fur- 
tunile ce biîntuiau capătul de sud al Peloponesului, 
pe care corăbiile erau obligate să-l ocolească în loc 
să treacă prin liniștitul și feritul golf al Corintului. 

Se spune că încă Periandru, unul din cei 7 înţe- 
lepţi ai Greciei antice, intenționa prin secolul al 
VII-lea î.e.n. să taie istmul. Neron a inaugurat lu- 
crările cu o cazma de aur. Sarcina era însă peste 
puterile tehnicii de atunci și îți dai seama de asta 
din prima privire aruncată în adîncul acestei vă- 
găuni unice în felul ei în lume. Departe, jos, la 80 m 
dedesubt, firul canalului pare strîmt, de nu înţelegi 
cum s-ar putea strecura un vapor prin dînsul. Toc- 
mai trecea un vas tras de remorcher, încet, cu fe- 
reală, cu marginile suprastructurii atingînd aproape 
pereții canalului, cu marinarii alergînd aferaţi în 
lungul punţii preocupaţi să apere vaporul de 
izbituri. 

Și totuşi lățimea fundului canalului este de 23 m, 
egală cu aceea a Canalului de Suez. Acolo însă e 
vorba de o covată cu malurile domoale, aici eo 
tranșee cu pereții atît de drepți de nu-ți poți da 
seama cum de nu se prăbuşesc. Amețești de-a bine- 
lea privind în jos de pe podul de metal, de aproape 
100 m deschidere, care unduie neplăcut la trecerea 
fiecărei maşini. 

Încă cîțiva kilometri şi iată-ne în noul Corint, 
construit în apropierea locului Corintului vechi 

distrus de un cutremur acum 100 de ani, refăcut și 
distrus iarăși de un alt cutremur, în 1928. Ce e 
drept, Grecia, din punct de vedere al cutremurelor, 
n-are de invidiat pe nimeni. La fiecare cîţiva ani 
are loc cîte unul, dacă nu catastrofal, în orice caz de 
ordinul celui de pomină de la noi din noiembrie 
1940. Cel mai puternic, din Tesalia în 1953, s-a sol- 
dat cu 1 000 de morţi. Pînă acum, ţara a fost ferită 
de dezastre ca acelea de la Agadir (12 000 morţi) sau 
Iran (20 000 morţi), care au avut loc în ultimii 3 ani, 
amîndouă de-a lungul paralelei 35°, care pare să 
corespundă unui maxim de instabilitate a scoarţei. 

Corintul nou nu prezintă interes deosebit — e un 
port și un centru comercial de provincie, ca multe 
altele. În schimb ruinele vechiului oraş ocupă toată 
cîmpia dimprejur. Așezat la răscrucea drumurilor 
de la est în vest și din Atica în Pelopones, luînd şi 
vamă pentru trecerea istmului, Corintul, fondat se 
spune de tilharul Sisif, se îmbogăţise nespus. Fon- 
dase colonii înfloritoare în tot bazinul Mării Medite- 
rane în frunte cu Siracuza din Sicilia. Nimic nu i-a 
putut dezbăra însă pe corintieni de firea lor uşura- 
tică, nici măcar romanii, și pe bună dreptate mora- 
vurile Corintului erau considerate în lumea medite- 
raneană drept cele mai frivole și mai descompuse. 
Bogăția lor și faptul că se.aveau bine cu toată lu- 
mea le-a permis să concureze jocurile olimpice prin 
organizarea „jocurilor istmice“ în cinstea zeului 
mării, Poseidon. Ba admițînd ca barbarii de romani 
să ia parte la jocuri le-au cîștigat bunăvoința după 
cum o ciîștigaseră mai înainte pe aceea a lui 
Alexandru Macedon, care aici, pe stadionul corintic, 
a fost proclamat comandant suprem al oștilor gre- 
cești în marea expediție împotriva perșilor. 

Istoria lui ulterioară este tipică pentru istoria ora- 
şelor grecești, din Moreea mai ales ; herulii, vizigoții 
lui Stilicon, slavii, piraţii normanzi, apoi bizantinii 
lui Leon Sgouros, urmaţi de cruciații franci, de ve- 
neţienii lui Acciaioli, turcii, cavalerii de Malta, ve- 
neţienii, apoi din 1715 iarăși turcii, toţi l-au stăpînit 
pînă în 1821. 

Puţini, în vremurile din urmă, s-au aşezat să 
locuiască pe ruinele vechiului Corint, iar celor care 
au făcut-o, cutremurul le-a distrus casele, astfel încît 
arheologii pot să scurme în voie pe întregul cuprins 
al ruinelor înconjurate de ziduri ce se întind pe o 
lungime de 20 km. 

De fapt, ruinele Corintului vechi sînt mai mult 
romane decît greceşti, dar vizitarea rămăşiţelor unui 
mare oraş comercial cu strada principală pavată cu 
marmoră, cu piaţă publică, fîntîni, clădiri publice, 
băi, teatre şi temple, în frunte cu templul lui Apo- 
lon, unul din cele mai vechi, mai mari şi mai bine 
conservate din Grecia, rămine totuşi o experienţă 
interesantă. 

Turistul, obosit, la sfîrşitul traseului se uită la 
ghid cu nădejdea că va fi scutit de obligaţia de a se 
cățăra pînă la Acrocorint, Acropole a orașului coco- 
țată pe o creastă abruptă de aproape 600 m înălțime. 
Chiar privită de aici, de la poalele dealului, uriașa 
cetate cu rînduri, rînduri de ziduri crenelate, eline, 
bizantine, france, venețiene, turcești — suprapuse, 
întrepătrunse, întărite cu turnuri, adăpostind un 
haos de rămăşiţe de capele, moschee, minarete, ca- 
zemate — îți dă o impresie puternică. Însă să urci 
pînă sus... ghizii de obicei se arată înţelegători și cei 
slabi de caracter pierd astfel ocazia unică de a îm- 
brățişa cu privirea de la această înălțime golful Co- 
rintului și golful Saronic, pînă la insulele Egina și 
Salamina, Atica pînă la capul Sunion, și chiar să în- 
trezărească capela albă de pe Lycabett, din centrul 
Atenei, 


Canalul Corint. 


Ruinele Corintului. 


Sanotuarul lui Apolo delticul 


Castelul Rion la ieșirea din golful Corint 


. Portul 


Patras 


Patras. Fortăreaţa 


În dumbrava sacră a Olimpiei 


DE LA CORINT LA DELFI 


A 

În autobuz lumea moțăie. Pînă la prînz, pe care 
urmează să-l luăm la Xilocastron, mai e o bună oră 
de mers. La dreapta noastră, dincolo de apa sură, 
liniștită a golfului, malul nordic se tot. îndepărtează 
pe măsură ce înaintăm, pînă dispare cu totul. De 
partea cealaltă rîpe sterpe, torenţi secaţi, bolovăniș, 
bălți pline cu stufăriș mărginite de sălcii. Pe puţi- 
nele parcele de pămînt lucrat, despărțite între ele 
prin garduri vii de cactuși și sisal — pavăză mai 
mult ca sigură împotriva intruşilor — ţăranii dorm 
în arşiță cu capul ascuns sub o basma sau vestă. 
Din loc în loc, cîte o livadă cu arbori amestecați, 
printre care numeroşi migdali, rare cătune şi sate 
mici, cu siluetele caracteristice ale fîntinilor cu 
cumpănă. 

Sîntem în Moreea — cum s-a numit în trecut 
Peloponesul. Trecînd istmul Corint, am pășit peste 
granița între două Grecii, a căror soartă s-a des- 
părţit o dată cu năvala otomanilor. Timp îndelungat 
a fost frontiera înaintată, poate cea mai singeroasă 
frontieră, dintre cele două lumi vrăjmașe ale trecu- 
tului — cea creștină și lumea islamului. Chiar și cel 
ce a studiat la vremea sa temeinic istoria, odată 
ajuns pe meleagurile acestea, nu-și revine. Bizan- 
tinii, vizigoții lui Alaric, slavii, avarii, sarazinii, 
normanzii, cruciații franci, venețienii, genovezii, 
îflorentinii, turcii, iarăşi venețienii, iarăşi turcii, apoi 
francezii, englezii, pînă la urmă înșiși grecii s-au 
cucerit și răscucerit, s-au suprapus, s-au exterminat 

reciproc, s-au războit pentru fiecare petic de pă- 
mînt, au clădit cetăţi și castele pe care alţii le-au 
dărîmat şi din piatra lor şi-au clădit alte fortărețe, 
care și ele au fost dărimate la rîndul lor. Sint atiţia 
duci, dogi, despoțţi, pașale, de nu-i mai poţi număra 
şi ţine minte în ce ordine s-au succedat ei, care pe 
care l-a omorît, ce a cucerit şi ce a pierdut fiecare. 

Ce i-a atras aici, pe aceste păminturi sterpe, pe 
vikingii normanzi, feudalii francezi, piraţii sarazini, 
amiralii venețieni ? Apropierea marilor drumuri co- 
merciale, care legau orientul de occident? Bazele 
pentru atacuri piratereşti asupra bogățiilor orien- 
tului ? Posibilitatea ca aici, la periferia lumii civi- 
lizate de atunci, la marginea imperiului otoman, la 
frontiera între răsărit și apus, unde spada şi cura- 
jul erau singura lege, să-şi croiască cu puţin noroc 
un loc sub soare ? 

Clocotul neîncetat al acestui cazan în care istoria 
a aruncat noi și noi ingrediente n-a permis lespezii 
grele turceşti să ferece viața de aici într-o robie 
asemănătoare celei din restul Greciei şi al Balca- 
nilor. Mixtura care s-a produs aici s-a dovedit a fi 
una tare, tare de tot. A demonstrat-o răscoala din 
1821, care a reunit destinele istorice ale Moreei cu 
acelea ale restului Greciei, răscoală izbucnită în plin 
imperiu otoman, în plină închisoare a popoarelor, 
împotriva unui dușman infinit superior, crud, sin- 
geros, sălbatic. Mixtura s-a dovedit de neînghiţit 
nici peste un secol; în Pelopones hitleriştii n-au 
reușit să stăpinească decît oraşele principale şi în 
timpul zilei bucăţile de şosele care le legau. Noap- 
tea autoritatea lor se răsfringea asupra cîtorva clă- 
diri guvernamentale ale orașelor izolate între ele. 
Restul era stăpinit de E.L.A.S. 

Luăm masa la Xilocastron, într-un restaurant 
turistic pe malul golfului. Meniul e acela „tipic 
grecesc“, numitor comun al gusturilor turiştilor și 
al specificului național, cu vinuri standardizate pro- 
venite de la marile case comerciale, pe bază reci- 
proc convenabilă de rabat şi reclamă. 

Discuţia la masă se învirteşte în jurul celor văzute 
şi al celor ce urmează să mai vedem. Mai bine-zis 
e îndreptată pe nesimţite în această direcţie de cei 
doi responsabili ai excursiei, tineri foarte simpatici, 
soţ şi soţie, el profesor de liceu, ea studentă. Sint 
amîndoi în vacanţă și fac oficiul de ghizi — inso- 
țitori pentru străini. Pare-se că abia cîștigă cu ce 
să-şi acopere cheltuielile ocazionate de drum. Din 
vorba lor am înţeles însă că de fapt îi interesează 
înseși călătoriile prin Grecia şi contactul cu calei- 
doscopul turistic. Am desluşit de asemeni ceva ce 
s-ar putea numi apostolat în mic — propaganda 
pentru Grecia lor. Sint foarte modeșşti amindoi şi 
plini de amabilitate, dar din punct de vedere al ghi- 
dului profesional nu totdeauna îndeminatici. Li se 
întimplă cam des să calce perceptul de a nu con- 
irazice clienţii şi să se angajeze în discuţii contra- 
dictorii și în tirade pasionate, uitînd că în cazul de 
faţă sînt simplii funcţionari plătiţi, iar cei cărora li 
se adresează poate vor să-și măniînce în linişte peş- 
tele à la grec și să aţipească puţin în şezlonguri în 
loc să asculte consideraţii cu privire la ultimul 
„Kouros“ descoperit în Cipru. Găsesc în noi un 
auditoriu receptiv și cu ocazia asta aflăm că pasiu- 
nea pentru mituri grecești se poate extinde pînă şi 
asupra unei ocupaţii atit de prozaice cum este 
prospecțiunea geologică. 

Redescoperirea acum un secol a minelor de la 
Lavrion şi a celor de cupru din Cipru — cunoscute 
din antichitate — de către geologii italieni şi ger- 
mani pe baza unor texte vechi, i-a dat ideea unui 
prospector, Alexandros Xenarios, să vadă, vorba lui, 
„dacă nu cumva textele vechi sînt bune pentru 
businessul modern“, și s-a apucat să caute referirile 
cu privire la bogății minerale în lucrările lui Aris- 
totel, în cuvîntările lui Demostene și în „Geografia“ 
lui Strabon şi pînă la urmă a izbutit să descopere 
un depozit de 200 000 de tone de cupru şi 60 de tone 
de aur în peninsula Calcidică ! 

== Poţi să adaugi că exploatarea a şi fost preluată 
de „Nippon Mining Co.“, care va expedia întreaga 

producţie în Japonia, pune punctul final povestirii 
studenta-soție, vădit mai radicală decît soțul ei. 

Luăm startul după ce ghizii noștri ne descriu 
drumul care ne așteaptă. Denumirile pe care le dau 
ei localităţilor sînt cele vechi eline, ceea ce după 
experiența mea proprie nu serveşte la nimic în dis- ' 
cuţiile cu localnicii. E ca şi cum ne-am apuca să în- 
trebăm azi de Drubeta, Apulum, Napoca în loc de 
Turnu Severin, Alba Iulia și Cluj. Bine că măcar 
„guide bleu“ a împăcat lucrurile, puniînd în paran- 
teză alături de numele răsunătoare mitologice ale 
fiecărui delușor, riuleţ, băltoacă, așa-zisele „denu- 
miri vulgare“, de fapt singurele cunoscute de popu- 
laţie. 

Dincolo de Xilocastron drumul se sălbăticeşte de-a 
binelea. Țărmul golfului Corint, care aici are 20— 
25 km lățime de-ţi dă iluzia mării libere, e răvășit, 
cu stînci prăbușite în neorînduială în apa mării, prin- 
tre care valurile ridică adevărate gheizere. În stînga 
noastră se ridică creste muntoase de înălţimea Bu- 
cegilor, întretăiate de văi adinci, rîpoase, cu margi- 
nile zimţuite de vînt și torenți. O turmă de oi care 
se scurge la nesfirșit dintr-o vale, condusă de cio- 
bani în bunde miţoase ca cele ale ciobanilor noştri 
și de o droaie de cîini, ne obligă să ne oprim locu- 
lui în exclamaţiile de „how exciting“ ale celor din 
autobuz, care pun mîna pe aparatele de fotografiat 
să consemneze evenimentul. iți pare rău că nu poţi 
profita de oprire, să te abaţi niţel, uite colea, în 
valea care duce la vechiul Stimfale, așezat pe malul 
lacului cu același nume cîntat de Homer şi Pindar. 
Pe aici, pe undeva, Hercule s-a războit cu păsările 
răpitoare ucigașe care terorizau regiunea, repurtind 
o nouă victorie în cadrul celor douăsprezece munci 
ce i s-au hărăzit. 

Pornim iar. Așezările omenești se fac tot mai rare 
în drumul nostru. Poate şi istoria a obişnuit oamenii 
să se retragă în interiorul țării, mai departe de ţăr- 
mul golfului care a.despărţit timp de secole Moreea, 
avantpostul creștinătății de Grecia continentală, stă- 
pinită de turci. O singură noapte era suficientă pen- 

tru o incursiune care să lase scrum şi cadavre în 
locul așezărilor omenești, iar răsăritul soarelui să-i 
găsească pe cei rămaşi în' viaţă robi în calele coră- 
biilor. 

Oamenii urcau văile în sus şi se așezau pe pla- 
touri, apăraţi de fortărețe durate în locuri de strim- 
toare, cu turnuri de veghe înălțate pe creste, de pe 
care se vedea ca în palmă orice mişcare pe întinsul 
golfului şi pe ţărmul celălalt. 

În călătoria trecută am cotit într-o astfel de vale. 
Un drum cu o pantă imposibilă urca printr-unul din 
cele mai sălbatice defileuri ce mi-a fost dat să văd, 
trecind printr-o succesiune neîntreruptă de tuneluri 
şi poduri suspendate deasupra unor prăpăstii, în 
fundul cărora torenţii spumegau în hasoul de stînci 
prăbuşite. La un moment dat valea s-a lărgit şi pe 
versantul celălalt, deasupra unei pădurici de brazi, 
sub un imens perete de piatră apăru Mega Spileion, 
pe vremuri cea mai mare şi mai bogată mănăstire 
grecească, fondată în secolul al VIII-lea. 

"Ca aşezare aduce cu schitul de pe vremuri de la 
peștera lalomicioarei. O idee îndepărtată de ceea ce 
reprezintă Mega Spileion ar putea-o da cunoscuta 
mănăstire Rila din Bulgaria. Doar că totul trebuie 
înmulţit de cîteva ori ca să se ajungă la proporțiile 
uriașei mănăstiri-fontăreţe, cu cele 7 etaje ale ei, cu 
lucarne şi ambrazuri în zidurile exterioare, cu ga- 
lerii în lungul lor, de pe care se turna ulei fierbinte 
și plumb topit asupra atacatorilor. 

Înăuntru e o îngrămădire inextricabilă de cu- 
loare, curţi, coridoare şi nenumărate chilii îngropate 
în grotă deasupra unor pivnițe uriaşe, pregătite 
pentru asediu cu butoaie de cîte 15 000 de ocale 
fiecare. 

Călugării sînt puţini. Impresia generală este aceea 
de ruinare, parcă nu s-a mai putut ridica după 
marele incendiu din 1 400, cînd au ars aici — lucru 
puțin cunoscut în general — o uriașă bibliotecă 
cu manuscrise antice, de nepreţuit, pe care ceno- 
biții din lumea greacă, refugiindu-se din faţa nä- 
valei turcești, le-au pus aici la adăpost. 

Călugării ortodocși s-au dovedit a fi bine versaţi 
în mitologia păgină greacă şi s-au oferit să ne con- 
ducă pînă la cascadele faimosului Styx (desigur 
Mavro-Nero sau Draco-Nero — apa neagră sau apa 
dracului în limba localnicilor), pe malul căruia 
ne-au debitat tot ce spune mitologia despre fluviul 
infernului, despre luntrașul Caron, care trecea peste 
e] sufletele celor morți, despre Ahile făcut invulne- 
rabil prin scufundarea în apa rîului ş.a.m.d. 

Şi mai sus, drumul ne-a dus de-a lungul firului 
văii pină am ieşit pe platou. Am dat desigur și aici 
de o fortăreață, aceea a foştilor stăpîni ai acestor 
locuri, a baronilor de Tremouille, în apropiere de 
Hagia Lavra, altă mănăstire fondată în secolul al 
X-lea, unde la 25 martie 1821 s-a ridicat pentru 
prima oară stindardul revoltei, chemînd grecii la 
arme. 

După orășelul Egion, unde-ţi amintești de capra 
care l-a hrănit pe Jupiter, şi de Agamemnon, reu- 
nindu-i aici pe şefii greci înainte de a porni expe- 
diția împotriva Troiei, peisajul începe să se îndul- 
cească. Apar terase cu viţă de vie şi cu livezi de 
măslini în locuri mai adăpostite și așezările ome- 
nești devin mai dese. Malul celălalt al golfului se 
apropie treptat, pentru ca la Rion golful să se gituie 
înainte de ieşirea la mare într-o strîmtoare de nici 
3 km lărgime. Aici, grupul nostru mic se desparte 
de ceilalți și ne îndreptăm spre țărm ca să trecem 
dincolo, în drum spre Delfi. Două promontorii îna- 
intează în apă din nord și din sud. Pe fiecare cite 
o fortăreață care păzea pe vremuri intrarea în golf 
— Rion cu castelul Moreei, și Antirion cu castelul 
Rumeliei — stăpînite cu schimbul de venețieni şi 
de turci. Cind erau în aceeași mînă închideau cu 
nădejde intrarea în golf, cînd erau în miîini diferite 
se înfruntau peste îngustul braț de mare pe care îl 
traversăm pe un vechi vas englez de asalt, vindut 
probabil la fier vechi și pus în slujba comercială, 
pașnică, de un localnic întreprinzător. 

Stînd aşa la prora vasului care luptă cu greu îm- 
potriva curentului puternic ce-l trage spre larg, zgu- 

duit de loviturile valurilor care se sparg în botul 
lui teşit, amenajat pentru debarcarea tancurilor, 
avînd cetatea Rion în spate și cetatea frate-dușmană 
în față, cu puţină fantezie te poţi închipui partici- 
pant la una din expedițiile de jaf pornite de vreun 
senior feudal împotriva Rumeliei. Şi iarăși senti- 
mentul ciudat al unei falii a timpului, prin care 
suflă vintul istoriei, încărcat, saturat de fanatism 
religios şi de cupiditate, de blestemele celor morți 
şi de chiotele învingătorilor, ce au răsunat aici pe 
vremuri şi s-au repercutat secole de-a rindul de 
aceste ţărmuri, a căror asprime și-a găsit parcă 
întruparea în bastioanele și cazematele mohorite ale 
fortăreței turcești ce abia se distinge din masa ce- 
nușie a pereților de stincă spre care ne îndreptăm. 

O cafea neagră fierbinte, tare şi dulce, servită în 
ibricuri de aramă, pe o tavă turcească tot de aramă, 
cu arabescuri șterse în email negru, ne mai între- 
mează după începutul de rău de mare. Localul — 
o combinație puţin bizară, la prima vedere, de 
cafenea grecească cu han turcesc și magazin uni- 
versal, cu bulgări de sare, petrol lampant, lămpi, 


citeva icoane şi cărțulii gen „Vieţile sfinţilor“ şi 


„Pe cînd a umblat Dumnezeu și Sîn Petru pe pă- 
mint“ — poartă firma bătăioasă „La Victoria dela 
Lepanto“, în cinstea celebrei bătălii navale din 1571 
în care a fost distrusă flota turcă de forțele navale 
ale Europei coalizate. Zăbovim puţin tentaţi de 
iaurtul „de casă“ făcut din laptele oilor care au 
păscut iarba zemoasă a povirnișurilor îndreptate 
spre mare, cules dintr-o strachină întinsă, cu o 
lopăţică ce abia străpunge caimacul auriu întărit, 
gros de o jumătate de deget. 

Din nou la drum. Şoferul, ca să recupereze întir- 
zierea şi să ajungă pe lumină la Delfi — drumul e 
periculos, ne explică el — gonește nebunește pe o 
şosea ameţitoare, care urcă tot timpul, trecînd de pe 
o margine de prăpastie pe alta. Dacă nici pe şosele 
naționale nu există parapete, apoi aici, pe un drum 
puţin folosit de turiști, cu atît mai mult — la Delfi 
se vine de obicei direct de la Atena, pe ţărmul, nor- 

dic al glofului Corint. Alternativa de a ne rupe gitul 
pe lumină nu e cu nimic mai îmbietoare, dar n-avem 
ce-i face. La aluziile noastre discrete, şoferul se 
intoarce cu totul spre noi și continuind să conducă 
cu o singură mînă, ne demonstrează, ajutat de ges- 
turile celeilalte miini, că temerile noastre sint exa- 
gerate. Cădem imediat de acord cu dînsul şi oftăm 
ușuraţi cînd se întoarce cu fața la parbriz şi, evitînd 
in extremis un autocamion bolid venind în sens 
invers, apasă din nou cu nădejde pe accelerator. 
Dacă explodează vreun cauciuc sau ne sare înainte 
vreun ciine de pe povirnișul pe care pasc nişte oi 
parcă bătute în cuie — altfel nu e de înţeles cum 
de se ţin pe peretele abrupt — s-a zis cu noi. 
Înserarea ne prinde în apropiere de Delfi, după 
ce străbătusem ultima creastă a munţilor, printre 
pereţii uriași de stincă, cărora numai termenul de 
anticameră a infernului li s-ar potrivi. Treptat, pei- 
sajul devine mai puţin sălbatic, suficient ca să per- 
mită măslinului să reapară, întîi timid, apoi încon- 
jurîndu-ne din toate părţile cu livezi — cele mai 
bogate din Grecia — ce acoperă dealurile în jur, în- 
tinzîndu-se hăt-departe pînă pe sub muntele Par- 
nas. Îți dau o impresie ciudată acești copaci cu 
trunchiuri joase, răsucite, găunoase, cu ramuri con- 
torsionate, pline de scorburi. Numai conștiința fap- 
tului că măslinul era arborele sacru al Greciei te 
face să-l priveşti cu respect şi să găsești nu ştiu 
ce noblețe în silueta lui girbovită caracteristică şi 
în culoarea schimbăcioasă a frunzișului său : verde 
crud cînd este privit de aproape, şi tot mai albăs- 
trui, mai argintiu, cu cît te îndepărtezi. Poate extra- 
ordinara lui longevitate şi faptul că nu răspunde 
îngrijirii celor care l-au plantat decât tîrziu de tot 
— primele fructe la 20 de ani, maturitatea deplină 
la 40 de ani — ca și cum i-ar încerca răbdarea și 
grija, dar apoi răsplătindu-i din belșug pe ei și pe 
nepoţii lor și pe nepoţii nepoților lor, au cîștigat 
stima oamenilor. E veşnic verde şi, veşnic darnic, 
prieten vechi al omului și sprijin de nădejde. În 
lumea pustiită de războaie neîncetate, fructele lui 

hrănitoare salvau oamenii de foame şi-i ajutau să 
treacă greul — e gustos mărul, dar din fructele lui 
nu poţi trăi, pe cind din măsline da — nu e întim- 
plător că vechile legi eline cereau moartea omului 
care se încumeta să taie un măslin, simbol al vieţii 
şi al păcii totodată. 

Delfi. O străduţă îngustă, urcind pieptiş pe sub 
o creastă muntoasă, cu uşile prăvăliilor de suveni- 
ruri date larg în lături. Poţi jura fără să te dai jos 
din mașină că vasele de aici vor avea pe ele 
desenată pe Pitia aşezată pe trepied, că pe tejghele 
vei găsi statuiete în mărimi diferite — potrivit 
pungii fiecăruia — ale lui Apolo din Delfi turnate 
în serie undeva la Frankfurt pe Main și alături de 
reproducţii în marmoră ale templului păgîn, ex- 
voto-uri ortodoxe. 

Oprim în faţa hotelului după un ultim viraj pe 
marginea prăpastiei, al cărei fund se pierde în în- 
tunericul nopţii ce se lasă. Ne întimpină muzica de 
jaz, holul cu decoraţii moderne, cu restaurant ele- 
gant şi bar cu alămuri strălucitoare. E unul din 
punctele nodale ale reţelei de turism a Greciei; 
din marile sanctuare antice, Delfi e cel mai apro- 
piat de Atena și majoritatea turiştilor se abat 
pe aici. 

Dimineaţa, o dată cu primele raze ale soarelui ce 
îmbracă într-un nimb de pulbere aurie creasta 
Parnasului, urc la sanctuar. Priveliştea e rară ca 
frumuseţe, sălbăticie şi măreție totodată. În golul ce 
mi se deschide la picioare, toate degradeurile posi- 
bile de verde şi bleu se termină undeva departe, 
contopindu-se cu verdele mării ce se întrevede la 
capătul defileului, sub un cer care și-a căpătat, deşi 
soarele nu răsărise încă pe deplin, albastrul uimi- 
tor de adînc și de luminos al Greciei. 

Marele amfiteatru natural al sanctuarului se des- 
face parcă dintr-o dată, dominat de pereţii uriași, 
verticali, de stîncă ai muntelui, cu feţele galbene 
roşcate amintind dolomiţii Italiei, despărțite printr-o 
despicătură uriașă pe unde izbucnește izvorul sacru 
Castalia. Acum soarele a ajuns la ele şi le aprinde 

treptat într-o vilvătaie care le cuprinde de sus pină 
jos pe măsură ce mă apropii. „Strălucitoarele“ le-au 
numit vechii elini. „Roșcata“ și „Înflăcărata“ le-au 
alintat tot ei. Blasfematorii, care erau condamnaţi 
de regulă să fie aruncați de pe stînci, aveau satis- 
facția să privească înaintea morţii un peisaj nein- 
chipuit de frumos — printre ei şi Esop, ucis pen- 
tru că își bătea joc de delfieni, care se bucurau în 
lumea veche de o reputaţie execrabilă de jecmăni- 
tori şi speculanţi pe socoteala străinilor veniţi să 
asculte prorocirile Pitiei. 

E un peisaj de o frumuseţe aspră, ceva în genul 
văii Mălăeșştilor din Bucegi, sau al circurilor glaciare 
din Făgăraș, dar în acelaşi timp poartă amprenta 
adincă a istoriei poporului grec. E un decor gran- 
dios, pe măsura vechilor zeități ale pămîntului şi a 
apelor subterane al căror cult fusese celebrat aici 
în primele timpuri, împreună cu cel al marelui 
Piton, care stăpinea, zice-se, aceste locuri sălbatice 
biîntuite de cutremure, de gazele ce ţişneau din 
adincuri prin crăpăturile în stincă, însoţite de zgo- 
mote subterane. Apoi au sosit cretanii, care au sim- 
bolizat înfrîngerea localnicilor prin victoria zeului 
lor, Apolo, asupra Pitonului. Durară un templu în- 
chinat lui Apolo, instituiră în cinstea lui jocuri și 
serbări și, ca oameni practici, folosiră toată ambianța 
impresionantă ca să comercializeze voinţa zeului ex- 
primată prin bolboroselile unor preotese ameţite de 
gaze. 

Drumul sfînt șerpuiește prin cel mai impresio- 
nant peisaj de ruine ce mi-a fost dat să văd vreo- 
dată. Sanctuarul e imens şi orice încercare de a-l 
descrie în note fugitive este lipsită de sens. Dis- 
trus de cutremure, de prăbușiri de stînci, de năvă- 
litori, de creștini, transformat cu timpul în ,„Mar- 
maria“ — carieră de marmoră — el îşi păstrează 
încă măreţia sa de odinioară. De pe locul anticului 
stadion cu gradene de piatră de sub poalele mun- 
telui, pe care se desfășurau odinioară jocurile în 
cinstea lui Apolo, privirea îmbrăţişează imensul 
complex dominat de terasele cu rămășițele templu- 

lui lui Apolo Delficul ridicat pe un bot de deal dea- 
supra văii. Prin acest templu al antichităţii, celebru 
în întreaga lume, care adăpostea în interiorul său 
piatra „omphalos“, considerată buricul lumii, au 
trecut toţi cei ce au jucat vreun rol în istorie — de 
la Agamemnon la Alexandru cel Mare și Octavian 
August — ca să asculte prorocirile oracolului. Aces- 
tea se dădeau la început o dată pe an, apoi ajunse- 
seră să lucreze zilnic trei Pitii deodată și nu mai 
pridideau. Toată arta era a profetului care trans- 
forma bolboroseala lor în proză sau versuri, și a 
exegeţilor care interpretau aceste texte voit confuze, 
fiindcă Pitia, spre deosebire de ceea ce ne închipuim 
de obicei, nu era de fapt preoteasă, ci o simplă 
femeie în virstă, obligatoriu analfabetă. 

Acum 10 ani era tot o dimineaţă însorită ca asta 
cind am urcat singur povirnişul, pină am ajuns pe 
o coamă a muntelui, de unde se deschidea, dincolo 
de defileu, întinsul mării. M-au întimpinat colaci de 
sirmă ghimpată ruginită, tranșee săpate în piatră, 
o cazemată cu tavanul prăbuşit, citeva tuburi în- 
verzite de cartuşe risipite prin iarbă. Regiune de 
partizani. Dincolo, peste culme era satul Bistoma, 
una din cele 10 localităţi greceşti în care hitleriștii 
au ucis pe toţi bărbaţii ca în Lidice, ca în Oradour 
sur Glâne. M-am aplecat și-am ridicat un car- 
tuş, apoi încă unul. Curios! tuburi cenuşii, mur- 
dare, ale unor cartuşe nemţești de automat, alături 
de tuburi de alamă cu inscripții în engleză. Îmi 
amintii de tăbliţele de pe stilpii din marginea dru- 
mului, rămas departe jos, pe care stătea scris în 
engleză : „Atenţiune ! Ne declinăm orice răspundere 
pentru persoanele care se aventurează în afara zonei 
şoselei !“. Stăteam deci pe locul unui post de veghe 
al partizanilor contra cărora au tras armele hitleriş- 
tilor întîi, apoi armele americane în timpul războiu- 
lui civil. 

Mii și mii de morți în acest tragic război — ni- 
meni nu i-a numărat. Zeci de mii de oameni care 
au luptat pentru un viitor în care au crezut, rămaşi 
fără cămin, trăind departe de patrie. Rănile se vin- 

decă greu, dar se vindecă. Oricît încearcă unii să 
permanentizeze fisura adincă care a spart în acei 
ani poporul grec, apelul celor mai bune minți și 
inimi ale Greciei la împăcare, la uitare a tot ce a 
fost trecut însîngerat găsește un ecou tot mai larg. 

Azi, sirma ghimpată nu mai este, au dispărut şi 
tăblițele avertizatoare, rămășițele cazematei abia se 
mai disting sub bălării, cartuşele le-au cules pro- 
babil copiii care pasc oile pe povirniș. Şi în locul 
chipurilor celor ce şi-au dat aici viaţa, am alături de 
mine un băiat tinăr, pentru care toate acestea re- 
prezintă istoria. 

Însoţitorul meu, Takis pe numele său mic, mem- 
bru al asociaţiei de prietenie romino-greacă, era 
încă în cursul inferior de liceu cînd totul se ter- 
minase. Pentru el, Grecia e una singură, patria lui. 
E democrat convins, fervent, înflăcărat, cu multă, 
multă puritate şi dorință de dăruire și totuşi lucid, 
rațional. E produsul unui fel de sinteză a genera- 
țiilor precedente, e tipul nou, de revoluţionar, aş 
spune, luînd cuvîntul de revoluţionar în sens larg 
— nu l-am întrebat dacă e comunist sau nu, şi nici 
el nu mi s-a destăinuit. Mi-a spus doar că e mem- 
bru al E.D.A. E mândru, foarte mîndru de ţara lui 
și pare să considere că merită din partea tuturor 
un efort mai mare de înțelegere şi mai multă răb- 
dare decît au manifestat înaintașii săi. Poate într-un 
fel calea lui se va dovedi mai grea, dar alta nu 
există. = 

E un tînăr ziarist, debutant în ale scrisului, dar 
care se consideră de pe acum în tagma celor care 
caută căi potrivite pentru exprimarea năzuinţelor 
poporului său. Nu-i ușoară viața unui scriitor în 
Grecia. Nu vorbesc de cele cîteva nume mari care 
pot trăi din ceea ce scriu şi mai ales din ceea ce 
se traduce, fiindcă în Grecia tirajele cărţilor sînt 
mici: 5000 de exemplare constituie un succes. 
Viața și greutăţile celorlalți sînt aceleaşi ca şi ale 
tinerilor scriitori romîni de dinainte de război şi 
sînt destui care și-o termină ca Sahia sau G. M. 
Zamfirescu. 

Rolul intelectualităţii progresiste, chiar dacă ny 
numără în rîndurile ei mulţi laureați ai Premiului 
Nobel, se face puternic simţit în Grecia. Ceea ce 
este important e că ea a știut să transmită spiritul 
de luptă tineretului intelectual şi studențimii, fără 
participarea căreia nu se desfăşoară aici nici o ac- 
țiune politică. 

Trebuie să spun aici că oamenii de cultură greci 
manifestă în general un mare interes pentru cultura 
romină şi relațiile culturale între ţările noastre. Am 
mers mult timp în maşină cu un scriitor bătrin de 
romane istorice. Conservator, membru al clubului 
regal de Lawn Tennis şi al Jokey clubului regal, 
ceea ce spune mult cu privire la profilul lui social, 
totuși, dincolo de cvasi-totala lui neînțelegere a 
noului, ne-am întîlnit pe planul aprecierilor cu pri- 
vire la importanța legăturilor tradiţionale care unesc 
ţările noastre. Este de remarcat faptul că era la 
curent cu acţiunile pe plan general balcanic orga- 
nizate în țara noastră și mi-a părut semnificativ 
aspectul care l-a impresionat în primul rînd. 

— Corectitudinea, dragul meu domn, spirit neaș- 
teptat de larg, preocuparea sinceră de a dezvolta 
tradiţii comune, care leagă popoarele noastre, trecînd 
peste tot ce ne desparte. 

Takis este desigur mai direct, mai entuziast. Mi-a 
mărturisit că a citit în greceşte antologii ale poeziei 
rominești culese de Iannis Ritsos, ca şi poeziile 
acestuia închinate Romîniei, „Mitrea Cocor“ al lui 
Sadoveanu, „Pădurea spînzuraţilor“ a lui Rebreanu, 
o culegere din Caragiale... I-a plăcut „Baltagul“, în 
care a găsit multe trăsături comune grecilor şi ro- 
mînilor; atmosfera aspră, starea sufletească a ţăra- 
nului oprimat în trecut, chipul lui. Urmărește cu 
regularitate întrunirile organizate de asociaţie, la 
care iau parte oameni dintre cei mai valoroși ai 
intelectualităţii greceşti. Se plînge de fărîmiţarea 
forțelor scriitoriceşti. Sînt multe nume de scriitori 
mari, unii cu renume mondial ca bunăoară Costas 
Varnalis, academicianul Mirivilis, autorul „Vieții în 
mormînt“ recent tradusă la noi, Elitis, Prevelakis, 

Sotiris, dar asociația naţională a scriitorilor este 
încă slabă, după spusele lui. Urmele trecutului 
tragic se resimt încă în rîndurile oamenilor de li- 
tere. Sint scriitori care trăiesc în refugiu ca Pier- 
ridis. Dimos Rendis, Ludemis, Melpo Axioti, «marele 
scriitor grec Nicos Kazantzakis (premiu Nobel) a 
murit în emigrație», alţii care preferă să scrie ro- 
mane istorice fiindcă nu pot să scrie cum ar fi vrut 
despre realitățile contemporane... 


Continuăm discuţia, în timp ce jos, la picioarele 


noastre, amfiteatrul se acoperă treptat de furni- 
carul de turişti şi sosesc noi şi noi autocare, ce par 
de sus nişte gîngănii care se tîrăsc anevoie pe dru- 
mul de acces la sanctuar. 

Ne îndreptăm spre muzeu, care la ora asta presu- 
punem că e mai liber. Ne abatem pe la văgăuna 
de unde izvorăşte Castalia cea cu „unde argintii“, 
inspiratoarea lui Apolo şi a muzelor. Încerc o oare- 
care dezamăgire. Nu-i decît un bazin lung de vreo 
10 m și lat de 1 m sub peretele de stîncă care sea- 
mănă puţin cu un jgheab de adăpat vite, dînd 
naştere unui piriiaș care traversează şoseaua prin- 
tr-un tub de drenaj, la baza căruia vin să bea 
vitele din împrejurimi. Altfel însă... „cine-o bea nu 
se mai duce“. 

Și aici, ca peste tot, aceeaşi ruptură între trecut 
şi prezent. Delfi, însuși, noul nume cu care a fost 
botezat tîrgușorul Kastri, nu spune nimic local- 
nicilor. Am coborit data trecută în cheile Pleistos, 

duc spre mare, pînă la Sibaris, izvorul care 
a ţişni locul unde a căzut, după legenda mito- 
logică, Sibarts-— unul din monştrii delfieni, prä- 
bușit de pe stincă-de tînărul Euribatos. De curiozi- 
tate am întrebat pe un păstor din apropiere dacă 
cunoaște vreo legendă cu privire la izvor. 

— Cum de nu, se lumină el. E izvorul ,„Pappadia“ 
(al Preotesei). Cică apa ar fi izvoriît din locul unde 
a căzut de pe stînci o preoteasă pe care Dumnezeu 
a pedepsit-o..fiindcă a dus caprele la păscut du- 
minica ! 

Seamănă, nu-i aşa? 

Şi totuşi una din poienele Parnasului, la un ceas 
de urcuș de sanctuar, locul în care Bachantele din 
întreaga Grecie celebrau, îmbrăcate în piei de ani- 
male, sîngeroasele lor orgii bachice (vezi Eumeni- 
dele lui Eschil), este considerată şi azi loc blestemat, 
un fel de muntele Brokken, pe care vircolacii şi 
vrăjitoarele își dau întîlniri în nopţi aidoma celor 
Valpurgice. 

Muzeul din Delfi nu e impozant, dar e destul de 
bogat. Din fericire, sanctuarul greu accesibil şi în 
antichitate, fără așezări omenești importante în 
existență se baza, ca peste tot, pe teamă şi sacrificii 
jefuirii şi distrugerii lui de către preacreștinul Teo- 
dosie al Bizanțului. Doar o porţiune a zidului de sus- 
tinere al „drumului sacru“, durat din blocuri uriaşe. 
acoperite de inscripţii, a rămas în picioare, permi- 
tînd situarea locului și începerea către mijlocul se- 
colului trecut a săpăturilor. A trebuit să fie expro- 
priat şi mutat în întregime tirguşorul care se 
înfiripase în decursul timpului deasupra ruinelor. 
S-au dus adevărate lupte cu urmaşii delfienilor, de- 
veniţi între timp nişte munteni semihaiduci. S-au 
escavat timp de un secol aproape sute de mii de 
metri cubi de pămînt și stîncă. Antichităţile găsite 
au rămas cu unele excepţii pe loc — peste 6000 de 
exponate se spune, de valoare foarte inegală. 
Printre ele, „Aurigele“, bronzul antic, printre cele 
mai frumoase din lume, reprezentind un condu- 
cător de cvadrigă, învingător la jocurile olimpice 
ținînd hăţurile cailor care defilează la pas. Stilul e 
încă puţin arhaic, oarecum rigid, dar simplu și nobil, 
execuția de o mare finețe, pînă la cele mai mici detalii. 

Interesante sînt exponatele artei ioniene şi în 
general ale culturii antice eline dinafara Greciei 
continentale, relativ puţin cunoscute publicului 
larg. Printre ele, sfinxul înaripat de marmoră pro- 
venit din Naxos te impresionează prin conţinutul 
său uman atît de diferit de indiferența hieratică 
a semenului său egiptean. 

În sfîrșit, tulburătoarea cultură primitivă din in- 
sulele Ciclade, care a înflorit în mileniul al 3-lea 

înaintea erei noastre, reprezentată prin statuete de 
divinităţi feminine din marmoră, stilizate într-un 
fel care te aduce aproape de tot de sculptura mo- 
dernă, chiar cu o nuanţă de abstracționism. Parcă 
regăseşti silueta unei viori în giîtul lor alungit, în 
curba şoldurilor, în întreaga lor poziţie strînsă în 
ea: însăși și avîntată în același timp, care subliniază 
aerul 'de interiorizare şi de seninătate totodată a 
acestei arte pe care unii o numesc preraţională. 

„Din momentul morţii artei din insule și apariţiei 
în: Grecia continentală, sub influenţa cretană, a cul- 
turii arhaice, ahee, se întinde o lungă perioadă de 
întuneric, de gestație parcă, în care zeii noi, olim- 
pieni, supun sau nimicesc zeitățile locale ale pă- 
miîntului, întrerup dependenţa directă ancestrală a 
conştiinţei omului de forţele naturii. 

Aheii, ca și cretanii, admirau la om inteligenţa 
şi judecata, Ulise fiind primul erou mitic ale cărui 
izbînzi au depins în aceeași măsură de istețimea ca 
şi de bravura lui. Erau popoare vesele, senzuale, iu- 
bitoare de culori vii, care ştiau să se bucure de 
viaţa trăită din plin pe acest pămînt și nu acceptau 
ca obsesia morții şi a vieţii de apoi să le tulbure 
pacea sufletească. Nu găsim la ei nici statui colosale 
de regi după modelul egiptean, nici groaznice baso- 
reliefuri asiriene cu luptători întorcîndu-se din 
război purtînd capetele tăiate ale dușmanilor în- 
fipte în lănci. În schimb ne-au lăsat moştenirea mi- 
turilor lor, care se adresează tuturor oamenilor şi 
cuprind toată gama emoțiilor umane, mituri în care 
şi-au căutat motive de inspirație deopotrivă Eschil 
Şi. Sofocle, Corneille şi Racine, O'Neill şi Anouilh. 
Lupta între vechi şi nou a decurs uneori paşnic, 
simbolizată fiind în mituri prin amorurile lui Zeus 
cu nimfele reprezentînd zeitățile locale. Alteori a 
fost vorba de sfărîmarea cu forța a vechilor rituri, 
așa cum apare ea în marea friză a „Gigantomachiei“ 
— lupta zeilor cu giganţii. 

Poate din punct de vedere artistic acest relief 
datînd din sec, al VI-lea î.e.n. nu este o capodoperă, 
deşi artistul, cu o viziune s-ar putea spune genială, 

a ştiut, pe o întindere plată, să redea întreaga miş- 
care a bătăliei, concepînd friza în așa fel încît prin 
intercalarea dibace a luptătorilor să angajeze toate 
personajele în acţiune. Gigantomachia reprezintă 
naşterea prin luptă a religiei clasice grecești, ex- 
presie a conştiinţei noii societăţi elene. În această 
luptă care s-a dat între oameni și în sufletul fiecă- 
ruia din ei a curs mult sînge, dar cultul vechi, în- 
tunecat a fost măturat, şi întreaga preoţime, a cărei 
apropiere, a căzut repede în uitare în anii următori 
umane, a fost distrusă — niciodată grecii nu s-au 
mai încrezut într-o castă de preoți. Zeii tineri, 
strălucitori în umanitatea lor, au distrus zeitățile 
primitive, demonii locali ai munţilor, apelor, pădu- 
rilor, simbolizate prin giganţi. Inteligența a învins 
pentru prima oară superstiţia și relaţiile umane au 
învins violenţa şi frica primitivă. 

Și totuși, de ce Prometeu apare în mitologia 
greacă ca unul din giganţi? Cei ce l-au citit pe 
„Prometeu înlănţuit“ al lui Eschil s-au întrebat 
dintotdeauna dacă victoria a fost pînă la urmă de 
partea celor ce o meritau. Prometeu îl acuză doar 
pe Zeus că acesta îl urăște fiindcă i-a dat omenirii 
focul și a învăţat-o meseriile! 

Dar, mai ştii? Cînd îţi aminteşti că în Babilon, 
Fenicia, Egipt, preoţii au fost acei care dețineau 
ştiinţa, care o dezvoltau în folosul întăririi domi- 
naţiei lor, paralel cu adîncirea întunericului su- 
perstițiilor, cu terorizarea celor. mulți... Casta preo- 
țească înarmată cu ştiinţa şi tirania cea mai bar- 
bară ajutîndu-se şi protejindu-se mutual, acesta 
era Egiptul faraonilor și al preoţilor lui Ammon-Ra. 

Te rupi cu greu din faţa frizei, te forţezi să treci 
fără grabă prin dreptul vitrinelor cu diverse cioburi 
de statui, de vase, de sarcofage și ieși iarăși la 
lumină. Puțin mai încolo, mașina cu bagajele 
înăuntru ne așteaptă, cu șoferul dormitînd blazat 
pe un tăpşan de iarbă în mijlocul măreției încon- 
jurătoare. La drum ! 

PATRAS — OLIMPIA 


Ne hotărîm să rămînem peste noapte în Patras. 
E un oraş măricel, cu peste 100 000 de locuitori, al 
treilea port important al Greciei, după Pireu și 
Salonic. Încolo e atît de oarecare încît toate efor- 
turile unui personaj foarte insistent, care ni s-a 
alăturat de cum am coborit din mașină, de a ne 
convinge să vizităm împreună cu el antichităţile 
locale, care ştiam că nu există, sau măcar nelipsita 
Acropole locală, s-au dovedit zadarnice. Zăpușeala, 
era prea mare pentru ca cineva să fie tentat să 
urce scările nesfirşite pînă la nişte ziduri care 
adăposteau pare-se o cazarmă. Nici măcar prive- 
liştea cu care ne-a îmbiat omul şi promisiunea că 
pe acest timp frumos vom putea zări la orizont; 
Itaca, insulița-regat al lui Ulise — ceea ce era vădit o 
minciună, fiindcă e la peste 50 km în larg — nu 
ne-a "putut clinti de sub umbrarele multicolore ale 
unei „kafeneion“ locale. 

Mai pe seară ne urnim din loc și în lipsă de mo- 
numente ne abatem prin cartierele mărginaşe — o 
mahala provincială de la noi, de pe vremuri, tipică 
în aşa măsură, că te crezi undeva la marginea 
Brăilei vechi. Aceleași bodegi, prăvălioare, ateliere 
de meseriași de tot felul. Abia plimbîndu-te așa 
prin cartier, îţi dai seama pe deplin ce problemă 
serioasă reprezintă categoria asta a micilor patroni 
şi meseriași într-o ţară slab dezvoltată ca Grecia. 
Mi s-a dat o cifră uluitoare: 120 000 de meseriași 
cu 380 000 de lucrători, atîta cuprinde acest sector. 

Din ce şi pe seama cui trăiesc ? Ce speră ? Deocam- 
dată mulţi din ei se cramponează de partidul de 
guvernămînt, E.R.E., nădăjduind că guvernul le va 
susține interesele, dar primele conflicte serioase cu 
autorităţile au și apărut sub forma mitingurilor și 
manifestaţiilor de stradă ale meseriașilor în Atena 
şi în alte oraşe. Îndemn pentru ele sint perspec- 
tivele mai mult decît sumbre ce le stau în faţă în 
condițiile noi ale asocierii Grecici la Piaţa comună 
Se spune că numai fabrica de confecţii modernă 
pe care intenţionează s-o construiască o societate 
vest-germană ar lăsa pe drumuri 100 000 de mese- 
riași și lucrători. 

În afara zonei portului și a cîtorva fabrici, Pa- 
tras, spre deosebire de Pireu, nu are aspectul unui 
oraş muncitoresc. Cu toate acestea și aici, ca şi în 
alte oraşe ale Greciei, chiar cele din fundul provin- 
ciei, prezența E.D.A. — „Uniunea democrată a po- 
porului grec“ — se face simțită, ceea ce are darul 
să provoace indignarea politicienilor. 

— 6 000 de sedii a ajuns să aibă E.D.A.! se revol- 
tase deputatul cu care stătusem de vorbă în drum 
spre Sunion. Membri ai E.D.A. sînt vicepreședinți 
ai consiliilor municipale ale Atenei, Salonicului, 
preşedintele consiliului muncipal al Heraclion-ului, 
îndoia el degetele. 

— Ei şi? a citit probabil pe faţa mea. 

— Cum ei şi? E.D.A. deschide porțile comunis- 
mului. E.D.A. înseamnă revoluţie ! 

Am abandonat discuţia pe această temă, fiind 
inutilă. 

Aici, în Patras, sediile E.D.A. par la fel de active 
ca în Atena, în chioșcuri e prezent „Avghi“ oficiosul 
E.D.A., în vitrina unui cinematograf local am văzut 
anunţul unei întruniri E.D.A. prevăzută pentru a 
doua zi. 

„Abia fiind aici, în Grecia, într-un oraș provin- 
cial ca Patras, realizezi ce înseamnă de fapt pre- 
zența masivă a E.D.A. în viața politică a unei țări 
ca Grecia, în care forțele de stînga au fost înfriînte 
într-un război civil, cu ajutorul străin, ceea ce 

peste tot şi totdeauna a dus la scăderea avintului 
revoluţionar pentru o perioadă mai mult sau mai 
puţin lungă. 

Și totuşi E.D.A. a izbutit în 1958, la abia 9 ani 
de la încetarea luptelor armate, să cucerească, în 
condiţiile care se cunosc, 25% din voturi şi să de- 
vină al doilea partid din ţară ca forţă. 

Nu se poate spune că în Grecia forţele progre- 
siste n-au obţinut treptat o anumită ușurare a 
strinsoarei faţă de anii care au urmat imediat 
războiului civil. S-a cîștigat cu greu o anumită 
libertate de exprimare şi de critică, îngrădită de- 
sigur de amenințarea proceselor pentru incitare 
la rebeliune sau lèse majestate. Trecerea la un 
regim masiv de represiune în genul celui din pri- 
mii ani de după războiul civil nu ar servi guver- 
nanților în conjunctura actuală. Şicane însă se fac 
destule, de la greutăţi la acordarea pașapoartelor 
pînă la confiscarea cărţilor socotite subversive. 
Recent a făcut vilvă faptul că scriitorului Markos 
Avghiris — care se întorcea dintr-o călătorie făcută 
la Moscova cu soția sa, scriitoarea Galatia Kazan- 
dzaki — i s-au reţinut la vamă printre altele un 
ghid turistic al Romîniei și romanele traduse în 
limba franceză ale unor autori romîni şi sovietici. 

Şicanele provoacă proteste. Scriitorul Theotakos, 
care este departe de a fi de stînga,arăbufnit de 
curînd în paginile ziarului burghez de centru „To 
Vima“, într-un articol intitulat: „Întilniri în Ro- 
mînia cu scriitori răsăriteni“. După ce a apreciat 
interesul adînc și sincer al scriitorilor noștri pentru 
cultura grecească antică și cea contemporană, pe 
care l-a constatat personal la noi în ţară, a trecut 
la atac: „Aș dori ca unele autorități greceşti ce 
îngreunează eliberarea de pașapoarte oamenilor de 
litere greci care cer să călătorească în ţări din lagărul 
răsăritean să fie atente. Ar trebui să înceapă să în- 
țeleagă cit de dăunătoare este absenţa noastră de 
la astfel de întîlniri... Atitudinea acestor instituţii 
trădează lipsa de încredere în noi înşine şi o laşi- 
tate de neiertat“. Dar nu e vorba numai de şicane. 

În total s-au intentat în ultimul timp şase procese 
diferitelor ziare pe motive politice. Recent, în 
iarna 1962—63 a avut loc procesul directorului 
ziarului „Avghi“, M. Krikis, sub învinuirea de jig- 
nire a autorităţilor. Cu toate că un mare număr de 
cunoscuţi oameni politici, chiar burghezi, au luat 
cuvintul la proces în calitate de martori ai apără- 
rii şi au condamnat energic represiunile împotriva 
forţelor democratice din ţară, tribunalul penal din 
Atena a condamnat totuși pe M. Krikis la închi- 
soare, iar redacţia ziarului „Avghi“ a fost lipsită 
20 de zile de dreptul de a folosi cota de hirtie de 
ziar. La începutul lunii martie 1963 a fost arestat 
și noul director al „Avghi“, Patis Paraschevopoulos, 
sub acuzaţii că a publicat o rezoluţie a partidului 
comunist din Grecia. Presa de centru n-a fost scu- 
tită nici ea de represiuni. Directorul cotidianului 
„Ahtinaiki“ a fost condamnat la 9 luni închisoare 
pentru publicarea unor articole considerate anti- 
monarhice. Ziarelor „,Elefteria“, „Vima“, „Etlnos“ 
li s-au intentat deasemeni procese. În aprilie s-a 
interzis ,„Marathonul Păcii“, organizat de „Asociaţia 
pentru dezarmarea nucleară și pace“, iar poliţia și 
jandarmeria au arestat pe traseul de la Marathon 
la Atena, în zorii zilei stabilite pentru manifestaţie, 
500 de persoane, din care 137 de femei. Printre cei 
arestaţi au fost cunoscutul actor Alexandrakis, 
compozitorul Theodorakis, precum şi deputatul 
Lambrakis, vice-preşedintele asociaţiei. 

„Vei muri, Lambrakis!“ l-a ameninţat de repe- 
tate ori, în plină şedinţă de Parlament, deputatul 
E.R.E., Papadopoulos, pe care fotografiile vremii îl 
arată îmbrăcat în uniformă hitleristă, 

Gregorios Lambrakis, deputatul muncitorimii din 
Pireu, fostul cioban devenit profesor titular la uni- 
versitatea din Atena, om de ştiinţă, autorul unor 
lucrări științifice de renume mondial, a murit asa- 
sinat. Pierderea lui a fost greu resimţită de opinia 
publică democrată greacă şi mondială. Guvernul 
Karamanlis, însă, a fost obligat să demisioneze. 

Pe înserate n-am rezistat ispitei şi ne-am suit 
totuși pe citadelă. Itaca n-am văzut-o, însă golful 
Patrasului brăzdat de corăbii care plecau şi ve- 
neau dinspre insule şi Italia s-a întins în faţa 
noastră cît cuprinzi cu ochii pînă la malul său 
nordic, apărind ca o dungă zdrenţuită la orizont, 
cu cîteva piscuri străpungînd o diră joasă şi sub- 
tire de nori. 

Undeva acolo, intre aceste culmi, e ascunsă 
Missolonghi rămasă celebră prin eroismul luptă- 
torilor pentru Independenţa Greciei, care au re- 
zistat aici turcilor timp de trei ani, nume de neuitat 
pentru întreaga omenire, legat de acela al marelui 
Byron, care şi-a găsit moartea sub zidurile ei. 

După moartea lui, garnizoana încearcă o ieşire 
desperată. Cei ce nu izbutesc să rupă cercul tur- 
cesc şi să ajungă în munţi se întorc în oraş, dau 
foc magaziilor de pulbere şi în număr de 3000 
sar în aer împreună cu femei şi copii. Tablourile 
lui Ary Scheffer şi Delacroix : „Sfirşitul lui Misso- 
longhi“ şi „Grecia pe ruinele lui Missolonghi“ au 
făcut ocolul lumii, zguduind conştiinţele. 

În orice caz, rezistenţii greci ca şi luptătorii 
pentru libertate din anii de după război n-au a se 
plinge de lipsa de tradiţii eroice. 

De la Patras la Pirgos, o bună parte din drum 
îl parcurgem pe malul mării. O dată cu ţărmul 
nordic al golfului care dispare în zare, valurile 
tot mai mari izbesc în stîncile de sub noi, aducînd 
miros de alge. Undeva pe aici, într-unul din gol- 
fuleţe cu apă mai liniştită, în care cîteva familii, 
bărbaţi şi femei deopotrivă, pescuiesc scoici, raci 
şi bureţi, galerele conduse de Champlitte au de- 
barcat acum peste 7 secole pe  negustorii-piraţi 
venețieni veniţi să cucerească Moreea. 

Cu cît ne îndepărtăm de mare, pămîntul devine 
mai puţin sterp, dunele sînt fixate cu pini şi tu- 
fişuri cu frunze ascuţite ca nişte baionete. Vege- 
taţia e mai bogată, apar mai des ogoare de grîu, 
grădini şi livezi de lămii, portocali şi migdali cu 
căsuțe risipite pe cîmp și pe povîrnișurile dealu- 

rilor, durate din chirpici, dar spoite toate în alb 
strălucitor. Chiar şi măgărușii tropăie parcă mai 
vesel pe marginea şoselei. 

Descriem un arc întins, mergind tot timpul la 
cîțiva kilometri în interiorul ţării, evitînd stîncile 
şi mlaştinile de pe mal. Catedralele gotice ale 
templierilor, construite pe locul anticelor Acropole, 
se succed mănăstirilor de maici carmelite așezate 
pe malul riurilor mitologice ce evocă amorurile 
lui Zeus. Şi castele, castele... franceze, venețiene, 
genoveze, bizantine... 

Pe neașteptate, într-o luncă pe malul unui riuşor 
dăm de o tabără de ţigani şătrari, dar europenizaţi, 
cu corturi de alpinişti de culoare portocalie, peti- 
cite ce-i drept, fierbindu-şi miîncarea pe primusuri 
de excursie la muzica unui aparat de radio cu 
tranzistori agăţat de un copac. Sint veniţi, mi se 
spune, din Italia cu car-ferry-ul. Numai ei mai 
lipseau în babilonul peloponesian ! 

Dincolo de Pirgos drumul se strică brusc. De-a 
lungul țărmului mării lonice, spre sud, se întinde 
regiunea unde turiştii pătrund rar sau de loc, re- 
giune cu drumuri desfundate, pline de hirtoape şi 
de praf, care dau imaginea a ceea ce însemna o 
excursie prin Grecia pînă cînd valul turistic a 
forțat construirea de șosele. Intenţia noastră era de 
a ajunge la Pylos, la ruinele recent dezgropate ale 
palatului lui Nestor, dar în dreptul unei taverne 
de ţară am renunţat. Oprisem să bem ceva, 
apoi îmbiaţi de mirosul mielului la grătar ne aşe- 
zarăm sub şopron. Pe urmă am ieşit în curte să 
vedem ce e cu muzica şi chiotele ce se auzeau şi 
am nimerit la o nuntă. Şi — vorba ceea — „călă- 
torului îi şade bine cu drumul“, iată că sîntem de 
două ceasuri aici, închinînd „,„Retzina“ în cinstea 
tinerei perechi, înconjurați, la două mese alăturate, 
de un grup mărişor de localnici mulţumiţi să mai 
audă ceva nou de prin ţări străine şi să-și mai 
spună păsurile. Sînt suficiente cîteva minute ca 
să nu te simţi străin. De altfel, după cum se ştie, 
„Xenos“ înseamnă în greacă străin şi oaspete tot- 

odată. Înclin să cred că e tradiţie slavă şi orientală 
mai degrabă, fiindcă pentru grecii antici, „Xenos“ 
însemna străin de polisul lor, dar tot grec. Restul 
tot „barbari“ rămineau. Am dat şi aici de aceeaşi 
simplitate şi naturaleţe în relaţii ca şi la noi şi 
de aceeaşi uşurinţă de a trece peste formele con- 
venţionale în stabilirea contactului direct de la 
om la om. 

Nu e sărăcimea satului. Tată] fetei care se mă- 
rită are 12 hectare, ceea ce pentru partea aceasta 
a Greciei, cu pămînt relativ roditor, nu e puţin. 
_ Cei din jurul nostru fac parte din pătura mijlocie 
și chiar înstărită a ţărănimii. Un învăţător mai . 
în vîrstă şi un preot tînăr se află şi ei la masa 
noastră. Discuţia îmboldită de curiozitatea noastră 
lunecă curind pe tema care-i preocupă pe toţi — 
situația agriculturii. 

Regiunea nu este înapoiată, în orice caz nu 
înapoiată după criterii greceşti, chiar dacă investi- 
tiile pe hectar reprezintă aici abia 1/10 din cele 
din Franța sau Elveţia. Oamenii se descurcă sur- 
prinzător de bine în problemele pe care le ridică 
pentru agricultura greacă asocierea ţării la Piaţa 
comună. Poate le scapă unele detalii şi văd lu- 
crurile mai ales prin prizma locală ; există o oare- 
care naivitate în aprecierea semnificației măsurilor 
politice ale autorităţilor, dar în esenţă tabloul ce 
se desenează din spusele lor şi din ceea ce cu- 
noaştem din presă e destul de complet. 

Într-o ţară ca Grecia agricultura joacă un rol 
de prim rang. În cadrul ei lucrează 56% din 
populaţia aflată în cîmpul muncii, care furnizează 
abia 28%, din produsul social, însă 80%/0 din ex- 
portul de mărfuri. Țăranul se menţine pe peticul 
lui de pămînt (85% din ţărani au mai. puţin de 
5 ha) prin eforturi uriașe (30% din gospodării nu 
au animale de muncă) și cu preţul unui nivel de 
viață de 2—3 ori mai scăzut decit venitul mediu 
pe ţară. 

Ca perspectivă îndepărtată — exprimată cu ju- 
mătate de gură de unul din cei prezenţi şi cu 

gura plină de presa democrată din Grecia — se 
conturează trecerea agriculturii grecești pe sis- 
temul marilor întreprinderi capitaliste, singurele 
care în condiţiile date ar putea concura produsele 
marilor întreprinderi agricole din occident. Asta 
presupune, desigur, o mecanizare avansată (în 1961 
erau 22 000 tractoare în Grecia, dar 90% din ele 
aparțineau marilor proprietari de pămînt), folo- 
sirea masivă a îngrășămintelor, precum şi o re- 
ducere drastică, cel puţin la jumătate, a procen- 
tului populației de la sate şi deci proletarizarea 
unei mase de cca 2 000 000 de braţe de muncă. 

Profilul agrar al regiunii în care ne aflăm este 
complex — găsești de toate, de la cereale pină la 
citrice şi tutun. Perspectivele sînt şi ele diferite. 
Cerealele pot fi considerate condamnate fără apel. 
Nici pînă acum nu ajungeau, Grecia fiind obligată 
să le importe. Producătorii autohtoni rezistau pînă 
acum datorită unui sistem complicat de subven- 
ționare care făcea ca griul grecesc să fie printre 
cel mai scump din lume. De acum încolo, piaţa 
greacă va fi invadată de griul francez, şi chiar de 
cel american şi canadian. Randamentul scăzut la 
hectar al cerealelor (13—15 chintale atît pentru 
griu, cît și pentru porumb) și al furajelor face ca 
nici zootehnia, care nu acoperă necesarul, să nu 
poată rezista concurenţei străine. 

Teza oficială este aceea a concentrării producţiei 
agricole asupra acelor produse care cer o îngrijire 
specială, deci mînă de lucru multă şi ieftină, care 
se potrivesc condiţiilor solului grecesc şi în pro- 
ducția cărora ţăranul grec are o îndelungată tra- 
diție — citrice, tutun, măsline, viţa de vie și even- 
tual bumbac. Toate aceste culturi însă cer condiţii 
de sol şi climă care nu se găsesc peste tot în Gre- 
cia. Azi ele nu mai acoperă nici 30% din suprafaţa 
arabilă. 

În ce privește citricele ca şi strugurii şi măsli- 
nele, Grecia are de înfruntat în cadrul Pieţii co- 
mune concurența puternică a Italiei şi în perspec- 
tivă a ţărilor iberice, iar în cazul untdelemnului 

de măsline, pe aceea a uleiului de soia american, 
oferit pe un preţ care face producţia untdelemnu- 
lui nerentabilă. Cu toate că ţările socialiste repre- 
zintă un debuşeu larg pentru aceste produse şi s-au 
oferit de repetate ori să contribuie în schimbul lor 
la dezvoltarea industriei grecești, exportul acestor 
produse a fost îndreptat, sub presiunea marilor 
monopoluri străine, spre occident. 

Tutunul continuă să ofere anumite posibilităţi. 
Cultivat abia pe 3,5% din suprafaţa arabilă, el 
ocupă în schimb 20%/, din populaţia rurală greacă, 
plus 60 000 de muncitori şi salariaţi în industria 
de prelucrare și aduce 36%, din venitul de pe urma 
exportului. În schimb este în dependenţă strînsă 
de conjunctura pieţii mondiale cu atit mai mult 
cu cît jumătate din tutunul grecesc e achiziţionat 
de două ţări — S.U.A. şi R.F.G. Tutunul turcesc 
a apărut și el ca un concurent foarte periculos în 
cadrul Pieţii comune. Afirmația alarmată a lui 
Rodopoulos, preşedintele Camerei Deputaţilor din 
Grecia, redată de „Reuter“, că „parlamentarii greci 
n-au fost de acord cu toate măsurile luate de 
C.E.E. în cadrul acordului de asociere care se ne- 
gociază între Piaţa comună şi Turcia, în special în 
ce priveşte avantajele care se vor acorda Turciei 
în exportul de tutun“ sună azi desuet: Turcia a 
semnat asocierea ei la Piaţa comună. 

— Politică! scuipă un ţăran pe jos, dînd din 
mină a lehamite, fără să ştie că exprima sub o 
formă concentrată aprecierea făcută de „Le 
Monde“ : „considerente politice sînt acelea care au 
o influență hotărîtoare asupra vieţii economice a 
țării“. 

Deocamdată marile  monopoluri continuă să 
stoarcă beneficii uriașe pe socoteala cultivatorilor 
— magnații greci ai tutunului Papastratos, Kera- 
nis, Korelis şi firmele americane şi vest-germane: 
„Gerry“, „Comercial“, „Interdat“, „Esder“, reali- 
zează anual beneficii de cca 20000000 de dolari 
— 25%) din venitul celor aproape 1000000 de 
producători! Dintr-un kilogram de tutun plătit 

producătorului cu 35 drahme, Papastratos fabrică 
48 de pachete de ţigări pe care le vinde cu 480 de 
drahme ! 

În spatele acestor cifre şi date stă însă soarta a 
sute şi sute de mii de familii din sectorul agricol. 
Ziarele greceşti sint pline de relatări privind ac- 
țiunile țărănești:  manifestaţiile cultivatorilor de 
tutun din Katerini, acţiunile ţăranilor producători 
de grîne din Tesalia, ciocnirea sîngeroasă dintre 
cultivatorii de tutun din Xiromeron şi jandarmi, 
manifestaţia cultivatorilor de lămii din  Corintia, 
demonstrațiile  viticultorilor din oraşul Iraklion, 
unde numărul şomerilor, datorită crizei în exportul 
de stafide, a ajuns la 15 000, demonstraţii soldate 
cu luarea cu asalt a localurilor prefecturii. „Sîntem 
obligaţi să înmormîntăm, să ne cununăm şi să bo- 
tezăm copiii în datorie, a spus unul din oratorii 
la marele miting al celor 25 000 de viticultori din 
Creta. Întreaga producţie viticolă a insulei noastre 
pe un an întreg nu ar ajunge să ne plătim dato- 
riile“. „Ne este foame“, scanda masa de ţărani 
cretani, purtind drapele negre, în drum spre pre- 
fectură. 

Am ales cazurile de mai sus tipice pentru radi- 
calizarea maselor ţărăneşti din numeroase alte 
acţiuni duse de ţăranii greci tocmai fiindcă ele au 
avut loc în regiuni considerate de fiefuri ale parti- 
dului de guvernămînt E.R.E. „Acum sîntem culti- 
vatori de tutun“, au declarat membrii „,batalioane- 
lor securităţii naţionale“ care au participat la 
manifestaţia de la Xiromeron. Țăranul Dimitris 
Vlahos, care a fost ucis de jandarmi în cursul 
ciocnirii ce a avut loc aici, fusese el însuşi un 
membru al E.R.E. 

Repet : cei din jurul meu nu fac parte din sără- 
cimea satului, regiunea nu suferă nici pe departe 
comparaţie cu mizeria cruntă din unele părţi ale 
Macedoniei, Epirului sau din partea centrală şi de 
sud a Peloponesului, unde venitul anual pe cap de 
ţăran scade pînă la cifra de necrezut de 33 de 
dolari pe an. 

Poziţia lor politică a fost şi mai este încă mai 
degrabă conservatoare. Dar se simte că primele 
rezultate ale acţiunii uriașelor forţe economice care 
intră în joc împotriva lor şi asupra cărora, ei sin- 
guri, nu au nici o putere i-au zdruncinat. Oamenii 
caută, dibuie, se contrazic unul pe altul, tac duşi 
pe ginduri. Obligaţia de oaspete nu-mi permite 
însă să mă amestec în treburile lor. 

Ne luăm rămas bun de la cei de faţă, mai urăm 
o dată viaţă lungă şi fericită tinerei perechi şi 
părinţilor și, conduşi pînă la maşină de interlocu- 
torii noștri de la masă şi de sunetele „buzukiei“, 
reluăm drumul spre Olimpia. 


SANCTUARUL OLIMPIEI 


Mai vedem marea pentru ultima dată şi o cotim 
spre interiorul ţării, pe magistrala turistică a Pelo- 
ponesului. Parcă strălucirea încă  îndepărtatei 
Olimpii deschide, luminează peisajul din jur. Dea- 
luri line cu chiparoşi pe culmile lor, cu pajiști în- 
florite, de pe care adie în valuri mirosul dulce, 
aromat al florilor, acoperite de vii şi livezi de lămîi 
şi portocali, grădini de zarzavat în lunci. Căsuţe 
cubice cu terase și acoperișuri în pantă ușoară, cu 
colţurile îndoite în sus, ce amintesc curios de mici 
pagode chinezeşti, asemănare subliniată şi de adevă- 
ratele covoare de maci intercalate printre plantaţii 
de tutun. Și cît vezi cu ochii, peste tot stupi — se 
pare că, după spusele însoțitorului meu, în Grecia 
ai voie să-ţi aşezi stupii unde vrei, chiar și în ograda 
străină. Am văzut stupi cu duiumul așezați direct 
în cîmp sau pe creasta unui deal, departe de orice 
locuință omenească. Nu se atinge nimeni de ei. 

Am sosit la Olimpia pe înserat şi căzuse noaptea 
bine cînd am ieşit pe un bot de deal deasupra văii 
sanctuarului. Era linişte, subliniată, mai mult decît 
întreruptă, de cîte un lătrat îndepărtat de cîine. 
Nici o luminiță, nici o mișcare în valea care se în- 
tindea largă cu solzii mărunți argintii ai rîului 
Alfeos sclipind în mijlocul panglicii palide a patu- 
lui său de nisip. Acolo jos, în faţa mea, în mijlocul 
petei întunecoase a dumbravei sfinte, se afla Olim- 
pia. lar de jur împrejur, un peisaj obișnuit să se 
numească biblic, tot numai unduiri de coline mol- 

come, presărate parcă cu pulbere aurie ce se cernea 
prin broderia platanilor cu coroane largi, rotate şi 
a chiparoşilor care dau peisajului mediteranean ro- 
mantismul său unic — nu degeaba l-au tot reprodus 
artiștii de la Renaștere încoace. E o frumuseţe cu 
totul specifică, delicată, molcomă, de uriaş parc 
adormit, cu totul diferită de aceea aspră, sălbatică 
a Delfiului. 

Gîndul te duce la cele ce s-au petrecut aici cu 
milenii în urmă, la pelerinii veniţi din toate colțu- 
rile Greciei, care la capătul unui drum lung şi greu 
coborau spre sanctuar, uite pe acolo, prin cărăruia 
ce abia se vede ca un fir tremurător. Bătrini cu 
bărbi albe, cu toiage în mină, însoţiţi de tineri 
atleți, purtînd ramuri de măslin, mergeau săptămini 
întregi, străbăteau munţii, treceau nestingheriți 
prin teritoriile statelor străine, deseori dușmane, 
primiţi în drumul lor cu flori şi coroane de ver- 
deaţă, găzduiți cu ospitalitate. Veneau la chemarea 
spondaphorilor şi theokolilor, trimişi din Olimpia în 
toate colţurile ţării să anunţe zilele jocurilor şi să 
proclame pacea olimpică pe tot timpul duratei lor. 

Curios, ei nu cunoşteau cuvîntul de naţiune — 
polis-urile erau doar nişte oraşe care se tot aliau şi 
se războiau neîncetat între ele — şi totuși aceste 
jocuri erau deschise tuturor elinilor liberi şi numai 
lor. Chiar și în cele mai cumplite zile ale războiului 
peloponesiac, pe pistele stadionului se întreceau 
tinerii din Sparta și Atena, care cu cîteva zile 
înainte se înfruntaseră cu armele în miini într-o 
luptă pe viaţă și pe moarte. Timp de douăsprezece 
secole în șir la adăpostul păcii sacre, grecii de pre- 
tutindeni continuau să se întilnească și să păstreze 
vie unitatea pan-elenă. Închipuiţi-vă un centru euro- 
pean de acest fel care ar fi funcţionat neîntrerupt, 
cu regularitate desăvirșită, de pe timpul lui Carol 
cel Mare pînă în zilele noastre ! 

Era o instituţie unică în felul ei în lumea antică. 
Nu cuprindea nici palate, nici circuri uriașe. Era 
doar un loc de întîlnire paşnică, într-o dumbravă 
de copaci seculari, a unor oameni care, pe deasupra 

certurilor şi chiar a războaielor dintre ei, continuau 
să se respecte unii pe alţii, să se înțeleagă pe terenul 
năzuinţelor comune simbolizate la nivelul acelor 
timpuri prin culiul lui Zeus şi întruchipate în unul 
din uimitoarele lucruri descoperite de greci : sportul, 
întrecerile sportive potrivit unor reguli pe care 
le-am numi cavalerești, dacă instituţia cavalerismu- 
lui nu s-ar fi născut cu 2 000 de ani mai tîrziu. 

Se va ajunge oare vreodată să se înţeleagă pe 
deplin cum de au putut să apară cu aproape trei 
milenii în urmă aceste jocuri olimpice ? Nu regula- 
mentul lor şi formele de desfășurare interesează, 
ci ce anume a făcut ca, în loc să urle de plăcere la 
spectacolul sclavilor gladiatori care se ucideau între 
ei, sau erau sfirtecați de fiare, grecii să parcurgă 
sute de kilometri pe jos ca să se întreacă, uite, aici, 
în această dumbravă de stejari, iar cetăţile să în- 
ceteze războaiele între ele pentru perioada jocurilor 
și să înalțe statui celor care au alergat mai repede, 
au sărit mai sus, sau și-au învins adversarul în 
luptă dreaptă. pa îi 

Ne-am obișnuit acum cu toţii cu ceea ce înseamnă 


spirit sportiv, nu numai în întrecerile sportive, dar. 


şi în viaţa de toate zilele, şi-l acceptăm în bună 
măsură ca regulă de conduită aşa cum îl acceptau 
şi grecii. Dacă însă ne-am putea transporta în acele 
timpuri şi ne-am uita în jur, la lumea de atunci, 
ne-am da seama ce salt uriaș calitativ în mentalita- 
tea omului, faţă de barbaria spirituală ce domnea 
în jur, a reprezentat satisfacția pură a victoriei 
simbolizată printr-o cunună de măslin, în disprețul 
avantajelor materiale pe care le-ar putea ea oferi. 

Gînditorii timpurilor ce au urmat, parcurgînd 
ceea ce le părea lor a fi cărări nebătute, întilneau 
pe ele urmele celor ce le-au precedat, ale giînditori- 
lor greci. N-a existat domeniu al gîndirii omenești 
care să nu fi fost cercetat de greci și Aristotel a 
concentrat năzuinţa lor în faimosul său dicton: 
„Omul, prin natura sa, dorește să cunoască“. 

Și primul lucru pe care voia să-l cunoască era 
el însuşi și raţiunea umană. Pentru vechii greci 

omul nu era servitorul zeilor, ci aproape egalul lor. 
Ei priveau zeii cu respect, dar nu fără un pic de 
ironie, 

Relaţiile lor erau dictate de aceleaşi pasiuni ome- 
neşști şi în afara unor cazuri excepționale, ei îşi 
vedeau de treabă în Olimp şi nu se amestecau în 
viaţa muritorilor. 

De aceea grecii n-au simţit niciodată nevoia să 
aibă lăcaşuri de rugăciune, preoţi, cărţi sfinte sau 
doctrine religioase care să tălmăcească voinţa zeilor 
și să mijlocească legătura cu ei. Religia grecilor era 
un cult ritual, nu o credinţă. „Ar părea cu totul 
neobișnuit — spunea un discipol al lui Aristotel — 
să-i vie cuiva în minte să afirme că îl iubeşte pe 
Zeus!“ În schimb, grecii admirau omul. „Minuni 
sint multe — scria Sofocle — dar nimic nu este 
mai minunat decît omul“. Şi nu numai ceea ce re- 
prezintă omul, dar și ceea ce poate deveni. 

E drept că vechea Grecie a fost deseori prezen- 
tată ca o utopie guvernată de înţelepciune, frumu- 
sețe şi adevăr. În realitate, civilizația greacă, atit 
de apropiată nouă celor de azi, avind la temelie 
cooperarea de bună voie, pe bază de rațiune, a oa- 
menilor liberi, a fost o crustă subţire deasupra unei 
viltori de violenţă și sînge, de neîncetată războire 
între orașe-state și războaie civile care au dus pînă 
la urmă Elada la pieire. Mersul istoriei nu i-a dat 
posibilitatea culturii greceşti să evolueze pe linia 
ei umanitară. Dacă pentru Homer războiul troian 
era o arenă în care cei bravi luptau cu pasiune 
pentru onoare și glorie, pentru Euripide, cu patru 
secole mai tirziu, Troia însemna în primul rînd o 
femeie neputincioasă, lamentîndu-se printre ruine, 
asupra corpului neînsufleţit al copilului ei... 

A doua zi dimineaţa începe cu vizitarea sanctua- 
rului. De cînd l-am văzut prima oară, cu aproape 
zece ani în urmă, împrejurimile şi-au mai pierdut 
din prospeţimea lor bucolică. Pajiştea din fața lui 
pe care păşteau odinioară cîteva oi sub suprave- 
gherea unui băieţaș — amănunt al unui peisaj ne- 
schimbat de veacuri — s-a transformat într-un 

Un tîrguşor tipic din Pelopones 


Un sat din sud 


Ţăran lucrînd pămîntul 


Se mai trăieşte aşa în 
sudul Peloponesului 


Teatrul antic de la Epidavros 


Ruinele Micenei 


Mormintul lui Agamemnon din Micene 


maidan prăfuit şi desfundat de roţile automobilelor 
care-l folosesc ca loc de parcare. Monumentul în- 
chinat lui Coubertin, fondatorul jocurilor olimpice 
moderne, avînd înăuntru urna cu inima marelui pe- 
dagog, arată în mijlocul automobilelor ca un pripon 
pentru caii mecanici de azi. Grilajul este îndoit de 
cineva care nu ştiuse să stăpînească marșarierul, 
iarba deasă prin care ne croiam odinioară drum 
spre monument a dispărut, distrusă de mii de roţi, 
iar monumentul însuși e înnegrit de gazele de eşa- 
pament. 

Ceea ce a rămas din sanctuar este foarte puțin, 
suficient ca să-ţi dai seama de amploarea lui de 
odinioară, dar nu de ajuns ca să-l poţi reîntregi, 
dacă nu ai temeinic săpat în minte planul-machetă 
alcătuit după încercările diverşilor arheologi. 

Ceea ce este specific Olimpiei, ceea ce nu întil- 
neşti în altă parte este amestecul veacurilor, îngră- 
mădirea abracadabrantă a tuturor stilurilor începînd 
de la doricul cel mai primitiv şi terminînd cu ro- 
manicul tîrziu, de la delicatul stil atenian al Exe- 
drei lui Herodus Atticus la opulenţa un pic barbară 
a Philippeionului macedonean, diversitatea extra- 
ordinară de materiale : marmoră, piatră, bronz, lemn, 
pînă la cărămizi de argilă. Din toate, doar piatra 
simplă a rezistat mileniilor : marmora şi bronzul au 
fost prădate, lemnul, chiar de stejar, a putrezit, 
pereţii de argilă s-au transformat în noroi gros care 
a acoperit și a salvat rămășițele operelor de artă, 
printre care şi pe Hermes al lui Praxitele. Parcă ai 
umbla pe un șantier abia început, pe care locul 
viitoarelor construcţii ar fi marcat doar prin temelii 
joase de piatră. 

Olimpia, cel mai important din marile sanctuare 
greceşti, n-a fost niciodată o așezare omenească, 
ci un complex de temple și altare închise în incinta 
sacră a Altis-ului, consacrat lui Zeus, înconjurat de 
locuri de reculegere și pregătire a celor ce veneau 
din toate colţurile Greciei să ia parte la întreceri 
sportive și artistice. Aici au recitat din operele 
lor Pindar şi Euripide, ca și Homer şi Tucidide, au 

lucrat Fidias şi Miron, Polyclete și Praxiteles ; 
Cheilon şi Thales au murit aici, iar Hippios şi 
Aristotel au consemnat evenimentele istoriei Olim- 
piei. Tot aici au fost sărbătoriţi Temistocle şi 
Miltiade, iar Alexandru cel Mare a proclamat 
amnistia şi buna înţelegere între greci la cea de 
a 1l4-a olimpiadă. Nu-i de mirare că în decursul 
veacurilor Olimpia a devenit un veritabil muzeu 
internaţional, în care fiecare oraș își avea sanctuarul 
său propriu cu „tezaurul“ său, şi totodată, un cen- 
tru diplomatic care permitea rezolvarea pe teren 
neutru a problemelor ce priveau relațiile dintre 
diferitele oraşe-state greceşti. 

N-are rost să descriu în amănunţime Olimpia. 
Au descris-o toţi vizitatorii de la Pausanias încoace. 
E nevoie de cel puţin o zi întreagă pentru vizitarea 
temeinică a sanctuarului. Urmînd calea pelerinilor, 
treci pe lingă altarele care înconjurau focul veşnic, 
prin fața ruinelor Pritaneului, centrul vieţii publice 
a sanctuarului, cuprinzînd o sală de mese uriaşă, 
în care mîncau concurenţii și oficialităţile, prin fața 
templului Herei, cel mai vechi templu al sanctuaru- 
lui, al altarului lui Zeus. Urci pe terasa celor 
treisprezece temple-tezaure construite de oraşele 
greceşti şi de coloniile lor, treci prin faţa nenumă- 
ratelor socluri de statui închinate zeităților şi 
atleţilor, printre care se remarcă seria statuilor lui 
Zeus ridicate din amenzile impuse orașelor de 
către arbitrii jocurilor, Hellanodicii, pentru încăl- 
carea regulilor concursului. Şase statui au fost 
ridicate numai de tesalieni, pentru că au corupt pe 
concurenții la pugilat, în cadrul jocurilor celei de 
a 98-a olimpiadă. Alte şase le-au ridicat, fără să 
cricnească, atenienii, pentru încercarea de a trişa 
a unuia din compatrioţii lor la jocurile celei de 
a 12-a olimpiadă. După cum vedem, în materie de 
severitate, arbitrii noştri ar avea cîte ceva de în- 
văţat de ta vechii greci. 

Ajungem însfîrşit la marele templu al lui Zeus, 
construit de Libon-în-secolul V î.e.n. Uriașa statuie 
a lui Zeus Olimpicul, una din cele şapte minuni ale 


162 


lumii, înaltă de treisprezece metri în afară de pie- 
destal, creată de Fidias, ocupa toată partea din fund 
a templului, despărțită de rest printr-un rînd de 
coloane, uși duble de bronz și o draperie de purpură 
brodată. O galerie speciaiă care ocolea pereţii inte- 
riori ai altarului la înălțimea centurii lui Zeus, 
permitea pelerinilor să-i vadă mai de-aproape capul 
uriaș lucrat, ca și partea descoperită a corpului, din 
fildeş. Barba, părul, îmbrăcămintea, tronul, totul 
era bătut în pietre preţioase. Aproape 1000 de ani 
a durat statuia, terminîndu-și existenţa într-un 
incendiu, în Bizanţ, unde fusese dusă după distru- 
gerea Olimpiei. 

Templul însuși, privit dinafară, dă o impresie de 
austeritate puțin- rigidă. Înălţat pe o bază de blocuri 
masive de piatră ce întrece înălțimea unui om şi se 
adincește cu alți patru metri în pămînt, mai păs- 
trează cîteva din şirul celor 38 de coloane de înăl- 
țimea celor ale Partenonului, monolitice, grele, 
aşezate des, una lîngă alta, care sprijineau un 
antablament neobișnuit de masiv. Nimic din zvelte- 
țea aeriană a Partenonului — poartă prea mult 
amprenta vechilor locuri de cult din dumbrăvile 
sfinte şi coloanele care-l împrejmuiesc răspund 
parcă trunchiurilor groase ale stejarilor pădurii secu- 
lare din jur. Interiorul era încărcat, prea strîmt 
pentru statuia uriașă a lui Zeus, care ajungea cu 
capul pînă la tavan. Însăși statuia era lipsită de se- 
ninătatea altor opere ale neîntrecutului Fidias. 
Masa ei uriaşă din marmoră, fildeş şi aur apăsa 
întreaga încăpere, dădea impresia unei divinităţi 
menită să impresioneze, să înspăimînte chiar, ma- 
nieră cu totul contrară artei greceşti clasice. Era 
zeul-stăpîn al acestor locuri. 

În afara părţii centrale a sanctuarului — Altis-ul 
sacru — pelerinilor şi atleţilor le stăteau la dis- 
poziţie Buleuterion, în care concurenţii depuneau 
jurămîntul în faţa hellanodicilor şi aveau loc 
adunările acestora din urmă şi ale senatului olim- 
pic, imensul Leonidaion de 81 pe 74 m — hotelul 
în care erau adăpostiţi oaspeții de seamă — 

Theokoleon cuprinzîind locuințele preoţilor, Pales- 
tra, locul în care se antrenau atleţii, prevăzut cu băi, 
camere de exerciţii, teren de antrenament şi chiar cu 
o pistă acoperită, de lungimea pistei stadionului, 
pentru antrenamente şi concursuri pe timp urit. 

În primul moment, după ce ai pătruns pe sta- 
dion, trecînd prin poarta monumentală, încerci o 
anumită deziluzie. După întinderea imensă a ruine- 
lor Olimpiei, în care reconstitui, cu mintea cel 
puțin, uriașul şi monumentalul complex iniţial, 
stadionul apare modest în comparaţie cu cel de 
piatră al Delfiului şi cu arenele romane. De fapt 
era o întindere plată între două coline înverzite, 
pe care luau loc peste 20000 de spectatori, cu o 
mică tribună oficială pentru senat şi hellanodici. 
Nu-ţi rămîne decît să te miri cum de romanii s-au 
abținut să-l transforme într-un circ de piatră. În 
schimb au umplut sanctuarul cu statuile împăra- 
tior şi mai ales cu terme — mania bine cunoscută 
a romanilor. Această suprapunere a clădirilor strict 
utilitare şi a monumentelor lipsite de orice va- 
loare artistică peste clădirile antice enervează la 
culme la toate sanctuarele greceşti, făcînd ca ro- 
manii să pară barbari, aici în Grecia, şi mai că-ţi 
vine să te întrebi cum de ai putut odinioară cădea 
în extaz în faţa aceloraşi ruine romane. E drept 
că te aflai la Roma... 

Ca multe alte instituții lumești şi-au avut şi Jocu- 
rile Olimpice declinul lor şi apoi sfîrşitul. Grecii, 
căzuți sub romani, n-au mai putut să-și păstreze 
tradițiile decît cu prețul compromisurilor. Spiritul 
mercantil şi-a pus amprenta asupra jocurilor, pele- 
rinajele sacre -s-au transformat în turism antic în 
căutare de curiozităţi, jertfele pe altarele lui Zeus 
într-o tradiție pitorească desuetă, iar reculegerea 
și purificarea pelerinilor în dumbrava sacră, în 
iarmaroc internaţional cu bacanale în loc de twist 
și hidromel în loc de whisky. Jocurile erau muri- 
bunde cînd împăratul Teodosie al Bizanțului, împins 
de zeloşii ideologi ai creştinismului triumfător, le-a 
scurtat agonia, interzicîndu-le, jefuind şi distrugînd 

totodată templele — de cîte ori nu-i pomenit acest 
Teodosie de cei ce păşesc peste ruinele pe care le-a 
lăsat în urma sa în toată Grecia ! Apoi veni unul din 
cutremurele de lipsa cărora nu s-a putut plinge Gre- 
cia nici în trecut, care a dărîmat coloanele ce au mai 
rămas în picioare, iar revărsările lui Alfeos și toren- 
tele de noroi de pe muntele Kronion a acoperit 
totul sub metri de aluviuni. Nişte păstori s-au sta- 
bilit pe locul ruinelor ce păreau pe veci dispărute, 
construindu-și colibele din rămășițe de marmoră, 
din bucăți din metope prinse între ele cu argilă, 
distrugînd cu înverșunare orice li se părea a fi „chip 
cioplit“ diavolesc. 

Au trecut 1500 de ani şi Olimpia este pe cale să 
ajungă iarăşi un loc de pelerinaj, de reculegere, să 
recapete măcar în parte ceva din strălucirea trecută, 
prin Jocurile Olimpice reînviate ale erei moderne. 
Ștafeta olimpică ce străbate la fiecare 4 ani țări şi 
continente de aici porneşte, din pădurea sacră a 
Olimpiei, ducînd focul aprins din razele soarelui în 
cadrul unui ceremonial cu respectarea vechilor 
ritualuri elene, care, chiar dacă apare cam teatral 
sub zumzetul aparatelor de cinema și televiziune, nu 
e totuși mai puţin evocator. 

Sute de mii de oameni ațin calea ştafetei olim- 
pice. Și dacă în mintea fiecăruia din ei ia naştere 
măcar o fărîmă a ideii solidarității umane, a priete- 
niei, a păcii, a ceva ce unește popoarele pe deasupra 
neîncrederii și animozităţii artificial stîrnite, atunci 
cei ce au reînnoit jocurile olimpice nu şi-au irosit 
forţele în zadar. 

După sanctuar urmează vizitarea muzeului. Prin- 
tre diversele fragmente mai mult sau mai puţin con- 
servate ale frontonului templului și copii proaste 
romane ale unor originale grecești se întîlnesc şi 
cîteva exponate de valoare, printre care locul de 
frunte îl ocupă desigur Hermes de Praxitele așezat 
singur într-o rotondă mare, cu lumină studiată, în 
mijlocul unui fel de bazin circular umplut cu nisip 
— precauţie binevenită într-o regiune bîntuită de 
cutremure. Cel mai puţin lucru ce aş putea spune 

despre el este că merită pe deplin cinstea ce i se 
face. Reprezintă pe Hermes purtîind pe mîna stingă 
copilul Apolo, care s-a oprit o clipă din drum 
să se odihnească. Este chipul exact al zeităţii aşa 
cum și-o închipuiau grecii — pe cit de apropiată de 
înțelegerea oamenilor pe atît de depărtată de pre- 
ocupările lor. Uluitoare nu e perfecțiunea trupului 
ce s-a păstrat cu toate restaurările ulterioare, nu în- 
totdeauna reușite, nici grija, poate excesivă, pentru 
detalii, care a făcut pe unii să-i reproşeze o oare- 
care prețiozitate. Cauţi să nu observi că statuia era 
colorată ; urme de culoare abia perceptibile se mai 
păstrează în păr şi în cutele veșmintelor. 

Totul este măiestria cu care autorul a redat con- 
ținutul operei. Îţi trebuie timp să poţi urmări pe 
faţa statuii jocul sentimentelor imprimate de artist, 
ca bunăoară acea subtilă diferență în expresia celor 
doi obraji. Cel îndreptat spre copilaşul Apolo e lu- 
minat de un zîmbet abia schiţat, celălalt, ascuns 
copilului, poartă umbra, de asemenea greu de sesi- 
zat, a oboselii drumului. Împreună privite din faţă, 
dau acel chip complex, duios şi obosit totodată al 
tînărului Hermes. 

Și apoi naturaleţea ţinutei sale. Statuia nu e „aşe- 
zată“ în picioare, ea stă cum stă un om viu. Este 
acea amprentă de neredat a marelui artist, care te 
uluieşte şi la Venus din Milo. Nici o reproducere ori- 
cît de reușită nu poate reda ceva ce copistul nu 
simte și nu e în stare să i-o imprime. Cineva care 
n-ar ști despre ce e vorba, ar putea trece pe lîngă 
Venus din Milo fără să se oprească. Corpul ei, după 
gustul de azi, nu ar fi fost considerat ca frumos din 
cale afară — la Hollywood ca şi la Buftea i s-ar fi 
recomandat probabil să mai dea jos vreo 5—6 kilo- 
grame. Dacă te oprești însă mai îndelung în fața 
unor astfel de opere de artă, vine un moment cînd 
începi să le vezi cu ochiul artistului, să le simți, să | 
intuieşti picul de viață pe care acesta a reușit să-l 
insufle pentru totdeauna materiei moarte, să le simți 
trăind, iar pe artist comunicînd cu tine peste veacuri 
şi milenii. 

TRAVERSÎND PELOPONESUL 


IL ieşirea din Olimpia ne întîlnim cu o cara- 
vană ciudată: trei jeep-uri închise cu prelate de 
culoare portocalie, acoperite cu steguleţe multico- 
lore, purtînd atîrnate de antene niște pești colorați 
de hîrtie, purtători de noroc. Este expediţia japo- 
neză care cu doi ani înaintea Jocurilor Olimpice 
de la Tokio a pornit de la Olimpia să străbată 
uriașul traseu prin Grecia, Turcia, Iran, Afganistan, 
Pakistan, India, Birmania, traseu ce urma să fie 
parcurs de ştafeta olimpică. Sînt aceiaşi japonezi 
meticuloșşi, care nu lasă nimic, nici un amănunt la 
voia întîmplării, pe care i-am întîlnit şi la Jocu- 
rile Olimpice de la Roma fotografiind totul, pînă şi 
biletele de autobuz. Le urăm prin semne succes în 
expediţia lor și ne afundăm în pădure. Un timp 
continuăm prin serpentine ce urcă și coboară pe 
poviîrnişurile munţilor împăduriţi tăiaţi tot mai des 
de grohotișuri şi albii uscate de torenţi. Apoi pă- 
durea devine din ce în ce mai rară, pleșuvită, cu 
întinderi sterpe, pe care se văd urmele încercărilor 
de reîmpădurire, pînă ne afundăm în inima Arca- 
diei — a celei mai dezolante pustietăţi care mi-a 
fost dat să văd în Grecia. De o parte şi de alta 
doar munţi golași, aidoma unor grămezi conice de 
piatră deşertată din saci de nişte uriaşi deasupra 
pămîntului uscat. Ce s-o fi întîmplat cu Arcadia 
Felix? 'Ţineţi minte tabloul lui Poussin: „et in 
Arcadia ego?“ E clar că nu l-a pictat după natură. 

Mergem şi tot mergem şi defileul, dacă defileu 
se poate numi îngrămădirea asta haotică de piscuri, 
nu se.mai sfirşeşte. Şoseaua este atît de strîmtă 
încît nici măcar cărarea obișnuită marginală pen- 
tru pedeștri nu o desparte de prăpastie. Abisul în- 
cepe unde se termină asfaltul, ca tăiat cu cuțitul. 
Noroc că e timp uscat. Cum s-o fi circulînd pe 
aici pe ceaţă sau ploaie nu-mi pot închipui. 

Maşina noastră urcă gifiind pe serpentine ameţi- 
toare, pînă în împărăţia rarului jnepăniş, pentru 
ca după un moment de ezitare parcă, pe şaua din- 
tre două creste de unde se văd prelungindu-se la 
nesfîrşit culmile lanțurilor muntoase, să se prăvale 
cu botul în jos pe buclele panglicei şoselei ce se 
vede albind undeva, jos de tot în vale, pentru a 
urca din nou pe poviîrnișul din faţă. E un drum pe 
care-l poate invidia şi celebra şosea aplină elve- 
țiană ce trece pe la ghețarul Rhonului şi St. Ber- 
nard. Numai că de fiecare dată te aștepti să zăreşti 
jos, în vale, sclipind apele unui lac, unui rîu sau 
măcar ale unui pîriiaș. Aici nimic, uscăciune, stîncă 
fărimițată, tufe de mărăcini şi pustietate; doar 
pe ici-colo căsuţe-colibe ale ciobanilor sau ale ţă- 
ranilor care au prins parcă de milenii rădăcini- 
în acest pămînt stîncos și n-au putut fi smulşi nici 


„de furtunile naturii, nici de cele istorice. Pămîntul 


parcelelor de pe coastele mai puţin povîrnite ale 
unor văi e sterp şi pietros ca totul în jur. Generaţii 
de-a rîndul l-au cernut ca să scoată la iveală un 
strat roditor, în care să poată intra plugul. lar 
acesta e deseori de lemn (mai erau încă 260 000 de 
pluguri de lemn în Grecia, potrivit statisticii din 
1960) şi calul împrumutat. 

Din loc în loc se zăreşte pe povîrniş silueta în- 
cremenită a cîte unui păstor cu zeghe pe umeri, 
deşi e o căldură de infern, sprijinit de un ciomag 
mai înalt ca el, îndoit la un capăt ca o cîrjă epis- 
copală. Apoi iarăşi nimic, soare, rîpe şi albii uscate 
de torenţi. Nu poţi să nu-ţi pui întrebarea din ce 
trăiesc ţăranii de pe aici ? Pămînt nu au, sau dacă 
posedă o bucată din coasta stearpă și pietroasă, e 

ca şi cum nu l-ar avea. Cei ce au ceva oi sau capre 
nu-și pot transporta singuri produsele pînă la ora- 
şele de pe țărm şi le vind intermediarilor, proprie- 
tarilor micilor briînzării sau al cîte unui camion, 
care costă cît tot cătunul lor. 

Nici un fum de fabrică, nici un puț artezian, nici 
o linie electrică de înaltă tensiune în tot lungul dru- 
mului de-a curmezișul Peloponesului. Rar, la dis- 
tanțe mari una de alta, cîte o aşezare omenească, 
formată din căsuțe cubice ce par de departe agăţate 
ca prin miracol de poviîrnişul pietros, aidoma unor 
cuiburi de rîndunele. Langadhia, barem, la miilo- 
cul drumului între Olimpia şi Tripolis, vechea capi- 
tală a Moreei, îţi dă o senzaţie de amețeală privită 
de pe versantul celălalt al văii. E un peisaj din 
Calabria sau din „„Aures“-ul algerian. Panta, chiar 
lingă şosea, e atît de abruptă încît faţada poate 
avea două caturi, iar în spate să treci de pe acope- 
rişul plat direct în bătătură, dacă se poate numi aşa 
povîrnişul pe care trebuie să-l urci aplecat. Între 
case, poteci de piatră, pe alocuri adevărate scări 
care se transformă în torenți pe timp de ploaie. Pe 
stradă, cîte o dugheană care încearcă prin firme 
pe cît de sărăcăcioase pe atît de stridente să atragă 
atenţia turiștilor ce trec în goană de la Olimpia la 
Nauplion şi nelipsita cafenea cu umbrar de ver- 
deaţă uscată și prăfuită. 


* + 


Pană. Oprim pe strada centrală a satului Korka- 
lon, de fapt şoseaua care-l străbate. La dreapta e 
ceea ce se poate numi la fel de bine povîrniș abrupt 
sau prăpastie, la stînga căsuțe durate din piatră 
îngrămădite una într-alta. Una din case tocmai -e 
pe jumătate construită şi se pot vedea stilpii masivi 
din blocuri de stîncă cioplită, cu spațiul între ele 
umplut cu bucăţi neregulate de piatră, cu uși şi 
ferestre minuscule, doar cu cîte o bîrnă de lemn 
drept cercevea de sus — un fel de igloo de piatră. 

Jeșim să ne dezmorțim picioarele, în timp ce 
şoferul, drăcuind pe sub mustăţi carburatorul, pra- 
ful şi amurgul ce începe să se lase, trebăluiește la 
motor. „Sparta ne-a trebuit!“ ne gindim; n-am 
avut încredere în cartea-ghid care tratează cu o 
relativă indiferenţă aceste nume şi ne-am primit 
pedeapsa, pierzînd timpul de pomană. Ca să-l recu- 
perăm, am ales un drum de întoarcere ce părea că 
taie mai de-a dreptul regiunea și ne-am învirtit 
toată după-masa prin drumuri de ţară. 

Am întîlnit, ce-i drept, în calea noastră o vale 
fertilă, plină de livezi, care ne-a mai odihnit privi- 
rile după pietrăria „fericitei Arcadii“ şi am avut 
ocazia să admirăm uriașul de piatră Taiget, care 
dădea pe vremuri regiunii aerul ei de sălbatică no- 
blețe potrivită firii spartanilor ce şi-au ales ca loc 
de așezare poalele lui. Am trecut și prin Mistra, 
unic exemplar de oraș bizantin din secolul al 
XIV-lea păstrat ca atare, cu palatul despoțţilor bi- 
zantini, cu biserici pline de fresce, azi pustiu, aban- 
donat de secole de locuitorii săi — toate foarte inte- 
resante, dar Sparta nicăieri. De fapt există prin 
apropierea unor grămezi de pietre şi urme de 
șanțuri un tîrguşor provincial curăţel, care se 
numeşte Sparti, fondat pe la mijlocul secolului 
trecut cu un muzeu mic de antichităţi romane şi 
bizantine şi prăvălioare cu suveniruri anemice. 
Încolo nimic n-a rămas din cel mai puternic stat 
aristocratic şi militar al Greciei de atunci, dușman 
implacabil al polisurilor democratice, în care unii 
au încercat să vadă prototipul statului arian preco- 
nizat de mitomanii reichului hitlerist. Spartanii erau 
atit de încrezători în forța lor militară, că nici 
măcar nu construiseră ziduri de apărare în jurul 
oraşului. Pe drept cuvînt, privind la pustiul din jur 
îți vin în minte cuvintele profetice ale lui Tuci- 
dide : „Dacă vreodată Lacedemonia ar fi devastată 
şi n-ar rămîne decît fundaţiile edificiilor sale 
publice, posterităţii i-ar veni greu să creadă că 
puterea ei a corespuns renumelui ei“. 

— Nimic de făcut acum. Am reparat ceva, dar 
putem rămîne în pană în plin defileu, conchise șofe- 
rul, ştergîndu-și mîinile cu o cîrpă. Eu zic să înnop- 
tăm aici. Pină dimineaţa îi vin de hac, sau de nu, 
chemăm altă maşină. 

Însoţitorul meu, după o scurtă ciorovăială cu el, 
pe greceşte, o luă spre primărie să se intereseze de 
adăpost. Rămîn pe loc, privind în jur. Se adunase 
ceva lume, în primul rînd desigur copii, care s-au 
strins chorchine în jurul şoferului, căutind care 
mai de care să-şi vire capul sub capota rămasă des- 
chisă fără să ţină seama de ocările mai mult de 
formă ale lui. Ciudat însă, nici o fată, nici o femeie. 
Doar la fereastra balconului din faţă, o tînără şi o 
bătrînă, probabil mama ei, amîndouă în negru, pe 
jumătate ascunse de zid, aruncau pe furiş cîte o 
privire curioasă şi se ascundeau imediat ce se sim- 
teau observate. Cîțiva bătrîni, adunaţi mai încolo, 
păstrau o distanţă rezervată și nu se apropiau nici 
ei de noi. Caut să găsesc în trăsăturile lor urmele 
amestecului de slavi, avari, albanezi, franci şi greci, 
care formează populaţia de aici. Nu, par la fel de 
greci ca în oricare parte a ţării. Sau poate şi în altă 
parte amestecul e la fel de mare. 

Curios de asemeni, nici un bărbat tînăr în jurul 
nostru și nici în casa la care ne dusese un băiețaș 
trimis de primar. Gazda, un bătrîn de vreo 60--65 
de ani, uscat, cu pielea tăbăcită, cu degete nodu- 
roase, parcă pentru totdeauna îndoite. Două ară- 
tări în negru, nurorile lui, tot uscate, de vîrste 
nedefinite, între 25—40 de ani, străbătură încoace 
şi încolo încăperea, aducîndu-ne de mîncare, călcînd 
fără zgomot în picioarele goale, apărînd şi dispă- 
rînd în cercul de lumină al lămpii de gaz. Casa 
părea din cele înstărite, altfel nu ne-ar fi trimis 
primarul la ei. Perinele așezate pe laviţă, masa şi 
scaunele masive, fotografii înrămate pe pereţi, o 
reproducere a unui tablou reprezentîndu-l pe Kolo- 
cotronis debarcinăd pe un țărm cu ceata lui de 
palicari şi o icoană mare îmbrăcată în argint, cu 
chipul fioros al lui Hristos, înconjurată de un şter- 

gar brodat, vădeau o oarecare îndestulare. Mai era 
o tindă unde i se așternu bătrinului, o bucătărie şi 
încă o încăpere sau două, probabil ale nurorilor. 
În orice caz nu suferea comparaţie cu mizeria că- 
tunelor din Epir, cu membrii familiei, dormind 
pe prici, ocupînd jumătate din odaie, împărţită 
deseori iarna cu viţelul și mieii. Aproape 110 000 de 
familii trăiesc în aceste condiţii, apreciază Banca 
agrară a Greciei, iar cca 105 000 de familii nu au 
nici un fel de locuinţă. 

Totul respira aici pustietate, uscăciune, lipsa 
bărbaților şi a copiilor se lasă simțită. Apăsa însuşi 
timpul, pe care parcă-l simţeai fizic cum se scurge 
aici. Ni s-a arătat însă ospitalitate. Ne oferiseră tot 
ce aveau: lapte de capră, brînză, felii de dovleac 
prăjit, „mustelavia“ — un fel de turtă dulce din 
must şi. fäinä de culoare închisă, aproape neagră, 
Și un vin roșu de regiune, amărui, cu iz uşor de 
pucioasă. 

Pusesem și noi pe masă ceva de-ale gurii, pe care 
însoțitorul, prevăzător şi cunoscător al drumurilor 
grecești, le luase cu noi. Bătriînul gustă din bucate 
mai mult din politeţe, însă nu refuză coniacul, ba 
se înveseli oleacă și-i sclipiră ochii, pe care-i ţinuse 
pînă atunci ascunși pe sub spriîncenele adunate. 

— Ei, pe unde-s tinerii ? întrebă mai mult pentru 
mine însoţitorul, deși probabil bănuia răspunsul. 

— Unde să fie? Cel mare e pe un vapor, vine o 
dată pe an acasă, cel mijlociu e plecat în Germania 
pe trei ani, poate vine la toamnă să ne vadă, poate 
nu. Cel mic nu-i căsătorit, lucrează nu departe de 
aici, lingă Nauplion, şi-a găsit loc la o tăbăcărie. 
Se aude însă că se închide. Mai am un nepot, fiul 
băiatului celui mare, o fi pe la mașina dumneavoa- 
tră, ce să facă în casă? Îi e urit cu noi! Nu o 
ducem rău, toţi ne trimit bani acasă. Aşa s-a trăit 
dintotdeuna la noi — bătriînii şi femeile acasă, băr- 
baţii la lucru aiurea. Doar că trebuie să caute de 
lucru tot mai departe şi se găseşte tot mai greu... 

Am în faţa mea un exemplu viu al celor afirmate 
de „Time“: „Grecia are tristul privilegiu de a fi 

furnizorul de braţe de muncă ieftine pentru Europa 
occidentală“. Șomajul şi lipsurile îi forţează pe 
greci să emigreze în masă — cca 340 000 în perioada 
1955—1962, anul 1962 fiind primul an cînd numărul 
emigranților a depășit creșterea anuală a populaţie 
Greciei. 

Azi, din cei 850000 de străini care lucrează în 
Germania occidentală, 100 000 sînt greci şi numărul 
lor va crește rapid o dată cu acceptarea principiului 
mişcării libere a forţei de muncă. Cît despre con- 
diţiile lor de muncă în R.F.G. — în anul trecut 
într-o întreprindere metalurgică, la 100 de munci- 
tori s-au înregistrat: 17 muncitori nemți acciden- 
taţi, 50 italieni şi 65 greci! 

Nici dimineaţa, după ce am dormit pe laviţele 
care cu toate păturile puse deasupra nu ne-au părut 
mai moi, femeile n-au apărut decit tot ca nişte 
umbre mute, care au pus masa şi s-au retras fără 
măcar să-și ia rămas bun cînd am plecat. Doar în 
cel mai adînc sud al Italiei am întîlnit așa ceva. 
Aici ortodoxismul nu se dovedeşte cu nimic mai 
prejos celui mai bigot catolicism. 

Grecia a rămas azi singura ţară în care ortodoxis- 
mul mai este religie de stat și preoțimea continuă 
să fie — vorba lui „Express“ — unul din cei trei 
stilpi, alături de armată şi poliție, pe care se spri- 
jină statul. Prezenţa sutanelor negre e mai puţin 
simțită la Atena, deși îi întilnești la tot pasul, cît 
în regiunile înapoiate prin care trecem. N-aş putea 
spune că ţăranul grec ar acorda treburilor biseri- 
ceşti mai multă atenţie decît ţăranul nostru de pe 
vremuri, în schimb amestecul bisericii în viaţa fe- 
meilor de aici se face puternic simţit E o îmbinare 
ciudată de ortodoxism cu influenţă mahomedană şi 
cu un ceva specific sudului mediteranean, care face 
ca atmosfera de aici să aducă a cea din Calabria, 
Sicilia, Castilia spaniolă. 

Pentru o călătoare străină a găsi găzduire în 
caravanseraiurile mănăstirilor care continuă să fie 
singurele adăposturi în locurile mai puţin vizitate, 
aflate în afara marilor trasee turistice, mai repre- 

| lor interzic călugărilor să 
asistenţă unei femei chiar aflată 


a 


în ce priveşte 
lucrurile nu trebuie dramatizate 


unzătoare, plus pantalonii îmbrăcaţi 
it gazdelor să ignoreze ' sexul 


EPIDAVROS 


Ka cît ne apropiem de Nauplion şi deci de țăr- 
mul mării, așezările omenești devin mai dese, reapar 
urmele Moreei vechi. Cetăți bizantine, ale crucia- 
ților, venețiene, turceşti, închid trecătorile, stau 
călare pe şeile munţilor, atîrnă cocoţate deasupra 
pereților inaccesibili de stîncă. Apoi din ce în ce 
mai des, pe măsură ce ieşim, în sfîrşit, într-o vale 
ce se lărgește tot mai mult, urme de acropole vechi 
elene, ruine risipite în jur cît vezi cu ochii. 

Străbatem un orășel oarecare: o stradă centrală 
cu copaci rari, cîteva cafenele cu reclame de neon, 
tineret ieșit pe stradă să se plimbe: e Argosul, 
capitala Argolidei, fondat încă înaintea Micenei, 
care a avut drept rege pe Danaos cel cu fiicele lui 
şi butoiul fără fund. Și expediţia argonauţilor tot 
de aici a pornit în căutarea lînei de aur pe drumul 
pe care ne îndreptăm şi noi, spre Nauplion, care 
servea pe vremuri Argosului de port. 

Trecem pe lîngă nişte ziduri vechi bizantine mar- 
cate de însemnul leului San Marco al Veneţiei, apoi 
pe lingă o moschee turcească adăpostind sub por- 
talul ei statuia lui Demetrius Ipsilantis, conducăto- 
rul mişcării antiturce de eliberare. Lăsăm în stînga 
una din nenumăratele mănăstiri greceşti, de astă 
dată de maici, avînd în grădină izvorul în care, 
spune legenda, venea să se scalde anual Hera, ceea 
ce avea darul să-i redea virginitatea, şi prin citeva 
serpentine îndrăzneţe ieșim pe un mic platou săpat 
în stîncă la mare înălțime deasupra mării, în spa- 

tele hotelului unde urmează să răminem peste 
noapte. „Thalassa! Thalassa!" Marea! Marea! 
am auzit deodată strigătul de bucurie al grecilor 
lui Xenofon din „Anabasis“ în gura şoferului nos- 
tru, bucuros că s-a terminat cu lungul drum prin 
arşiţa Peloponesului. Fiorul care te străbate în ast- 
fel de momente numai în Grecia îl poţi simţi. 

— S-au învăţat minte grecii, comentă un neamţț 
din R.F.G., ieşit ca și mine pe terasă să contemple 
peisajul. Un astfel de loc să rămînă nefolosit pînă 
acum! Stînca asta valorează aur dacă ştii s-o ex- 
ploatezi. 

O fi valorînd ea aur, dar ca să-l obţii a trebuit să 
se investească o sumă serioasă în construcția hote- 
lului şi în Grecia banii nu se găsesc chiar pe toate 
drumurile. Capitaliștii străini ştiu însă să scoată 
banii din orice și neamţul este întîmplător repre- 
zentantul unei societăţi germane căreia i s-a conce- 
sionat exploatarea unor mari cazinouri la Corfu şi 
Rhodos. Preşedintele societăţii este baronul de 
Richthofen — mi s-a spus că e chiar comandantul 
celebrei escadrile de aşi din timpul primului război 
mondial. 

Hotelul e nou, „nerodat“, mai miroase a vopsea 
proaspătă, însă este situat într-o poziţie care te 
face să uiţi micile neplăceri. Încastrat literalmente 
în stîncă la o înălțime ameţitoare deasupra valuri- 
lor mării, stă faţă în faţă cu măreaţa citadelă care 
poartă numele lui Palamede, eroul antic, descoperi- 
torul zice-se al artei navigaţiei, al farului, alfabe- 
tului, jocurilor de zaruri şi arșice, pe scurt, perso- 
nificînd ceea ce grecii au preluat din orient. Cetatea 
cruciaților, apoi a venețienilor, încoronează cu 
zidurile sale groase şi forturile rămase intacte 
trunchiul de stincă ce ţișnește din mare drept, 
inabordabil, dominîndu-ne de la înălțimea sa. Un 
adevărat cuib de vultur, fără exagerare. 

Priveliștea e cutremurător de frumoasă, prin îm- 
binarea unică în felul ei a întinsului mării, a stîncii 
semeţe, a istoriei întruchipată în piatra masivelor 
bastioane și metereze. Merită să faci aici un popas 

Ge cîteva zile la sfîrșitul intinerariului grecesc, mai 
ales că hotelul posedă o plajă particulară — o limbă 
îngustă de pietriș, ce e drept puţin îmbietor, la 
poalele peretelui vertical de stîncă. 

După-amiaza e consacrată teatrului din Epida- 
vros, parte a Aesclepionului, sanctuarul lui Aesculap. 
Ajunşi la o adevărată saturație, am trecut indife- 
renţi pe lingă nenumăratele rămăşiţe antice de care 
e plină Argolida și nu ne-am oprit decît pe locul în 
care fata regelui Beaţiei, sedusă de Apolo, a născut 
un băiat pe care l-a numit Aesculap, abandonîndu-l 
apoi pe acest deal pe care ne aflăm acum, unde a 
fost hrănit de o capră. Dacă e vorba de medicină 
în accepțiunea modernă a cuvîntului, adică de 
leacuri și nu de descîntece sau nu numai de descîn- 
tece, apoi ea aici s-a născut, în sanctuarul lui 
Aesculap și rămîne doar părerea de rău că și me- 
dicii nu se gîndesc să-i reînvie splendoarea aşa cum 
intenţionează să facă mişcarea olimpică cu sanctua- 
rul Olimpiei, să-l transforme în ceva asemănător 
unui Panteon medical, cu un muzeu universal al 
medicinei. Sanctuarul își păstrase faima pînă la anii 
barbariei evului mediu, pînă cînd se înrădăcinase 
obiceiul ca bolnavii să fie lecuiți cu mijloace mai 
radicale decît regim sanatorial şi cura termală. Azi 
eun complex grandios de ruine comparabil cu cel 
de la Olimpia. Ceasuri întregi umbli prin iarba arsă 
de soare, stirnind mii de greieri sub privirile indife- 
rente ale șopirlelor ce se lasă luate în mînă de leneșe 
ce sînt. Ceva te împiedică să păşești peste fundaţiile 
joase de piatră care abia se ridică deasupra pămin- 
tului și ocoleşti clădirile ca și cum ar fi fost încă 
în picioare. E de altfel singurul mijloc ca să nu te 
rătăceşti şi pierzînd şirul itinerarului din plan să 
te trezești în fața unui peisaj haotic de ruine fără 
nici o noimă, aidoma cum le-o fi apărut turcilor 
cînd au venit aici pentru prima dată. E drept însă 
că turcii nu și-au bătut niciodată capul cu clădirile 
ce nu puteau fi transformate în moschee sau ca- 
zărmi. 

Vizitarea sanctuarului nu-i decît o formă de a 
omori timpul pînă la începerea repetiţiilor lui 
„Oedip la Colona“ ce urmează să aibă loc în tea- 
trul antic din sanctuar, cunoscut sub numele de 
teatrul din Epidavros. Dintre amfiteatrele antice 
din întreaga lume este cel mai bine păstrat, dacă 
nu şi cel mai mare. Pausanias, de obicei zgîrcit în 
epitete, îl numeşte „minunea de la Epidavros“ şi 
nu exagerează. Construit în secolul al IV-lea î.e.n., 
opera marelui artist şi arhitect Polictet din Argos, 
cele 55 gradene ale sale săpate în masivul muntelui 
Kinortion se ridică pînă la înălţimea de 25 metri, 
putînd primi cca 17 000 de spectatori. Puteţi să vă 
imaginați mărimea lui, gîndindu-vă cum ar arăta 
circul nostru de stat dacă ar avea 30 000 de locuri. 

Am asistat în timpul călătoriilor mele prin Gre- 
cia de mai multe ori la spectacolele jucate la Epi- 
davros, dar de fiecare dată zumzetul publicului sosit 
din toate colțurile Europei să asiste la festivalul de 
vară al tragediei antice, care în aer liber se simte 
mai puţin încătușşat şi mai puţin obligat să păstreze 
liniştea, zgomotul mașinilor întîrziaţilor ce-şi caută 
un loc de parcare la poalele dealului şi ale căror 
faruri mătură povîrnişurile din jur, distrăgeau aten- 
ţia, împiedicau să te concentrezi asupra a ceea ce 
se petrece pe scenă. Caracterul specific al tragediei 
greceşti, cu dialoguri duse în ton declamatoriu, cu 
intervenția masivă a corului, cu invocarea zeilor 
ce iau parte activă în acţiune, cu un anumit stil 
specific în gesturi, în dicţie, face și mai grea 
transpunerea spectatorului, chiar dacă protagonista 
este Maria Callas sau marea tragediană Katina 
Paxinou în creaţia sa remarcabilă „„Bachantele“ a 
lui Euripide. 

De aceea oricît ar părea de curios, repetițiile 
sint acelea care mi-au rămas mai adînc gravate în 
minte. Stau pe gradena cea mai de sus, singur, în 
pustietatea uriaşei jumătăţi de cupă a teatrului, în 
care se pierd regizorul şi cei cîțiva asistenţi din 
primele rînduri, ce urmăresc spectacolul. 


178 


"Ta 


Sub vălul de lumină cu nuanţe purpurii al soa- 
relui care apune în spatele crestei pe care chipa- 
roşii unduie ușor în bătaia vintului de seară, rindu- 
rile de bănci de piatră coboară, tot mai mici, pînă 
departe, jos, în umbra ce începe să urce din arena 
ce pare minusculă de aici, de unde stau. Şi iată că 
din prosceniu ies cu pasul acela specific, alungit 
şi săltat totodată, bărbaţii corului. Şi deşi îi vezi 
evoluînd acolo jos, departe, foșnetul pașilor lor pe 
nisipul fin cu care e presărată arena răsună chiar 
lîngă urechile tale, ca şi cum un vecin invizibil ar 
mototoli o foaie de hirtie. 

Degeaba, nimeni nu joacă tragediile antice ca 
grecii, deşi despre o moştenire directă nu poate fi 
vorba. Pe timpul cînd în apus erau reprezentate pe 
scenele marilor capitale operele lui Eschil, Sofocle, 
Euripide, numele lor erau aproape uitate în Grecia. 
Limba însă, melodioasa limbă greacă care poate 
exprima orice, se pretează atit de bine la decla- 
maţie, iar gestul, mersul lor te fac să simţi că 
actorii poartă în ei ceva autentic elen, ce nu poate 
fi imitat pe deplin de nimeni. Și apoi ambianța unică 
a teatrului din Epidavros, hlamidele de culoare 
cenuşie-violacee cu dunga deschisă la poale, săltînd 
în pliuri largi, toiagele, feţele-mășşti alungite, şi 
ritmul acela inimitabil al pasului cu care înaintează 
şi se retrag toţi deodată, ridicîind mîinile ca o im- 
plorare către cer sau coborîndu-le în semn de dez- 
nădejde. într-o coordonare perfectă cu frazele me- 
lodice ale declamaţiei, toate îţi dau impresia unei 
bande decorative de pe ceramica antică grecească 
care s-ar fi desfăşurat de pe un vas şi ar fi pornit 
să evolueze prin arenă. 

Festivalul de la Epidavros a devenit — şi curînd 
va deveni şi mai mult — un eveniment cultural 
pe plan internaţional, la care vor participa nu nu- 
mai cei ce sînt realmente atrași de spectacolul 
tragediei greceşti jucată în chiar locul unde s-a 
născut ea, ci și toţi cei ce vor considera din sno- 
bism de datoria lor să-şi marcheze prezenţa. Rămîne 

doar de dorit ca aceasta să nu fie în dauna atmos- 
ferei de înălțare şi de reculegere a primelor spec- 
tacole montate de oameni pasionaţi de tragedia 
antică. 


- Şi iată că am ajuns la capătul călătoriei mele 
prin Grecia, la Micene, izvorul istoriei ei, şi tot 
nu mă încumet să concentrez într-o apreciere ge- 
nerală diversitatea chipurilor, a problemelor şi 
destinul istoric al acestui popor. Poate tocmai 
această diversitate îl caracterizează, aceea a indivi- 
dualităților care se cer contopite de bunăvoie într-o 
unitate naţională, dar care refuză orice încercare 
de a o face cu forţa. 

Poate faptul că grecii au fost aceia care au dat 
demnitate noţiunii de om şi au luptat pentru apăra- 
rea ei, prin toate vicisitudinile istoriei lor, face ca 
acest popor să nu fi acceptat nici în timpurile noi 
nici o constrîngere de nici un fel. 

De cînd Otto de Bavaria a fost aşezat cu ajutorul 
Sfintei Alianțe pe tronul grecesc proptit cu baio- 
netele a 35 000 de soldaţi străini, parcă tot timpul 
poporul şi guvernanţii au mers unii „hăis“, alţii 
„cea“. Nu e vorba de turbulența cronică „,balca- 
nică“, ci de ceva mult mai adînc — pur şi simplu 
de faptul că de 130 de ani s-a tot încercat dacă li 
se potrivesc grecilor fel şi fel de regi, de dictaturi, 
de guverne de toate felurile și de fiecare dată popo- 
rul le-a eliminat din sînul său cum elimină orga- 
nismul un corp străin, care se încearcă să i se gre- 
feze cu de-a sila. Uneori eliminarea a fost lentă, 
prin necroză şi descompunere, alteori violentă şi 
corpul străin a fost proiectat afară din Grecia ca 
un sîmbure de cireaşă sub presiune. S-au mai pier- 
dut şi capete şi vieţi ale celor ce se încăpăţinau să 
se menţină pe grumazul poporului grec. Aparenţele 
sînt înşelătoare aici. Ciobanul rezemat de toiag, 
care priveşte giînditor la gîngăniile ce scrişnind şi 

uruind urcă pieptiş serpentinele imposibile ale şo- 
selei peloponesiene, tînărul hamal din port care 
joacă rişca pe chei, studentul care dansează twist 
într-un bar popular de lîngă piaţa Omonia, de pe 
o zi pe alta se transformă în luptători şi nu cu o 
explozie de temperament latin, ci temeinic, necru- 
țător, „care pe care“, 

Cred că pînă la urmă cele mai semnificative s-au 
dovedit cuvintele auzite, înainte de a părăsi 
aceste locuri, de la un bătriîn ţăran grec, unul din- 
tre eroii care au aruncat în aer podul de la Gor- 
gopotamos în timpul rezistenţei antihitleriste, azi 
președintele unui comitet de acţiune țărănesc, local. 
Am stat cu el de vorbă sub șopronul de verdeață 
al unei cîrciumioare din Nemeia. Ștergîndu-și mus- 
tățile după o duşcă de Imiglicos rubiniu (fără voie 
am fost tentat să fac o paralelă între vinul roşu 
al leului din Nemeia omorît de Hercule şi „puterea 
ursului“ de la noi) şi băgîndu-și „pentru mai tîrziu“ 
în buzunarul de sus ţigara romînească ce i-am ofe- 
rit-o, a clătinat din cap la întrebarea mea dacă nu 
crede că acum, la bătriîneţe, ar fi cazul să se mai 
odihnească şi să se joace cu nepoţii? 

— Ohi! Nu înainte de a se face dreptate! 

A fost acel „ohi“ (nu) cu care grecii au răspuns 
de-a lungul întregii lor istorii mai mult decît tri- 
milenare şi continuă să răspundă tuturor tiranilor şi 
tuturor nedreptăţi or. 

